
ElőszóúL 



A kartellmozgalom a gazdasági életfejlödésnek egyik legfonto- 
sabb jelensége, mely korunkban a termelés, forgalom, a munkások és 
a fogyasztók, egyáltalában az egész gazdasági élet valamennyi érdek- 
köreinek helyzetére és fejlődésére egyre növekedő hatással s így 
rendkivűl nagy jelentőséggel bír. 

Fölismerve a kartellek nagy fontosságát, a közgazdasági szak- 
irodalom 1880. óta, — mikor Kleinwachter Frigyes cernowitzi tanár 
először adta tudományos kifejtésüket^ — egyre fokozottabb érdek- 
lődéssel fordult feléjük és ma már egész külön irodalmuk van ; 
kutatóik és ismertetőik névjegyzéke is hosszú sorozatot adna. Lapok, 
szemlék jelennek meg, amelyek túlnyomó részben^ vagy kizárólag a 
kartellekkel foglalkoznak^. 

A kartellek fejlődésével, terjedésével egyre sürgetőbb lesz a 
kartellkérdéSy mely az által keletkezik, hogy a gazdasági élet előre- 
haladt fejlődésétől elmaradt jogrendszerek hiányos vagy elavult sza- 
bályozásai fölött, mint a rendezetlen parton túláradó folyam, átcsap 
és túlzásaival a különböző gazdasági érdekkörökre érzékeny károkat 
okoz az egyébként természetes fejlődési áramlat: a kartellmozgalom. 



^ Die Kartelle. Innsbruck. 1880. 

2 Deutsche Industrie Zeitung. Organ des Centralverbandes Deutscher 
Industrieller. Arnold Steinmann-Bucher. Berlin. (Hetilap XXIV. évf.) 

' Kartell-Rundschau Zeitschrift für Kartellwesen und verwandte Gebiete. 
Borger-Tschiersky. Wien. (Havi szemle ; 3. évf.) 

A kartellek megfelelő szabályozása: a kartellkérdésnek meg- 
oldása egyre inkább általános társadalmi érdeklődést^ kelt, kivált 
Németországban, hol a kartellek leginkább elterjedtek, azoknak tör- 
vényes rendezésére az állam is nagyszabású előkészítő munkálatokat 
végez.2 A szabályozás előkészítésére lépések történtek évek előtt már 
Ausztriában, sőt hazánkban is.^ 

A nálunk hamar megakadt munkálatok újabban ijmét fölvétettek, 
az elmúlt évben törvénytervezet is készült, mely, ha az ily tervezet 
alapjául hazai kartellviszonyainkról gyűjtendő, kellő anyag hiányában 
nem is lehetett tökéletessé, de legalább annyi haszna föltétlenül volt, 
hogy az általános érdeklődést szélesebb körökben pezsdítette meg. 

Mindenesetre a legközelebbi jövendőben törvényhozásunkban 
aktuálissá lesz . a kartellek szabályozása. Nagyszabású előkészítő 
munkálatnak kell azt megelőzni, mely nem lehet kizárólag az 
állam statisztikai adatgyűjtése, hanem megnyilatkozásra bizonynyal 
módjuk, az előkészítésben szerepük lesz minden irányú érintett érdek- 
köröknek. Nélkülözhetetlen és halaszthatatlan tehát rájuk nézve, hogy 
e jelenségeket kellőképen megismerjék, mert jogos és méltányos 
érdekeikért csak így léphetnek fel a siker reményével. 



* A K(?mn/űr5űz/ű//7ö///iÁ: 1894-ben Bécsben tartott nagygyűlésén megindult 
tárgyalás óta kivált a német és osztrák különböző mezőgazdasági, ipari, kereskedelmi 
érdekképviseleti egyesfiietekben gyakran képezte nyilvános tárgyalás anyagát e 
kérdés. A német Juristentag is kétszer foglalkozott vele részletesen, különös 
érdeklődéssel. (26-ik : 1902-ben, 27-ik: 1904-ben.) Sőt a nem gazdasági jellegű 
egyesülések és kongresszusok, politikai pártok is figyelemmel kutatni, tárgyalni 
kezdik. (Például többek között a 13. evangel.-socialis kongresszus Dortmundban; 
vagy a német Volskpartei Offenburgban tartott pártgyűlése stb.) Nálunk az Orsz, 
Magy. Gazd. Egy. és a Gazd. Egyletek Szövetsége foglalkozott több izben vele, 
továbbá az Iparegyesület és ujabban a Gyáriparosok Orsz. Szövetsége is. 

*^ Az 1 902. XI. 1 4-ikén megkezdett kontradiktorius értekezletek a legkülönbö- 
zőbb érdekkörök és szakértők bevonásával a német belügyi hivatalban még mindig 
folyamatban vannak és rendkívüli értékes, gazdag ahyaghalmazt tartalmazó terjedelmes 
je^zőkönyveik, az előadói tanulmányokkal és adatgyűjtésekkel együtt folytatólag 
közreadatnak a Reíchsanzeiger mellékletében (és könyvalakban is; ezenkívül a 
Kartell-Rundschau is egészükben átvéve leközli). 

* Ausztriában 1897-ben megindított szabályozási mozgalom mihamar 
abbamaradt és a kartelltörvény-tervezet, mely különben is csak a kartellek csekély 
számára, melyek az állam fogyasztási adópolitikáját érintik, terjedt volna ki, 
lekerült napirendről és csak ez évben, a cukorkartell réparayonálását tilalmazni kivánó 
törvényjavaslat tárgyalásaival kapcsolatban lett ismét aktuálissá e kérdés és elő- 
készületek folynak általános kartell törvénytervezet készítésére. Nálunk 1897-ben, 
az Ausztriában megindult szabályozási akció hatása alatt történt az első 
lépés, a keresk. miniszter felhívta a kamarákat és más szaktestűleteket a 
kartellekre vonatkozó adataik és véleményük közlésére. A megoszló vélemények 
közt azonban a szabályozás ügye megakadt. Míg végre 1899-ben több kamara 
akciója eredményeként dr. Rátii Zoltán kassai jogak. tanár miniszteri megbízást 
kapva, előadói tanulmányt készített egy tervbe vett kartellankétra, mely azonban 
elmaradt és az ügyet a politikai küzdelmek háttérbe szorították. 

Ugy hiszem tehát, tekintve, hogy a magyar kartellirodalom^ 
még fejlődése kezdetén áll és közönségünk szélesebb rétegei nagyon 
kevéssé vannak e téren tájékozódva, nem végzek fölösleges munkát, 
ha a kartellek jelenségkörében négy év óta folytatott irodalmi és gya- 
korlati kutatásaim eredményéül, azoknak gazdaságélettani és gazdaság- 
politikai rendszeres megismertetését nyújtó tanulmányt bocsátok közre. 

Munkámban, egyrészt a tülterjedelmességtől őrizkedve, másrészt, 
hogy a közvetlenül szakértők kisebb körén kivül is könnyebben meg- 
érthető maradjon, lehetőséghez képest kerültem az adat és példaanyag 
halmozását. Hasonlóképen lehetőleg kerültem az irodalmi jobbra-balra 
vitatkozást; elfogadom, a különben ellenkező irányt követők nézeteiből 
is, amin az igazság próba-jegyét ismertem föl, viszont szabad kritikám 
minden lekötése nélkül megyek a magam utján. 

Igénytelen célja könyvemnek a tárgyalt nagyfontosságú jelen- 
ségek minél szélesebbkörü, általános megismertetése, megvilágítása és 
bőven jutalmazva leszek munkámért, ha ezt elérve némi szolgálatot 
tehettem a kibontakozásnak, a nagy kérdés méltányos, igazságos meg- 
oldásának. 

Debrecen, 1905. Pünkösd vasárnapján. 

D. Rácz Lajos dr. 



* A magyar szakirodalomban először Mandelló Gyula fejtegette e jelenségeket 
(Ipari kartellek. Bp. Szemle 1890). Majd A^öA/2 Dűv/rf írt róluk (Kartellek és ringek. 
Közg. Szemle. 1895. IX. ; ujabban is: Pap Dávid: Kartellek. Uj Magy. Szemle 
1900). Rübinek Gyula: „Szabad verseny, kartellek, szövetkezetek" címen adott ki 
röpiratot 1897-ben. Dr. Ráth Zoltán^ e kérdés legkiválóbb magyar ismerője, a 
keresk. miniszter megbízásából, egy tervezett kartellankétre előadói tanulmányúi 
írta Enűékírat-át a kartellekről ; e rendkívül értékes munkálat 1900 végén jelent 
meg a Közp. Értesítő Nem Hív. Része mellékletéül, majd könyvalakban is. (A kartellek 
egész rendszerét ezideig nálunk csak ez Emlékirat adta. A tudományos életünk 
nagy kárára oly korán elvesztett kiváló tudósnak ezenkívül még egy szemle cikke 
maradt e tárgyról — Ahionopol kérdéséhez. Közg. Szemle. 1901 . VII.) A Közgazdasági 
Lexikon 1900-ban megjelent II. kötetében Heller Farkas Henrik a kartellekről és 
Krasznay Ferenc a kartelljogról adtak kisebb tanulmányokat. Mandel Pál dr. a 
kereskedelemügyi miniszter megbízásából 1904-ben tervezetet és indokolást készí- 
tett egy kartelltörvény-javaslat számára ; majd a bírálatokra hosszabb választ közölt 
(Honi Ipar-ban) Árkövy Richárd dr. 1904 elején az Orsz. Magy. Gazd. Egyesület 
kodifikácionális bizottságának előadója gyanánt adta ki „Előtanulmányait a kartell- 
törvényhez". (E kérdésről még: Kartellek és trustök. K. Sz. 1904. V.; a tervezet 
bírálatáról még a Köztelek 1901. 91. számában és Das ungarísche Kartell-Gesetz 
cimen a Kartell-Rundschau 1905. 17.) A Mandel-féle Tervezetről megindult bírálat- 
áradatból legértékesebb gyanánt emelhetjük ki Messinger Simon dr. : A kartellek 
és a magyar törvénytervezet cimü tanulmányát. (Kereskedelmi Jog 1904 — 5. év 
1 — 6. száma.) 

I. Versenyharc— versenykorlátozás. 



A gazdasági élet fejlődése a múlt század harmadik negyedében 
átlépte határait azon életciklusnak, amelynek alapelve a minden korlát- 
nélküli versenyzés volt. A korlátlan verseny elvét a klasszikus gazda- 
ságtan tudósai Smith, Mill, Ricardo stb. a saját koruk jelenségeit 
általánosítva, az egész emberi gazdasági-életnek örökérvényű és örök- 
igazságü dogmájául hirdették. 

A múlt gazdasági élet-korszak e fejlődése egyik megnyilatkozása 
volt azon kor egyetemes társadalmi fejlődésén uralkodó, általános 
tendenciájának, a túlzásba vitt individualismusnak. 

Minden közösségi kötelék szertetépése vagy legalább meg- 
lazítása, az egyéni jognak, egyéni érdekeknek minden másokra tekin- 
tet nélkül, minden másokkal szemben érvényesítésére törekvés, tehát 
az atomizált társadalom egyéneinek egymással minden téren általános 
küzdelembe: versenyharcba állítása jellemzik e korszakot. 

A gazdasági élet is ez irányban fejlődött. Mindenki, mint tel- 
jesen szabad egyén, dolgozzék amit akar és ahogyan tud ; valamennyi 
másokkal szemben versenyezhessen szabadon, az egymással mérkőző 
felek versenyébe ne avatkozzon irányítőlag, korlátozólag vagy védel- 
mezőleg senki ! Sem az állam, sem pedig az érdektársak egyesülései. 
E miatt az állam gazdaságpolitikai beavatkozó szerepét lehetőleg 
elvenni, az összes érdek-társulatokat pedig megsemmisíteni törekedtek.^ 

Az egyének teljesen szabad versenyzésétől remélték a gazda- 
sági élet egyensülyozódó rendjét, fokozott fejlődését, a kitartó szor- 
galomnak, munkának és ügyességnek sikerre jutását, a termelésnek a 
nyereség ingere folytán föllendülő és versenyző vállalkozás által nagyobb 



^ Kiáltó példája ennek a francia 1791. évi jan. 14-iki decretum, melyben meg- 
semmisitik a hasonló foglalkozású és egy állású polgárok mindennemű egyesüléseit. 

mennyiségben, folyton javított teknikával és jobb minőségben, olcsóbb 
árak mellett eszközlését. 

A gazdasági élet egyetemes szabályozója, a fejlődés minden 
áldásának forrása gyanánt magasztalták a korlátozatlan versenyt. Mill 
a gazdaságtant is csak ez alapon tekintette tudománynak, nem csoda 
tehát, ha csak kevesen merészkedtek a verseny-elvnek a gazdasági 
élet egyedül örökérvényű, legfőbb alapelvéül hirdetésével szemben^ 
azt valódi, megillető értékére korlátozni. 

A verseny, az erők és érdekek mérkőzése minden bizonnyal 
természetes alapjelenség nemcsak a gazdasági, hanem általában az 
egész társadalmi életben. Mélyen gyökerezik a létkérdésben, a lét- 
feltételek, vagy a jobb létviszonyok megszerzésére sarkaló életösztön- 
ben. Azt is badarság vagy elfogultság tagadhatja, hogy a versenynek 
á fejlődésben fontos szerepe van. 

Azonban nem az a túlzásba hajtott, abszolút korlátlan verseny 
ez, melyet a klasszikus gazdaságtan hirdetett és amelyet az elmúlt 
korszak túlzó individuális áramlatában követtek, amely embert ember- 
rel, mindenkit minden másokkal szemben folytonos, elkeseredett küz- 
delembe ragad. A verseny fejlődési tényező. De épugy fejlődési tényező, 
vele egyjogu, egyidős és egyértékü egy másik jelenség: a verseny- 
korlátozás. Természetes jelenség ezen másik fejlődési tényező is. Mig az 
előbbi közvetlenül az egyén önérdekéből ered, addig ennek forrása a 
küzdelemben egyedüliségét, magárahagyott egyéni erejének az ezer 
oldalról ellene forduló erők és érdekek forgatagában gyöngeségét érz6 
ember társias, egymásra útaltsági érzése a forrása. Végső elemzésé- 
ben mindakettő az életösztön szülötte. 

Mindenkor, mikor a verseny már túlzásba hajlott, fokozódd 
érvényesülését látjuk a törekvésnek, hogy a fékét vesztett, minden 
korláton túlcsapva romboló versenyharcot korlátok közé szorítsák, 
pusztításait megakadályozzák. Koronként a versenyelv jut túlsúlyra, 
máskor túlerőre, egyetemes fejlődési tendencia szerepébe a verseny- 
korlátozás ; de teljesen megszűnni egyik sem fog, változó intenzitással, 
de folytonosan hat mindakettő és egymásra hatásukból, — mint két 
komponensből a rezultáns, — születik meg a haladás iránya.^ 



^ Hogy hasonlóképen gondolkozik, erről Schmoller is, azt alábbi megjegy- 
zéséből láthatjuk : „Eine solche Entscheidung über die heute innezuhaltende 
Grenzlínie zwischen freier Konkurrenz und KonkurreozreguUeruag ist nicht so 
einfach anzuwenden wie die, welche der Manchestermann, und die, welche der 
Socialist giebt; der erstere erklárt, jede Steigerung der Konkurrenz sei gut, der 
letztere, allé wirtschaftliche Marktkonkurrenz müsse beseitigt werden. Aber beides 
sind abstrakt doktrinüre Entscheidungen, mit denen im praktischen Lében nichts zu 
machen ist Wer auf unsern Standpunkt sich stellt, muss für jede einzelne prak- 
tische Entscheidung zweierlei kennen und richtig beurteilen: den allgemeinen 
Gang der gesunden wirtshaftlich-technischen und moralisch-politischen Entwicke- 
lung und die konkréten KrSfte, Strebungen und Verhaitnisse des Specialgebietes, 
um das es sich handelt. Danach wird er für freie Bewegung oder Regulierung 
sich entscheiden. Es wird oft nicht leicht sein. Aber das gilt für allé praktischen 

A fejlődés egymást váltogató fázisain, — az emberi művelődés 
minden irányában — érezhető és kimutatható hatású lesz az, hogy 
azon korszakban a két erőkomponens közül, melyik hatott nagyobb 
erővel. 

Messzemenő szociológiai tanulmány lenne, ha részletesen tár- 
gyalnók, miért és hogyan váltakozik e két komponens erőhatása és 
ennek folytán a fejlődés periodikus menetében: versenyharc és ver- 
senykoriátozás. De világot vethetünk erre egy rövid megfigyeléssel is. 
Látni fogjuk, hogy a versenynek jó és káros hatásai vannak, épenugy 
a versenykoriátozásnak is ; még pedig a káros hatások annál erőseb- 
ben jelentkeznek, minél következetesebben keresztül viszik egyik vagy a 
másik tendenciát. így például minél egyetemesebben és minél intenzi- 
vebben érvényesül a verseny és így már az egész társadalom egyén- 
atomjaira forgácsolva pusztító, általános harcban áll, a folyton erő- 
sebben érzett rombolás egyre erősebbé és általánosabbá teszi a vágyat, 
hogy attól megszabaduljanak ; növekedni fog tehát a versenykoriátozás 
tendenciája, míg csak e másik komponens jut túlsúlyra és lesz a 
fejlődés-ciklus uralkodó tendenciájává. Hasonlóképen történik ezzel is ; 
minél inkább ad abszurdum viszik a verseny koriátozása érdekében 
az egyéni jogoknak koriátozását, amikor túlzásba átcsapva az egyé- 
neket magukban tömörítő társias alakúlatok már a teljes egyéni 
önállóságot megsemmisítenék, a társiasság kötelékeinek terhe na^on 
súlyossá válik, egyre ellenállhatatlanabb lesz az egyének vágya min- 
den kapcsolatból kiragadni, kiszabadítani magukat; így növekedővé 
lesz a versenykomponens, míg csak túlerőre kap és átveszi ismét 
^gyidőre a fejlődés tovább vitelét. 

Ez a helyes, valódi képe e fejlődési folyamatnak. Ebből lát- 
hatjuk, hogy a klasszikus gazdaságtan mennyire tévedett, midőn saját 
korának határain túl nem tekintve, a korukban uralkodó és csupán fejlődés 
mozzanati tendenciául ható versenyelvet egyedüli és örökérvényű 
alapelvül hirdette és a másik fejlődési erő-tényezőt, mely pedig, 
bárha gyöngébb intenzitással, korukban sem szűnt meg hatni, — nem 
ismerte föl.^ 



Massnahmen der Politik. Es handelt sicfi in ihr fást stets um ein richtiges Kom- 
promiss zwischen en^egengesetzten an sich gleichberechtigten Prinzipien, aus 
derén Gegeneinanderwirken, aus derén abwechselnder Bevorzugung und Zurückdrűn- 
^ng die gesunde Entwickelung entspringt.*" (Grundr. d. alig. Volkswirtschaftslehre 
1904. 11. köt. 59. o.) Nem tulajdonitok ugyan fontosságot, kivált SchmoUerrel 
szemben, a megelőzésnek, mégis meg kell jegyeznem, hogy e kifejtést adtam már 
SchmoUer e kötetének megjelenése előtt két évvel, 1902-ben. (Kartellmorfologia 
és kartellpolitika. Pályamunka; kézirat, a debr. collegium tulajdonában.) 

^ Konkrét példákat fogunk később felhozni, hogy a versenyelv uralma 
teljében (1770—1850.) is voltak példái, hogy a versenykorlátozás tendenciája, 
— gyöngébben és szórványosan — érvényesült. Minthogy viszont e tendencia egyete- 
mes fejlődés iránynyá és általánossá létele korában is, kisebb mérvben és korlátozottan^ 
•de lesz verseny. 

Társadalmi fejlődésünk, benne a gazdasági élet fejlődése is, 
tehát a mült század harmadik negyedében üj fejlődésciklusba lépett 
át. Belső oka ennek, mondottuk, azon körülmény, hogy a versenyten- 
dencia túlzásba hajlása, így általánosan pusztítóvá fajulása miatt erőre 
jutott és fokonként immár egyetemes fejlődési iránynyá lett a verseny- 
korlátozás elve, mely az eddig szerte forgácsoltan egymással küzdő, 
egymást megrontó egyéni erőket közös, társias összeműködésre, józan 
önkorlátozással harmóniába hozott érdekeikért együttes föllépésre 
vezeti. 

Nagy körvonalas képben most már tisztán áll előttünk e fejlő- 
dés, megérthetjük, hogy a periódusonként váltakozva irányító szerepre 
jutó két tendencia: a verseny és a versenykorlátozás egyaránt termé- 
szetes társadalmi életjelenségek, jogosült mindkettő, hivatást teljesít 
mindkettő, a maguk idejében, így egyiket kárhoztatni, másikat ma- 
gasztalni elfogultság volna. 

Új fejlődés-ciklusba léptünk és haladunk előre. Mielőtt 
ennek jelenségeit vizsgálnók, nézzük, hogyan fajult el a féktelenné 
lett verseny és mily következményekkel járt túlzásba vitele, 

Az a mai gazdasági életrendünkből természetesen keletkező törek- 
vés, hogy a javak termelője nyereséggel eladni, a fogyasztó pedig szükség- 
leteit lehető legkevesebb áldozattal jól fedezni igyekszik, ellentétes érde- 
keikért mérkőzésbe állítja e két csoportot. Ezenkívül az egyes cso- 
portok egyénei is érdeksürlódásba kerülnek egymással, egyrészt a 
jobb értékesíthetésre, másrészt a jobb javakra vágyakozás folytán. A 
verseny tehát nemcsak a termelés terén, hanem a fogyasztásban is 
megnyilatkozik. 

A fogyasztásban azonban a verseny rendszerint nagyobbrészt 
eliminálódik. A termelés versenyében, kivált annak féktelen harccá 
fajult állapotában, a termelők egymást pusztító küzdelmében, jól 
jegyezték meg, hogy „a fogyasztás a nevető harmadik kellemes sze- 
repébe jut", érthető tehát, hogy ily körülmények közt a fogyasztók 
versenye erősebb hullámokat nem vet.^ Inkább jelentkezik már a 
termelők versenykorlátozásai idején, de általában markánsabb, rikítóbb 
színekben a fogyasztók versenye csak egyes kivételes esetekben és 
helyzetekben jelentkezik (ritkaság árverésén; ostromzár idején élelmi 
szerekért; egy pohár víz a Szaharában stb.) 

Egészen más a verseny a termelés és forgalom terén. 
Vessünk futó pillantást a folyamatra, melynek során ez erőtényező, 
mely a fejlődésnek hathatós rugója volt, fékét széttörve pusztítóvá 
lesz. 



^ Ezenkívül abban is van igazság, hogy a fogyasztás alapja a vagyoni 
erö lévén, ezt pedig egyebek mellett a jövedelem nagysága szabályozza, amely 
megint a termelésnél elért eredménytől függ, „áttette a magántulajdon rendszerén 
alapuló gazdasági rend a fogyasztók versenyét már a termelés .terére." (Navratil 
Ákos : A gazdasági élet elemi jelenségei. 255. 1.) 

A termelök versenyében első és fömotivum mindenesetre az a 
törekvés, hogy termelt javaik vevői gyanánt a fizetőképes fogyasztást 
megszerezni igyekeznek. 

A fogyasztók pedig olcsóbb árakat keresnek ; olcsóbb árakat 
szabni, veszteség vagy nagyobb nyereség-csökkenés nélkül pedig 
csak ügy lehetvén, ha a termelés kevesebb költséggel eszközölhető, 
megindul a verseny a termelők között a lehető legkevesebb áldozattal 
termelés céljából a legkedvezőbb termelési feltételek (természeti elő- 
nyök, üj gépek, eszközök) megszerzése és maguknak biztosítása iránt. 
A termelési költségek leszorítására mindent megkísérelnek. így jönnek 
rá arra is, hogy a termelés mennyiségének emelésével a gépek és 
a munkaerők tökéletesebben kihasználhatók, a nyersanyagok nagyobb 
tömegben aránylag olcsóbban megszerezhetők, bizonyos állandó, vál- 
tozatlan tételű termelési, üzemi kiadások a nagyobb termeivény 
menynyiségre kedvezőbben szétoszthatók — a nagyobb mennyiség 
előállításával tehát a termeivény egységeinek termelési költségei ke- 
vesbíthetők, így az eladási árak nyereségcsökkentés nélkül leszállít- 
hatok. 

Föltámad tehát a verseny a termelés kiterjesztésére. A kéz- 
műves műhelye nem bírná már el a kiterjedő és többé nem megren- 
delésre, hanem a piac változó konjunktúráival kalkulálva előre, raktárra 
dolgozó termelést. Létrejön a gyár, a nagyipar; költséges gépberen- 
dezéseivel és egész munkássereggel. 

A folyton nagyobb tömegben piacra vitt áruk versenye aztán 
még nehezebbé teszi az elhelyezkedést, ujabb engedményekre, árle- 
szállításokra kényszeríti az eladót; hogy ezt ellensúlyozza, ismét lejjebb 
szorítani igyekszik az előállítási költségeket, amire már nincs más 
módja, mint a még nagyobb termelésre kiterjeszkedés ; ez pedig 
ismét élesebbé teszi a versenyt, még inkább leveri az árakat és a 
piacot tültelitve, súlyosbítja a helyzetet. 

Végre az egész szédítő circulus vitiosusban kerengő termelés 
hanyatt-homlok, összezúzva hull alá a magasból, hová a fogyasztással 
kellő arányára nem figyelve emelkedett.^ Kitör a gazdasági életen 
irtózatos rombolással végigsöprő, pusztító vihar: a válság. 

A válságokról egész irodalom keletkezett már, mely kutatni és 
megállapítani igyekszik előidéző okaikat. Terűnk nem engedi, szük- 
ségét sem látjuk, hogy itt a válság-theoriákkal részletesen foglalkoz- 
zunk. Meg kell jegyeznünk azonban, hogy elfogultak lennénk és 
rövidlátók, ha a válságok egyedüli okozójául a korlátlan versenyt 



^ A tútfokozás nélkai is beáll olykor túltermelés. Egyik esete ennek, ha 
valamely okból (rossz termés, háború) a fogyasztás fizetőképessége erösebben 
megcsappan és ahogy mondani szoktuk „a fogyasztás visszamegy** Egyik-másik ter- 
melő látja ugyanilyenkor, hogy termelésének redukálása nélkül válságos helyzetbe 
juthat, azonban az általános versenyben, ha a többiek nem teszik, magának 
redukálni, annyi, mint a harcban saját magát gyöngíteni, megrontani. 

2 

állítanánk. A válság a gazdasági élet-organismus betegsége; a gaz- 
dasági életben kóros elváltozásokat, válságokat pedig, jól tudjuk, más 
okok is idézhetnek elő, melyekben a verseny nem hibás. Azonban 
el nem vitatható, hogy a féktelenné fajult verseny, az ebből következő 
túltermelés, egyike a legnagyobb hatású, legveszedelmesebb válság- 
előidéző okoknak. 

A válság-okozta pusztulás után lassanként új erőre kapott 
ellenfelek közt aztán újra kitör a harc, mely kegyetlenségben, eszte- 
lenségben és — eredményeiben maradt a régi.^ 

A versenyharcban a küzdő érdekek mindinkább kiengesztelhe- 
tetlen ellentétben súrlódnak össze. Kíméletlenül, minden másra tekin- 
tet nélkül, csak a kockázatos nyereségre vagy a bekövetkező vagyon- 
romlásra nézve, kiki egyéni érdekeinek megvédéséért és minden 
másoké ellen érvényrejuttatásáért küzd. Ember ember ellen, fojtoga- 
tásig menő küzdelemmé fajul a fékezetlen verseny, mely minden 
erkölcsi korlátból kitörve már az ököljog tusaitól csak annyit külöm- 
bözik, hogy nem az életet, hanem keztyüs kézzel — a megélhetést 
veszi ei.^ 

Minthogy pedig e küzdelemben legerősebb és mindenekfelett 
győzedelmes fegyver a nagy vagyoni erő, elterjed és egyre fokozódik 
a sóvárgás mind több és több vagyon iránt, melyet aztán bármi úton is 
összeszerezve, nem valódi rendeltetési céljára, hanem a többi 
versenyfél megrontására, letiprására fognak használni. A jöve- 
delemmegoszlás egyre aránytalanabb lesz, kisebb vállalatok megtörve 
beolvadnak a nagyobbakba, önálló létük elvesztve alárendeltségbe 
jutnak; a munkások százezrei a nagy vagyoni erőben szervezett 
hatalommal szemben tehetetlenek, kihasználás és elnyomás ellen nem 



^ Megkapó képét festi e folyamatnak Engels: Der Verkehr stockt, die 
Márkte erfüllt, die Produkte Hegen da, ebenso massenhaft, wie unabsetzbar, das 
bare Geld wird unsichtbar, der Kredit verschwindet, die Fabriken stehen still, die 
árbeitenden Massen ermangeln der Lebensmittel, vveil sie zu viel Lebensmittel 
produziert habén ; Bankerott folgt auf Bankerott, Zwangsverkauf auf Zwangsyerkauf. 
Jahrelang dauert die Stockung, Produktivkráfte wie Produkte werden massenhaft 
vergeudet und zerstört, bis die aufgehauften Warenmassen unter grösserer oder 
geringerer Entwertung endlích abfliessen, bis Produktion und Austausch allmahlich 
wieder in Gang kommen. Nach und nach beschleunigt sich die Gangort, falit in 
Trab, der industrielle Trab geht über in Galopp, und dieser steigert sich wieder 
bis zur zügellosen Karriere einer voUstandigen industriellen, kommerziellen, kre- 
ditlichen und spekulativen Steeplechase, um endlich nach den halsbrechendsten 
Sprüngen wieder anzulangen — in Graben des Kraches". (Anti-Dűhring 2. A.S. 262.) 

* Már Fichte egyenesen általános „rablórendszemek* mondja. (Geschlos- 
sener Handelsstaat. 126. 1.) 

Spencer pedig a versenyt, mely elegendő erkölcsi ellenőrzés nélkülivé 
lesz, cannibalísmuS''n2k nevezi. „Nincs más alternatíva, mint az, hogy ugyanazon 
fegyverekhez nyúljunk, melyeket ellenfelünk használ, vagy az, hogy ellenfelünk legyőz 
és felfal bennünket.'' „A siker nem fér össze a tisztességgel. Aki ezen üzlet világban 
él, kénytelen annak erkölcsi kódexét elfogadni." Kemény szavak, de aki látta a 
verseny harctéri jeleneteit, nem találja olyan túl keményeknek. 

védekezhetnek. Az egyre nagyobb vagyoni erőket koncentráló és azok 
segítségével a versenyben minden másokkal fölénybe jutó, minden 
többieket legyőző legerősebb vállalkozó diadalra jutásával aztán a 
túlzásba vitt versenyharc végül ép ellenkező végletben hanyatlik alá; 
mig a rendszernek alapelve és célja, hogy az egyéneknek szabad 
érvényesülést nyisson, addig a versenyharc végigküzdése esetére végül 
diadalmaskodó legerősebb egynek juttatna a többiekkel szemben, gaz- 
dasági egyeduralmi helyzetet, ki a többiek egyéni érdekeit elnyomná. 
Tőle azok előre láthatólag nem sok jót várhatnának, mert jól figyelte 
meg Ráth^ a túlzásba ment versenyről, hogy „rendesen az önzésében 
erősebb, eszközeiben kevésbbé válogatós, a közjóval és felebarátai 
érdekköreivel kevésbé törődő elemeknek juttatja a győzelem pálmáját, 
hogy Darvin szavaival éljek: ezek kiválasztását hozza magával". 
Gyakori szomorú példáját látjuk ennek a tisztességtelen verseny 
számos fajaiban. A fogyasztók is, a nevető harmadik szerepében 
gyakran csalódnak, mert nem ritka az olyan termelő, kereskedő, ki a 
nyomasztó versenyben a tetszetős külsővel a tapasztalatlan fogyasztót 
félrevezetve hitvány, értéktelen árút ad, az árüsilányítás, áruhamisítás 
eszközeivel követ el visszaéléseket. 

Kire áldásos tehát a verseny azon fokozatában, mikor minden 
fékét vesztve, bellum omnium contra omnes-t, brutálisan fojtogató 
létharcot kényszerít minden egyénre és az idegpusztító, izomerő 
kifosztó túlmunkáért a vállalkozónak gazdasági existencíája őrületesen 
bizonytalanságával, a munkásnak nyomorúsággal fizet. 

Néhány vonással megrajzolt képét adtuk a versenyharc túl- 
zásba menésének; hosszú sorát adhatnók elő még a káros következ- 
ményeknek,^ de nincs okunk a képet még sötétebbre festeni, így is 
elég magyarázatát adja, miért erősödik egyre inkább az általános 
kívánság, a túlhajtott, pusztító verseny koriátozása iránt és következik 
be a fejlődési tendencia megváltozásával új fejlődési-korszak. 

Azt ismerjük tehát, mi a verseny, tudjuk, hogy vannak áldásos 
hatásai, de láttuk a túlzásba hajtott, fékét vesztett versenyharc pusztító 
voltát is és, hogy természetes társadalmi életjelenségekül a verseny 
okozta pusztulás ellen szerephez jutnak a versenykoriátozások. Vizs- 
gáljuk most már ezek sajátságait. 

Ahol a verseny valamely okból koriátozva van, monopol- 
helyzet keletkezik; vagyis olyan kedvezményezett helyzet, amelyben 
annak birtokosa (vagy birtokosai) a termelés, forgalombahozatal vagy 
fogyasztás szempontjaiból bizonyos kizárólagossággal bír másokkal 
szemben.^ Ez a kizárólagosság élvezője számára bizonyos gazdasági 



1 Ráth Zoltán dr. : Közgazdaságtan és ethíka. (KOzgazd. Szemle. 1894.) 
* Jenks : The Trustproblem c. könyvében, The wastes of competition c. 
22 oldalas fejezetben, hosszú lajstromot állit ezekről össze. 

' A fogyasztás terén a monopol ritkább jelenség, így inkább ismeretlen, 
de nem példátlan. 

2* 

hatalmi erőt jelent, amelynek tökéletessége természetesen a kizáróla- 
gosság mérvének és biztosságának fokozatától és osztott vagy megosz- 
tatlan voltától függ, így tehát relativ s fokozati jellegű. 

Ami a verseny korlátozottságának, az így keletkező kizáróla- 
gossági, monopol helyzeteknek keletkezési okait illeti, azok között min- 
denek előtt két nagy csoportot különböztethetünk meg; az egyik 
csoportban konkrét természeti okok idézik elő a monopolt, a verseny 
elv uralmának idején is érvényesülő versenykorlátozással; ilyenek 
például a fizikai okokból (pl. földrajzi előnyök) keletkező monopolok, 
így a néhány kaliforniai, spanyol, krajnai és szepesmegyei higany- 
bányák az egész világgal szemben kizárólagossági helyzetben vannak. 
Hasonlóképen természeti monopolos helyzetet biztosít a nagy szellemi 
fölény, így pl. egy kiváló művész alkotására. 

A monopolt előidéző okok másik nagy csoportja társadalmi 
jellegű. Az ezek folytán keletkező monopolokat ismét két nagy osz- 
tályba különböztethetjük el. Az egyikben a versenykorlátozás valami 
magasabb, például állami közhatalmi szabályozás következménye. 
Ezek a jogi monopolok. Egy részük, mely az állampénzügyi érdekek- 
ből létesített állami egyedáruságokban és a magánosoknak adott gaz- 
dasági jellegű privilégiumokban ismerhető fel, kivételezést jelent a 
versenyrendszerben ; a jogi monopolok másik nagy csoportját láthatjuk 
és az állami szabályozáson alapuló, kényszertársítás utján általánosan,, 
közkötelezőleg megvalósított versenykorlátozó tendencia megnyilatko- 
zását találjuk fel: a céhrendszer-hen.^ 

A társadalmi okokból keletkező monopolok közt a jogi mono- 
polokkal szemben megkülönböztethetők az u. n. tényleges gazdasági 
monopolok. A jogi monopolok, valamint a természeti monopolok is 
gazdasági jelentőségűek ; de hogy velük szemben most külön csoporto- 
sítjuk a gazdasági-monopolokat, magyarázata ennek az, hogy ez 
utóbbiakat nem valamely fizikai, szellemi ok, vagy külső közhatalmi 



* A céhrendszer — a kezdetben szabad társasúlásból közhatalmi erővel 
egyetemesen kiépített, versenykorlátozó gazdasági életszervezet — ' különben a 
köztudatban az utóbbi időkben igen igazságtalan elbírálást nyert. Elfogultság 
pedig megtagadni, hogy a céhrendszer, a maga idejében, a gazdasági életfejlö- 
désben fontos és sikeresen betöltött hivatással bírt. Aki helyesen kívánja meg 
Ítélni őket, ne a XVIII— XIX. század céhjeit nézze, melyek már holt intézmények, 
lélektelen romok voltak. Mert tudnivaló, hogy minden intézmény hivatása lejár- 
ván, akadálya és nyűge lesz a fejlődésnek, bárha azelőtt erős rugója volt is. 

Nagyon helyes a Schönbtrg megfigyelése róluk : 

„In dieser Geschichte műssen zwei Phasen unterschieden werden, die der 
Blüthe und des Verfalls. Das Zunftwesen hat in beiden Phasen eine ganz ver- 
schiedene Bedeutung gehabt. In der ersten war es eine zeitgemasse und nützliche 
Institution: Es entsprach den Interessen der Producenten und Consumenten, 
schuf für die gewerbliche Bevölkerung gute, gesunde Verháltnisse, führte grosse 
Fortschritte in der geverblichen Technik herbei und ein wichtiges Forderungs 
mittel des gemeinen Wesens und Wohls. In der zweiten war es von Alledem das 
Gegentheil." 

(Handb. I. 836.) 

befolyás idézi elő, hanem maguknak a gazdasági élet belső erőinek 
és törvényeinek érvényesülése, maga a gazdasági életfejlődés hozza 
létre őket. Tényleges monopolt, még pedig szingulármonopolt hozna 
létre pl. a túlhajtott versenyharc végigküzdése esetén is a gazdasági fejlő- 
dés.^ A versenyben minden többieket letipró legerősebb, a harctéren győz- 
tes gyanánt egyedül maradó versenyfél monopolát, autokratikus és a 
többiekre terhes gazdasági egyedárusági hatalmi helyzetét, amely 
azonban, dacára a megszerzésére fordított nagy áldozatnak és küz- 
delemnek, csak fogyatékosan létesíti és biztosítja a versenykorlátozást ; 
mert ha a szingulár-monopolos helyzetét fokozottabban ki élvezni akarja, 
az árak emelkedése kedvező konjunktúrákat és ingert ad az ismét 
magukhoz térő, erőre-kapó legyőzötteknek és újra megkísérelik, esetleg 
egyesűit erővel tusára kelni a győztessel, így — a harc kezdődik 
elölről. 

A versenyszülte szingulár-monopollal szemben, attól hatásaiban 
és elbírálásában mindenképen megkülönböztetendő gazdasági, tényleges 
monopolhelyzet keletkezik a versenykorlátozás társadalmi fejlődési 
tendenciájának érvényesülése által. A féktelenné fajult versenyharc 
pusztításaitól sarkalva, az attól megszabadulni vágyó harcfelek békés, 
szabad megegyezés útján egyesülést alkotnak, hogy együttes eljárással 
korlátozzák a versenyt és az egyesítés, valamint a közösen bírt mo- 
nopolhelyzetük folytán megsokszorozott erővel léphessene k fel a józan 
önkorlátozás által összhangba hozott érdekeikért. 

Ilyen szabad társasulás által keletkező versenykorlátozó, mono- 
polos egyesülések: a kartellek^ amelyeket tehát, — bárha a későbbi, 
részletes kutatásaink folyamán túlzásaikat, visszaéléseiket szigorúan 
megítéljük is, — természetes gazdasági életjelenségek gyanánt, az 
általános gazdasági fejlődésben hivatással, létjogosultsággal bíró 
intézményekül kell tekintenünk. ^ 

Azonban merőben téves volna azt hinnünk, hogy e verseny- 
korlátozó szabad egyesülések új jelenségek és csak a jelen korszak 
tünetei volnának.^ A periodikusan isnjétlődő versenykorlátozó tenden- 
cia ily alakban megnyilatkozásáról a gazdaságtörténet meglepő ada- 
tokat tárt fel. Nyilvánvaló már, hogy bármily szellemesen hangzó, de 
teljesen alaptalan a Schönlank^ hires mondása: 



^ „La concurrence tue la concurrence !" (Proudhon) „La concurrence 
conduit au monopolé!'' (Louís Blanc.) 

^ Landesberger : „aus unserer Rechts, Wirtschafts und Gesellschaftsord- 
nung ganz organisch, unter dem Druck eines eisernen ökonomischen Prozesses 
herausgewachsen. " 

* „Monopolistische Vereinigungen hat es immer gégében; solange ein 
einigermassen entwickelter Tauschverkehr besteht, hat man versucht, die Konkur- 
reíiz durch gemeinsames Vorgehen einzuschránken." (Liefmann: Schutzzoll u. 
Kartelle. Jena. 1903. 4. 1.) 

* Schőnlank : Die Kartelle. Beitráge zu einer Morphologie der Unterneh- 
merverbánde. (Braun: Archív f. soz. Gesetzg. 3. évf.) 

^Am 9. Mai 1873. als in Wien die Sterbeglocke das wirtschaft- 
lichen Aufschwungs gellte, wurde die Geburtsstunde der Cartelle 
eingelautet.^ 

Nagyon tévedett Schönlank a Icartellek születését illetőleg, 
mert a gazdaságtörténet kutatásai kiderítették, hogy a régi Assyriában, 
Indiában, majd a klasszikus Rómában is előfordultak teljesen hasonló 
jelenségek.^ 

Továbbá Nagy Károly capitulare-iban és ordonnance-aiban fog- 
lalt szabályok közt, a kánonjogban, majd később a német birodalomban 
a XVI. században, Angliában ugyanez időben találunk nyomokat, melyek 
kartellszerü jelenségek létezését bizonyítják. 

Említettük már, hogy kezdetben ily szabad társasülásból keletkező 
versenykoriátozó hatású egyesülések voltak — a XII — XIII. századok- 
ban, — még a céhek is; az egyesülésnek, mint egységnek számára 
az illető mesterség nyílvánjogi szabályozással adományozása, az egye- 
sülés kényszer-korporációvá statuálása csak később következett be és 
adott a céh-szervezkedésnek a kartellszerü mozgalmaktól eltérő fej- 
lődési irányt. 

Schmoller pedig találóan utal arra, hogy a 14 — 17. századok- 
ban virágzott, u. n. „regulierten Compagnien", kereskedők, hajósok 
társaságai, amelyekben kiki üzleteit önállóan végezte ugyan, de azért 
az adás-vételnél a társaságnak versenykoriátozó befolyása volt, sőt 
gyakran az egyes vállalatok közt nyereségkiegyenlítés, a veszteségek 
közös viselése is előfordult: egészen hasonló jelenségek, mint a m^ 
kartellek.^ 

Ami a XVIII. századot illeti, maga Smith Ádám mondja, hogy 
a munkaadók közt a versenykoriátozó megegyezés gyakori.* 



^ Célozva a bécsi „nagy Krach"-ra és a nyomában következő válságokra. 

Sokan kizárólagosan a válságokkai hozták közvetlen okozati kapcsolatba a 
kartelleket; a válságok pusztításainak enyhítésére, a válságok elhárítására hívatott 
eszközökként, (Brentano: Fallschirm-theorie !) így „Kinder der Noth** gyanánt 
akarták igazolni őket. Ez az elmélet téves. Mert a válság a fékezetlen versenynek 
csak egyik káros következménye. A versenykorlátozó egyesüléseknek okozója 
pedig maga a fékezetlen versenyharc, minden túlzásával és pusztításával, egé- 
szében, nem pedig annak csak egyik, bármilyen fontos jelensége. 

2 A lexjülia de annona-i is a kartellekkel rokon jelenségek szabályozójának 
tekinthetjük; még inkább a Zeno császár által 483-ban kiadott constitutiót : 
„De monopoliis et conventu negotiatorum illicito vei artificio ergolaborom, necnon 
balneatorum, prohibitis et pactionibus illicitis . . . ** 

Érdekesnek tartom itt idézni a nagy Afomms^n következő adatait :„Esfinden 
sogar sich Spuren, dass das für das Associationswesen so charakteristische Zu- 
sammentreten der concurrierenden Gesellschaften zur gemeinsamer Aufstellung von 
Monopolpreisen auch bei den Römern vorgekommen ist." (Rőmische Geschichte. 
III. kötet. Cap. XII.) Idézi még ugyanott Cato 144-böl fenmaradt mintaszerződését, 
melyből az árkartellekhez hasonló alakulatok létezésére lehet következtetni. 

Kleinwűchter pedig Plautus-ból vett idézettel támogatja e kutatást (Klein- 
wachter: Der Kampf gegen die Kartelle. 1902.) 

^ Schmoller: Grundriss der alig. Volkswirtschaftslehre. I. 449. 

* Vizsgálódások. I. k. VIII. f. 

Valóban, adataink vannak, hogy 1771-ben Észak- Anglia szén- 
bányatulajdonosai egyesültek, hogy az árakat együttesen rendezzék. 
Majd 1786-ban ez egyesülés fejlettebb alakot öltött, kijelentett célja a 
„limitation of the rends" ; eljárásuk indokolásául egyenesen a verseny 
vészthozó voltára utaltak. 

Még a versenyelv uralmának teljében, mely körülbelül egy 
századra tehető (1776 — 1870), sem lehetett elnyomni, kiirtani a 
versenykorlátozó egyesüléseket. Dacára, hogy a francia forradalom- 
ban 1791. június 17-én hozott és az ugyanazoni hivatásbeli, hasonló 
ipart üzö egyének minden egyesülését kemény büntetéssel tilalmazó 
törvény csak 1884. március 21-én lett hatályon kívül helyezve, azért 
a múlt század közepén a francia szindikátusok széltében szerepeltek, 
1884-ben pedig a kereskedelemügyi miniszter az ily, ténylegesen tör- 
vény ellen fennálló, de a gazdasági életfejlödés törvényeinek nyomása 
folytán megtűrt szindikátusok számát már 530-ra becsülte. 

Minden korban nyomukat találjuk tehát e versenykorlátozó 
szabad egyesüléseknek, amelyek most, hogy egyetemes fejlődés-ten- 
denciává a versenykorlátozás elve emelkedett: az egész gazdasági 
élet általános újjáalakulásának egyetemes szervezkedési és működési 
alakjaivá lettek. 



^ 

II. A kartellekről általában. 



A kartellekröly kivált a német irodalomban, immár egész tömegé- 
vel elterjedt fogalmi meghatározások felsorolása és bírálgatása 
helyett, ügy hisszük, tökéletesebb képet adhatunk, ha lényeges motí- 
vumaikat és azok egybefüzödését felkutatjuk. 

Első tekintetre szembetűnő sajátossága a kartellnek, hogy: 
szerződésen alapuló egyesülés,^ mely a benne részes önálló gazdasági 
alanyoknak magán iníciativájából, szabad önelhatározásukból kelet- 
kezik, nem pedig valamely magasabb hatalmi akaratból, pl. közjogi sza- 
bályok folytán létrejövő kényszertársúlások módjára. Ez különbözteti 
meg feltétlenül őket a fejlődésük kezdetén még közel rokon céhektől, 
azoknak már kényszertársulássá, általános, közkötelező rendszerré fej- 
lődött fokozatán. 

A kartellek tehát: szabad egyesülések. Erőtlenné lesz ezzel 
szemben a támadás, mely szerint: „a versenykorlátozó egyesülések- 
ben elvész az egyéni szabadság!" Nem elvész, hanem: érvényesül, a 
szerződési szabadság, az egyesülési szabadság alakjában. 

Nem tartjuk szükségesnek túlhaladott doktrinar-tulzásokkal 
vitázni, csak arra mutatunk rá, hogy tulajdonképen saját elveivel jönne 



* Bárha, — látni fogjuk később, — a jelenlegi jogrendszerek túlnyomó 
részben nem tekintik is jogilag, bíróság előtt érvényesíthetéssel bíró szerződé- 
seknek, e jellegük ma már kétségbevonhatatlan és jogi elismerését is bizonyára 
mihamar meg logja kapni. Különben már maga e név : kartell is a szerződési 
jellegből eredő. A francia carte szó (irás, okmány) már rég idő óta szerződés 
értelmében is szerepel ; ebből a : cartell. Az állami életben is használatos, több 
nemzetközi szerződés jelölésénél így pl. vámkartell ; vagy a bűnösök kölcsönös 
kiadására vonatkozó államkartellek stb). A kartellalakúlatok jelölésére különben 
még számos elnevezés került használatba, így : Verband, Vereinigung, Association, 
Syndikat, Konvention stb. többnyire azért, hogy a közvélemény előtt még nemrég 
oly igen kellemetlenííl hangzó kartell nevet elkerííljék. 

ellenkezésbe a régi iskola, ha az egyéni szabadság egyik részéért az 
egyéni szabadság másik része : a szerződési, társulási szabadság ellen 
támadna,^ Különben egyáltalán lehetetlen logika és morál volna az, 
ha valaki az egyéni szabadságot s a laissez fairé, laissez aller elvét úgy 
értelmezné, létfeltételükül azt tekintené, hogy minden egyénnek, min- 
den másokkal folytonos, elkeseredett versenyharcban kelljen állnia, az 
érdekközösségüket felismerő csoportoknak békés megegyezésben, egye- 
sített erőkkel összemüködve, saját akaratukbóF társülniok azonban 
nem lenne szabad. 

Az egymással érdekközösségeiket fölismerve megegyezésre jutott 
önálló gazdasági alanyok aztán az egyesülés létrejöhetése és céljai 
elérhetése érdekében kölcsönösen szerződésileg lemondanak elhatá- 
rozási és cselekvési szabadságuknak egy részéről, illetve az egyesülés 
közakaratával elhatározott korlátozásokat vállalnak magukra. 

így pl. kötelezik magukat egy bizonyos, közösen megállapított 
áron alul nem adni, vagy egy megszabott menyiségnél többet nem 
termelni, a termelésnél bizonyos minőségi megállapításokat betartani, 
erre vonatkozólag magukat a közösség intézkedéseinek és ellenőrzé- 
sének alávetni stb. stb. Az ily korlátozások azonban kizárólag gazda- 
sági tevékenységükre vonatkoznak, ezen a téren sem jelentik azonban 
az önállóság megsemmisítését. A legmagasabb fejlettségű, a forgalomba 
hozatalt teljesen központilag végző kartell is meghagyja nagy részben 
a vállalatok szabad önrendelkezését, nem olvasztja azokat egységes 
vállalattá össze, hanem a termelést az egyes vállalatok, a közösen 
megállapított korlátok között, de önállóan végzik. 

Ha pedig a kartell szerződés, valamely okból (határidő lejárta, 
közös elhatározás stb.) feloldódik, a részesek ismét a kartellt meg- 
előző, teljesen önálló vállalkozói helyzetükben maradnak fenn. 

További motívumok tehát, hogy: a kartell tagjai az önszán- 
tükból közösen megállapított korlátozások dacára önálló vállalkozók 
maradnak a kartellben is. 



^ Jogilag is kétségbe vontiatatlan ez ; a német jog Ismerte ezt fel legha- 
marább, melyben : „Ist die Freiheit der Vergesellschaftung, — als selbstverstőndlicher 
Begleitrecht der Gewerbefreiheit betrachtet worden". (Schneider: 27. d. Juristentag. 
Gutacht. I. 5.) 

' Nem kerüljük ki az ellenvetést, mely azt mondja, van eset, hogy pl. 
egy termelési ág nagy része már kartellbe lépett, a további részben levő vállalatok 
már kénytelenek belépni, rájuk nézve a szabad elhatározás már nagyon Ulúzoríus ; 
hol van tehát itt az egyéni szabadság? Később részletesen szólunk még e kér- 
désről, megjegyezhetjük azonban már itt, hogy ez kivételes eset, másodszor pedig 
visszafordftható a verseny-rendszer ellen épenúgy. Ki meri ugyanis tagadni, hogy 
a versenyharc idején nem voltak sokan, kik jobb érzésük ellenére kényszerültek 
az általános, féktelen dulakodásba, akik akaratuk ellenére kényszerültek gyakran 
szennyes és előttük gyűlöletes eszközök és fegyverek megragadására, hacsak leti- 
portatni nem akarták magukat. A versenyharc aiúl is, amfg általános rendszer 
volt, egyesek ki nem vonhatták magukat, követni voltak kénytelenek. Hol volt tehát 
ott az egyéni szabadság ? ! 

A kartell tehát nem megszünteti, hanem fenntartja az egyéni 
vállalkozást, így az individuális gazdasági rendszerrel nem ellen- 
kező, nem valamely kollektiv-szociális rendszer előkészítője, hanem az 
individuális rendszerbe a társias együttes összemüködés motívumait 
vivén be, az egyéni és társas érdekek összhangban fejlődését segíti elő. 

Ami a kartell célját illeti, azt már tudjuk, hogy a féktelenné 
vált versenyharc korlátozásával^ pusztításai kizárásával már magában 
is jelentős hivatást tölt be. Azonban ez elhárító, védelmező szerep 
céljának csak negatív elemét teszi. 

Positiv irányban is tevékeny a kartell, positiv célmotivumai 
nem kevésbé jelentőségesek. 

Azáltal, hogy a kartell, mondjuk, hogy valamely termelés ágat, 
(ha nem egészben is, de legalább 70 — 80%-át) magában egyesítette, 
tagjai között a versenyzést megszünteti, működésüket egységesen 
irányítja, olyan helyzetbe kerül, mintha egyedül álló termelő volna 
azon szakban, tehát: tényleges monopolhoz jut. Ez a tényleges 
monopolhelyzet hatalmi erőt ad számára, melylyel a piaci és általában 
a gazdasági viszonyokra bizonyos elhatározó, irányító befolyást gya- 
korolhat. Es ezt gyakorolja is a kartell, közös akarattal, közös érdek- 
ben : tagjai gazdasági helyzetének megszilárdítása, javítása céljából. 

A kartellek hatásait tárgyalva, később részletes, szigorú vizsgálat 
és bírálat alá vesszük a kartellek monopolgazdálkodásának jó és káros 
következményeit is, minden érintett társadalmi érdekcsoport szempontjá- 
ból. Itt azonban csak az általános jellegző vonásokat keresve, megállapít- 
hatjuk, hogy a monopolhelyzet-adta hatalmi erömomentum e szerepe rend- 
kivül fontos motívum a kartell lényegében, annak egyik jellemző sajátossága. 

Az eddig felsorolt motívumok azok, melyek a legprimitívebb és a 
legmagasabb fejlettségi fokozatú kartelleken egyaránt észlelhetők; ez általá- 
nos vonásokból kell tehát megkonstruálnunk a kartell fogalmát mely tehát: 

Szabadtársulásból, szerződés alapján létrejövő együttműködése 
az egyébként önálló, hasonló érdekű gazdasági alanyoknak, oly célból, 
hogy a pusztító versenyharcot korlátozzák és így nyert monopoluk 
erejével a termelés, forgalom, fogyasztás viszonyait az egyesülés 
tagjai érdekének megvédésével és lehető előmozdításával rendezzék. 

Ami a kartellek eszközeit és módjait illett, versenykorlátozó és 
monopolérvényesítő céljaikban a konkrét esetek külömbsége, s a kartell 
fejlettségi foka szerint annyira külömbözők, hogy általános jellemvo- 
nást e szempontból nem kereshetünk; a használt eszközök és módok 
a kartellfejlődés egyes alakzataival lényegi összefüggésben lévén, azok- 
kal együtt fogjuk a következő szakaszban részletesen vizsgálni ; hasonló- 
kép a kartell szervezeti jelenségeit is. 

Általánosan jellegző motívumot a kartell alanyai foglalkozá- 
sának vizsgálata sem adhat. Mert nagyon téves az a sok írónáP meg- 



* Pl. Brentano szerint „Vereinigung von Produzenten", Voigt, Philippo- 
vich, Schönberg, Landesberger, Fridrichowitz, Rousiers, Tschiersky stb. stb. sze- 
rint a vállalkozók egyesülése. 

ismétlődő nézet, hogy a kartell a termelés, abban is az ipari vállal- 
kozás sajátos jelensége. Azonban ez tévedés,^ A kartellmozgalom az 
egész gazdasági élet egyetemes jelensége.^ Még pedig nemcsak a 
termelés, hanem a fogyasztás terén is. Később még módunk lesz 
megemlékezni részletesebben, hogy a fogyasztók egyesüléseiben ver- 
senykorlátozó, monopolos tendenciák jelenléte és fokozatos fejlődése 
kimutatható. 

Egyelőre mindenesetre tökéletesebben és nagyobb mértékben 
a termelés terén érvényesül a kartelltendencia. És pedig legintenziveb- 
ben ott, ahol az egyesülni hívatottak kevés számban vannak, maga- 
sabb műveltséggel bírnak; a termelt áruk pedig nem annyira az 
egyéni sajátos képességek feltételeihez kötöttek, hanem normal-jellegüek, 
tömegáruk, mert igy az egyes vállalatok közt versenyviszonyok, elő- 
nyök és érdekek szempontjából nem lesznek oly nagy mérvű ellentétek. 

Továbbá oly vállalatok közt, melyek nagy berendezéssel dolgoznak 
és a nagy álló tökét túltermelés esetén egy könnyen kivonni és más 
irányba átvinni nem igen tudnák, az üzem hosszabb szünetelése pedig 
nagy veszteséget jelent, mindenesetre nagyobb és erősebb lesz az 
ösztönzés kartellben keresni önvédelmet és erőt. 

Egyáltalában nem korlátozódik azonban a kartellmozgalom az 
ipari termelésre. A közlekedési vállalatok, a biztosító és a hitelintézetek 
között, a kereskedelemben és újabban a mezőgazdasági termelés^ 
terén is egyre nagyobb mérveket ölt a kartellképződés.* 

Kevés jelentőséget tulajdoníthatunk az u. n. kartellképességi 
intenzitás-f okozati megállapításoknak is. így pl. erre vonatkozólag 



^ Épenúgy tévedés az a még különösebb korlátozás, hogy „kartell csak egy 
és ugyanazon iparág vállalkozói között jöhet létre". Az e nézetben levők legtöbbje 
ezt, mint apodiktikus igazságot állítja fel és egyáltalán nem is adja okát, miért? 
(Schönberg. II. 724. vagy pl. Arkövy Richárd : Kartellek és trústök. K. Szemle. 
1904. 358). Mások már kiterjesztik némileg, de mégis fenntartják az elhatárolást, 
az „agyanazonos vagy rokon hivatások" körére. (Pl Pohle: Die Kartelle stb. 11. 
old. Landesberger. 26. d. Jurístentag II. 26.) Közelednek a helyes fogalomhoz 
Grunzel és Tschiersky, mikor az „Interessengemeinschaft"-ot említik. Mások, így 
Liefmann is, azonban már, nagyon helyesen nem tulajdonítanak ily elhatárolásnak 
semmi jelentőséget. Valóban elég példánk van rá, hogy nem csak ugyanazonos, 
nem is csak egymással közeli rokonságban álló, hanem távolabbi, közvetett érdek- 
kapcsolatok által érdekközösségében levő iparágak együtt kartelláltak. 

' Söt szorosan véve nem gazdasági tereken is jelentkezik a kartellmozga- 
lom. Ilyenek a már említett német Lyriker-kartell, és a színigazgatók egyesülései is. 
Ilyenek az ,Allgemeiner deutscher Musiker-Verband** (12.C^ taggal), a Deutscher 
Musikdirektoren-Verband (400 taggal) és a „Zentralverband der Zivilmusiker 
Deutschlands" (700 taggal); utóbbiaknak a „Schamlose Konkurrenz** ellen és élet- 
hivatásuknak, érdekeiknek megvédése érdekében újabban is erőteljes mozgalmuk 
folyik. (Soziale Praxis. 1905, febr. 23. 540—541.) 

* Főkép a francia és német mezőgazdasági syndikátusok (L. : Újabb áram- 
latok a syndikátus-mozgalom terén. K. Ért. 1901). 

* Semmi esetre sem tekinthetjük azonban a kartell fogalmi körébe tarto- 
zóknak a ringy cornering, Schwűnze stb. neveken ismeretes spekulatív kísérleteket. 
A mozgó tőke egészségtelen manipulációi ezek ; törekvésük valamely árúnak lehető 
nagy tömegét feltűnés nélkül összeszedni oly célból, hogy ezáltal a piacon ural- 

Mandello^ mondja, hogy a kartellalakülásra alkalmasság tekintetében 
következő sorozatot lehet felállítani : 1 . közlekedési vállalatok, 2. ipar, 
3. mezőgazdaság, 4. kereskedés. (Az utóbbi kettőnél azonban már 
rendkívül csekélyre becsülte a kartellképességet.) Az egyes irányok ily 
fokozatba állításának semmi alapja nincs. A kartellképződés intenzitása 
ugyanazon ágazatban is más hely és korviszonyok közt és egyéb külső, 
nem gazdasági okok (pl. népsajátságok) miatt különböző lesz. 

Éles vita folyt a tudományban azon kérdés fölött: a munkások 
szakszervezkedései kartellszerü mozgalmakul tekintendők-e 9^ 

Az, hogy itten a termelvény-áru helyett a termelő-erő szerepel 
áruként, külömbséget nem tesz.^ Pontosabb azonban az a kifogás: 
versenykorlátozó, monopolos egyesülések-e? 

Erre nézve tény az, hogy ahol a munkásszervezkedések nagyobb 
és tökéletesebb fejlődést vettek (Anglia, Németország, Észak-Amerikai 
Egy. Áll.) ott a munkaerő kínálatra versenykoriátozó és a munkás- 
érdekek érvényesítésére monopolos hatalmi erőtényezőkül lépnek 
mindinkább fel. A munkaadók és munkások közti küzdelmet a kar- 
tellek és munkásszervezetek erőmérkőzése dönti el és a köztük kötött 
egyesség* oldja meg a kérdést és az is a munkásszervezeteknek immár 
monopolossá erősödő hatalmát bizonyítja, hogy többnyire a munká- 
sok jogos kívánságainak teljesülésével. 

A munkások szervezkedései tehát egy, jelenleg még kialakulása 
kezdetén levő részét képezik a kartellmozgalomnak. Annak minden 
jellegzetességét, habár egyrészüket még csirájában, megtaláljuk ben- 
nük. Fejlődésük lassúbb tempójának okát abban láthatjuk, hogy az 
egyesítendő alanyok itt tömérdek számban vannak, miveltségük is 



kodva, az árakat hírtelen tetszésük szerint fölcsigázhassák, megrohanás-szerű 
bOrzespekulóciókkal a zavarban nagy nyereségeket harácsolhassanak össze. Fel- 
tétlenfil elítélendő torzkínOvések ezeíc és nem gazdasági életintézmények, hanem 
vakmerően hazárd üzérkedések, — mondhatni „rablótámadások'', melyek különben, 
épen hazárd vakmerőségük miatt legtöbb esetben összeroppanással, fiaskóval 
végződnek. 

^ Mandello : Ipari kartellek. Bp. Szemle. 1850. 

2 így pl. Menzel, Orunzel, újabban Tschiersky határozottan ellene, Pohle 
mellette. Steinmann-Bucher is nem ellenáramlatoknak, hanem azonos irányúaknak 
tekinti őket. 

„Die Arbeiterkoalition führt zu demselben Zlele, wie die Koalítion der 
Untemehmer, sie ist keine Gegenstrőmung, sondem eine Parallelströmung oder 
vielmehr eine Strömung nach demselben PunW. (A. Steinmann-Bucher : Wesen 
und Bedeutung der gewerblichen Kartelle. SchmoUer's Jahrbuch. 1891.) 

' Helyesen mondja ///rscA; „An Stelle der Waren, derén Produktion oder 
Vertríeb das Kartell bezweckt, tritt beim Arbeiter die „Ware Arbeitskraft'', und wie 
dórt muss auch hier die Koalition rechtltch zugelassen werden"*. (Dr. Kari Hirsch : 
Kartellgesetzgebung. Soziale Praxis. 1905. febr. 23. szám.) 

^ Érdekes példája ennek a berlini faiparban hónapokig tartott, ez év 
januárjában megszűnt harc. A beriini iparbíróság vezetésével tartott tárgyalásokon 
a munkaadók egyesülései és a munkások szervezkedései küzdöttek és végül egyez- 
kedtek szerződésileg meg. (Soziale Praxis. 1905. 23. Mitteilungen d. Gewerbe- 
gerichts, Berlin.) 

többnyire alacsonyabb, így társias közös összemüködésre egyesülé- 
sekben szervezésük nehezebb.- De, ismerve az amerikai, angol és 
német munkásszervezkedések bámulatos gyarapodását, kiterjeszkedését, 
színvonaluk folytonos emelkedését, a közeljövőben a munkásszerveze- 
tek mindegyre határozottabban kartellszerü fejlődését előre láthatjuk. 

A kartellképződésnél a munkaadókkal egysorban, azoknak 
mintegy érdektársuk jelenik meg a munkásosztály az angol alliance- 
okban, melyek Smith J. E. birminghami gyáros kezdeményezésére 
Angliában már nagyszámmal létesültek s a kontinensen is van már 
példa rájuk. ^ Ez a munkaadók és munkások közös kartellálása. A 
munkaadók kötelezik magukat, hogy csak az alliance kapcsolatában 
levő munkásszervezet tagjait foglalkoztatják, a munkások, hogy csak 
az alliance-ban levő vállalatoknál állnak munkába. Ez által mindkét 
fél helyzete erősbül. Az alliance aztán megállapítja a minimalis nyere- 
séget, ezzel kapcsolatban a munkabéreket, melyekhez járulnak azon- 
ban az eladási árak szerint elért magasabb nyereségből a munkásokat 
megállapított percent szerint illető premiumok, így minden további 
áremelésből a munkások automatikusan részesednek, (munkás-oszta- 
lékolás, profit sharing.) Hogy ez a rendszer mennyire életképes, bizo- 
nyítja, hogy az összes létesült alliance-ok közül egyetlenegy sem 
oszlott fel. 

A kartellmozgalomnak, általában a szabad társulás alapján szer- 
vezkedő, monopolos új gazdasági rendszernek egyik magasabb fejlett^ 
ségfokü jelenségéül fognak ez alliance-ok kifejlődni. A munkaadó és 
munkás között eddig folyton csak érdekellentéteket kerestek és talál- 
tak, köztük elkeseredett harcnál egyebet el sem képzeltek; ez a rend- 
szer keresi és föltalálja a két csoport között a rokon, kapcsolódó 
érdekeket és azok szálaival egybekapcsolva, mindkét félre méltányos- 
ságot osztva, békés együttműködést biztosít. ^ Helyesen jövendöli 
Ráth^y hogy „itt a gazdasági szervezkedésnek oly perspektívája nyílik 
meg, mely összeegyezteti az egyéni érdekeltség és kezdeményezés 
óriási és emberileg örök előnyeit a társadalmi béke követelményeivel." 

Korán felmerült az a nézet és újabban ismét, egyre erősebben 
hangsúlyozva lép fel, hogy a szövetkezetek és a kartellmozgalom 
között lényegileg nincsen külömbség, a szövetkezetek kartellképződé- 
sek vagy legalább azokkal közel rokon jelenségek. 



^ Például a svájci Centralverband der Stickereiindustrie és több németi 
rajnavídéki Kleineisenindustrie-Verband stb. — Az alliance-okat részletesen 
fejtegeti: Liefmann: Die AUiancen, gemeinsame monopolístische Vereinigungen der 
Unteraehmer und Arbeiter in England. (Conrad: Jahrbücher. 1900. X.) 

* Milyen különbség van az angol alliance-nak egymással békességben, 
közös érdekeikért közös munkában együtt működő vállalkozó és munkás elemei, 
s velük szemben más államokban gyakran már valóságos polgárháború jellegét 
öltő sztrájkharcokban egymást emésztő csoportok között! 

• Rdth Zoltán dr.: A monopol kérdéséhez. K. Szemle. 1901. 497, 

Vizsgálva e kérdést, az első tekintetre nyilvánvaló, hogy a 
kartellben is az érdekközösségben levőknek szövetkezése folyik.^ 
Kétségtelen, hogy kartellben, szövetkezetben egyaránt a kor egyetemes 
tendenciája: az előző korszakban szerteforgácsolódott, egymással fék- 
telen harcban küzdő egyéni erőket minden téren szabad, társias 
együttműködésre vezetni törekvés nyilatkozik meg.^ 

De, hogy a szövetkezetek a kartellmozgalom tünetei, azt kétség- 
bevonták azon címen, hogy nem versenykorlátozó, monopolos jellegűek. 

Tény az, hogy még egy oly szövetkezet is, melyben pl. egy 
város több cipésze egyesül, hogy a nyersanyagot együttesen vásárolják 
be, továbbá közös műhelyben dolgoznak, közös boltban árusítanak el, 
egyrészt a nagyban bevásárlás előnyeit élvezve, másrészt az üzemi 
kiadásokat csökkentve, javítani fog tagjai gazdasági helyzetén, a tagok 
között a versenyt is korlátozhatják, de ez a versenykorlátozás, tekintve 
az általános versenyben elfoglalt kicsiny körét, intern jellegű marad, 
a szövetkezetet monopolos hatalmi erőfaktorrá nem teszi; így például 
nem ad módot arra, hogy a bőrgyárosok, bőrkereskedők esetleges 
ártülkövetelése ellen sikerrel megküzdjön, vagy pl. a túlzott verseny- 
ben egészségtelenül alacsonyra sűlyedt, a termelési költséggel nem 
arányos árakat kellő rentábilis fokra emeljék és azon meg is tartsák, 
mint ahogy azt a kartell, mint monopolos erőtényező megteheti.^ 



^ Érdekes, hogy a smithianista Roscher is így üdvözli őket: „ebben a 
fejlődésben én a szövetkezeti életnek igen reményteljes csiráját látom.*' (Keresk. 
és ipar története. Kiss J. ford. 718. 1.) 

Ujabban dr. Havenstein: „Was ist das Syndikat? lm Prinzípe gar nichts 
anderes, als eine Genossenschaft.'' (Verhandlungen über d. Kohlensyndíkate. 
V. 26. Marz 1903. Reichsanzeiger. No. 101.) 

Tschiersky szerint is: „die Kartellidee im Grundé gar nichts anderes als 
eine Anwendung und Modifikation der Genossenschaftsidee ..." (Kartell u. 
Trusts. 1903. 56. 1.) 

Schneider, ki még a Deutsche Landwirtschaftsratnak 1903-ban adott 
véleményében a kartellmozgalom elleni eszközöknek mondja a szövetkezeteket, 
már a 27. német jogászgyűlésnek adott véleményében helyreigazítja azt : „Dabei 
bemerke ich noch, dass ich damals, abweichend von meiner jetzigen Auffassung, 
die Genossenschaften heutiger Rechtsbildung im wesentlichen nur als Gegenmítiel 
gegen die Kartelle bezeichnet habé, wShrend sie in Wahrheit nicht nur das, 
sondern selbst ein betrűchtliches und wichtíges Stück dieser wirtschaftlichen 
Gebilde darstellen.^ (Verhandlungen des 27. d. Juristentages. Gut^cht. I. 3.) Ugyan- 
ott hátrább a következő jellegzésttket adja: ,,sie unterscheiden sich Haujptsache 
nach nur etwa wie Grossbetrieb und Kleinbetrieb" — „Was man bei den urossen 
Kartell nennt, ist die Kleinen die Genossenschaften. * (Behandlung der Ringé und 
Kartelle. Verhandl. des 27. deutsche Juristentages. I. Bd. 3 — 56. 1.) 

' Mutatkozik ez különben az egyébirányú, pl. általános érdekképviseletre 
hivatott egyesülések és általán a nem gazdasági jellegű egyesülési mozgalomnak 
fölötte nagy mértékben fellendülésében is. 

' A különbséget Pohle következőkben foglalja össze : a szövetkezeteknél 
szó lehet „um die Ausnützung und Verwertung eines an sich schon vorhandenen 
Vorteils, das Kartell dagegen wilí einen solchen Vorteil erst schaffen, in dem es 
das Gewicht in die Wagschale wirft welches ihm seine ökonomische Position 
gewahrt.** „Jedes Kartell ist eine Machtorganisation." (Die Kartelle der gewerbl. 
Unternehmer. Leipzig. 1898. 10. I.) 

Azonban, ha kutatjuk a szövetkezeti mozgalom jelenségeit, azt 
tapasztaljuk, hogy a versenykorlátozás és a monopolos fejlődés csirái 
igenis meg vannak azokban és azok a szövetkezeti alakok fejlődésé- 
ben mindinkább előrenyomulnak. Gondoljunk arra, hogy a szövetke- 
zetek mai nagy terjedése és azon tendenciájuk mellett, hogy területi, 
majd országos kötelékekben egységes szövetkezeti szervezetekben 
épüljenek ki, épenséggel nem valószínűtlen már a közel jövendőben 
oly szövetkezeti fejlődés, amely például mondjuk az ország cukor- 
répa termelő gazdáit szövetkezetben egyesíti, ez esetben már a leg- 
tökéletesebb kartell sem fog monopol-jellegben vetekedhetnie szövet- 
kezettel, holott amig például csak a hajdumegyei répatermelők lennének 
tagjai a szövetkezetnek, a még csirájában levő monopolos motívumot 
észre nem véve, ann^k kartellszerüségét mindenki tagadná.^ 

A kartell és szövetkezetek között tehát nem lényegi, hanem 
csak fejlödés-fokozati kűlömbség van. Ahol a kartellmozgalom, — több- 
nyire a szervezendő anyagban levő nehézségek, akadályok miatt, — 
lassúbb tempóban és fogyatékosabban haladhat, fejletlenebb jelent- 
kezési alakjaiul keletkeznék a szövetkezetek, melyek aztán az alkal- 
matlanabb talajt is fokról-fokra intenzivebben és általában áthatva, elő- 
készítik a magasabb fejlődésfokok, a tulajdonképeni kartellek számára. 

Természetesen, tehát a szövetkezetek is, mint a kartellek : a 
gazdasági életfejlődés természetes képződményeinek tekintendők és ép 
úgy hivatással, jogosültsággal bírnak.*^ De ép ügy vannak tülzásaik, 
melyek szigorü szabályozásukat szintén feltétíeíi szükségessé teszik. 

Gyakran olvassuk, hogy a kartellek egy magasabb fejlettségű 
tökéletesebb alakja a: trust'^ Ez egy rendkívüli nagy tévedés,, mely 
e jelenségek gazdaságélettani vizsgálatának még mindig nem eléggé 
mély és éles voltát bizonyítja. 

Nézzük közelebbről keletkezésüket és fejlődésüket. 

A trust, az északamerikai Egyesült Államoknak mintegy három 
évtized óta csodálatos arányokban föllendült iparéletének szülötte. 
Állítólag Rockefeller ügyvédje Dodd volt az első trust szellemi szer- 
zője. Ez első trust az 1882-ben keletkezett olajtrust volt. Az angol jog 
egy régi intézménye szolgált alapul megkombinálásához. 



^ A gazdák szövetkezéseinek ily kartellszerű hatásokkal föllépésére már 
is jó példánk van, épen a fent jelzett téren. L. répakartellekröl Wiener Moszkó : 
Magyar cukoripar fejlöd. II köt. 

2 „Genossenschaften und Kartelle sind nicht nur echte Kinder unserer 
Rechts und Gesellschaftsordnung sondem ihr auch als rechte Geschwister entpros- 
sen . . .*" (Schneider, 27. d. Juristentag Gutacht. I. 21.) 

' Például, Árkövy mondja : „Közgazdasági szempontból, kartellek és trustök 
között lényeges különbséget találni nem lehet; csupán azt mondhatni, hogy a kartell 
egy tökéletlenebb, a trust pedig egy tökéletesebb megnyOvánúlása a különböző válla- 
latokban foglalkoztatott töke összpontosítására irányuló általános törekvésnek.'' 

(Árkövy Richárd dr. Kartellek és trustök. K. Szemle 1904. 353. 1.) 

Ugyanottan fejlődési fázisokba osztályozza egymásután a szövetkezetet, 
kartellt, trustöt, nemzetközi kartellt, nemzetközi trustöt. 



Digitized by 



Google 



— 35 — 

Régi eredetű angol jogi intézmény volt az, mely szerint valaki, 
mint teljes hatalmú megbízott valamely vagyont más javára kezel, 
kötelezve lévén hozadékát annak kiszolgáltatni. Bizalmi motívumokon 
kialakult kötelem ez intézmény, neve : trust, a megbízott : trustee. Ez 
a jogintézmény adott jogi formát Rockefelleréknek, melyben a Standard 
Oil Company-t, mintegy 50 résztvevővel megalkották. Módszerük az 
volt, hogy a fent ismertetett jogi alapon az egyes részvénytársaságok 
részvényeinek túlnyomó számát, szavazatjogukkal együtt egy kisebb 
csoportra, mely trustee gyanánt szerepelt, ruháztatták kezelésre. Az 
egyes részvénytulajdonosok átadott részvényeik ellenében certificate- 
okat kaptak, melyek feljogosítást adtak a részvény jövedelmére, az 
osztalék fölvételére. A trustee kezében csoportosított és átruházhat- 
lanná lett részvények helyett most már ez átruházható trustjegyek 
fejezték ki a tagok vagy jogutódaik érdekilletöségét a részvény- 
vagyonhoz. 

A trustee, a reá kezelés végett ruházott túlnyomó számú rész- 
vényekkel a szavazattöbbség alapján aztán feltétlen irányítójává lett a 
fuzionált vállalatoknak. Ez a trustee, melyet a tagok közgyűlése 
választott, kevés számú tagokból állott (9 tagú volt), tulajdonkép ezek 
is Rockefellert, mint vezetőt követték. A trust aztán megtörte a 
kívülállókat és az egész Északamerikai Egyesűit Államok petróleum 
termelését túlnyomó részben magába olvasztva a petroleumpiacot 
hatalmába kerítette és magasra csigázott áraival nagy nyereséget 
harácsolt össze. 

A Standard példáját követték más ágazatokban is és e trustök 
oly kiáltóan botrányos visszaéléseket követtek el, hogy a közvélemény 
e^rre hangosabban követelte megrendszabályozásukat, megsemmisíté- 
süket. Már 1889-től kezdve meg is indul az u. n. antí-trust law-ok 
alkotása az Unió államaiban és az Unió törvényhozásában is. 

Ugy az egyes tagállamok törvényei, mint az Unió congresszusa 
által 1887-ben alkotott u. n. interstate commerce law súlyos bünteté- 
sek mellett tilalmazzák a trustőket. 

E törvényeknek a bíróságok által szigorúan alkalmazása folytán 
és általában a közvélemény nyomása alatt is a régi trustök letűntek 
mind a szereplés teréről. Azonban csak annyi időre, míg gyors átöl- 
tözködéssel ruhát: jogi formát cserélhettek. 

A régi, fentebb jelzett jogi alak felhagyásával, azonban lényeg- 
ben változatlanul ismét megjelentek. 

A mai trustök részvénytársasági alakzat gyanánt keletkeznek, 
így külsőleg az Unió törvényei által is elismert jogi formában. Kelet- 
kezésük folyamata ez: a trustírozás kezdeményezője és vezetője az 
előtte járó „promotor"-ral előkészítteti a talajt, hogy az egyesíteni kivánt 
vállalatok lehetőleg részvénytársaságokká alakuljanak át és azokban az 
egyesülés iránt hajlandóságot támasszon. Akkor a trustírozó, rendesen 
valamely nagy fináncier lép közbe és megindul az egyesítés. Az 
egyes vállalatok önálló léte teljesen megszűnik, azok mindenestől a 

trustnek mint új, nagy részvénytársaságnak adatnak el tulajdonúi.^ A 
trust ezzel szemben certificate-okkal fizet. Rendesen a beolvasztásra 
ícész vállalatok tényleges értékének megfelelő összegben elsőbbségi 
részvényeket ad értük. Azonban ez elsőségi részvényeken kivül és a 
tulajdonképeni részvénytársasági vagyon értékén jóval felül (olykor 
egészen 3-szorosáig) bocsátanak még ki részvényjegyeket. Ez az u. n. 
elvizesítés (watering), az ily elvizesített (watered) részvények, mint 
közönséges részvényjegyek (common share) adatnak ki. Ezeknek fix 
alapjuk nincs, értékük csupán azon alapszik, hogy a trust föllendülése 
eseténaz elsőbbségi részvényeknek biztosított összegen felül is ma- 
rad nyereség. Az ily watered részvényekben az előkészítők munkájukért 
és a beolvadó vállalatok, mintegy a belépés jutalmául részesednek.- 

Míg tehát a kartellben a vállalatok önállósága, saját maguk 
által megszabott korlátozásokon kivül megmarad, addig itten a tagok- 
tól megvett vállalatok aztán a részvénytársasági alakú trustben nem- 
csak jogilag, hanem gazdaságilag is teljesen egységes^ óriásvállalattá 
alakulnak, melyek a termelést, forgalmazást természetesen részvény- 
társaságok módjára, igazgatóság által vezetik. Az igazgatóság élén 
álló elnök vagy igazgató lesz aztán tulajdonkép az egész részvény- 
társasági óriás vállalat technikai és üzleti vezére és ura, a többi igazgató, 
a felügyelőbizottság, a közgyűlés szereplése nagyobbrészt* formaszerű 
és jobbára csak a részvényesek vagyonérdekei biztonságával törődik. 

És tulajdonképen már a megelőzőleg fennállott vállalatok 
tulajdonosai, az új vállalat sorsához csak közvetve, részvényjegyük 
értékkapcsolatával fűződnek, nem mint termelők, hanem egyszerűen 
mint tőkéiket kamatoztatásra elhelyező kapitalisták tekintendők, kik a 
termelés, forgalmazás sorsával mit sem törődnek, csak az osztalék 
iránt és a részvényjegyeik tőzsdei jegyzései és sikerei iránt érdek- 



^ Ezért nem tudom osztani dr. Papp Dávidnak, még Ráth és ujabban Ár- 
kövy szerint is olyan találónak mondott definícióját : „a trust részvénytársaságok rész- 
vénytársasága" (Nemzetg. Szemle. 1891. május.) Mert a trustirozott részvény- 
társaságok beolvadáskor létüket teljesen elvesztik, a keletkező óriás vállalatban 
mint külön, bármily csekély önállósággal is bíró, tag-részvénytársaságok, belső kor- 
porációk jellegévél egyáltalában nem bírnak. 

2 Az ily watered-részvények persze a tőzsdére tolulnak, mi által a 
trust-ben a börzei spckulativ-motivum egyre inkább beférkőzik, mely gyakran a 
legkiáltóbb visszaélésekig fajul el. így pl. az első években célzatosan fizetett 
magas osztalékok bizalmat gerjesztve, tömegesen veszik meg a trustön kívül 
állók is a „common share^'-okat. A trust aztán mindinkább csökkenő osztalékokat 
kezd adni. A trustirozók nem veszítenek, mert az osztalék a watered-részvényekre van 
7o-olva, így, ha csökken is, a tulaídonképen befektetett kisebb értékeknek még 
magas jövedelmezősége lesz. Azonban a kívülállók, kik tőzsdén árfolyam szerint 
vették a watered-részvényeket, az osztalékcsökkenés teljes súlyát fogják szenvedni. 
A közérdekre tehát a legigazságtalanabb rendszer a watering, melyet azonban 
olyan ügyesen tudnak, a beolvasztott vállalatok felűlbecslése által elérni a trus- 
tirozók, hogy megakadályozni nem egy könnyen lehetne. 

^ Jó példát idéz ez összehasonlításhoz a politikából Kieinwőchter: „Der 
Trust verhait sich zum Kartell, „wie der Einheitsbund zum Staatenband" . 

lödnek. (így tulajdonképen, van igazság azon nézetben is, hogy a jogi 
és részvénytársaság-alkati formalitásokat lehámozva, a létrejött óriás 
vállalat lényegében a tökekoncentrálást létrehozó és annak élére 
kerülő egyénnek nagyszabású és személyével nagyrészben szorosan 
kapcsolatos^ vállalkozása; tehát az egyéni vállalkozásnak amerikaiasan 
merész, szédítően vakmerő kísérlete.) 

A trust aztán, — azonkívül, hogy az egyesített központi keze- 
léssel az üzemköltségeket csökkentheti, továbbá az egymáshoz fűződő, 
kiegészítő ágazatok egyesítésével nyereségük intenzivebb kihasználását 
nyeri el,^ másrészről az által, hogy a régi vállalatok nagyrészét magába 
olvasztva, vagy elnyomja: — versenyt korlátozó hatást is gyakorol, 
monopolra tesz szert, melynek erejével a többi, még kívül álló vál- 
lalatokon a versenyharcban győzedelmeskedni törekszik. A trust 
monopola azonban a kartellekével, a tagok társias monopolával szem- 
ben: egy óriás vállalatnak egyéni monopola. Egy óriás vállalatnak, 
mely nem a társasülásban erőt kereső, fenmaradásukat biztosító egyéni 
vállalatok szerződéses összemüködése, hanem egyenesen és kizárólag 
a túlzó kapitalista törekvéseknek folytatása, melyek az egyes vállala- 
tokat magukba olvasztó óriás mérvű tőkekoncentrációkban kísértetet 
tesznek, hogy a versenytársakkal szemben egyenlőtlenül túlnyomó erő 
momentumokkal lépve fel, a versenyharcot saját javukra döntsék el. 

A trust tehát nem az egyéni vállalatok védelmét, erősbítését 
célozza, mint a kartell, hanem azokat önállóságuktól teljesen meg- 
fosztva, magában abszorbeálja, vagy, ha ellentállanak : eltiporja.^ A 
trust így a versenyharc veszedelmeit nem enyhíti, hanem fokozza. 
Nem az általános lefegjrverzésre, általános békére, hanem saját ma- 
gának mindenekfelett győzedelmes fegyverkezésére törekszik, mert a 
versenyharcban — győzni akar. 

A kartellek és trustök működésében és hatásaiban mindazonáltal 
vannak rokonvonások is. így például, amidőn versenykoriátozó monopo- 
los erőtényező gyanánt föllépve a termelés és forgalom viszonyainak ked- 
vezőbb alakulására törekszik irányító befolyást gyakorolni, nem tett semmi 
újat, csak követte a kartellek példáját. De amidőn ezt látjuk, hogy a 
versenykortátozást nem a szerződéses összemüködésre társított egyéni 



^ Az amerikai trustöknél gyakran tapasztalható, hogy létük, sikerflk 
szorosan a trustirozó nagy vállalkozó személyéhez és egyéni gazdasági pozíciójá- 
hoz fűződik. Ilyen nagy trustirozó volt előbb Rockefeller^ ujabban Morgan^ 
kinek neve után ferdítve, az egyetemes organizálásra, trustirozásra törekvést el is 
nevezték „a világ morganizálásának.** (Morganisation of the world.) 

' Pl. szénbányák, kokszolók, vaskohók, vasművek, hajózási, vasúti közle- 
kedés összesítése. (L. Thomas Lenschau: Die amerikanische Gefahr. Berlin. 1902.) 

' Igazán érthetetlen tévedés az egyébként sok tekintetben élesen látó, 
helyesen ítélő Árkövy mondása ezzel szemben, midőn igy nyilatkozik: „A kartell 
és a trust alapgondolata egy és ugyanaz: megóvni az egyéni vállalatot a hatal- 
masabb nagyobb tökével dolgozó vállalatok versenyétől*" stb ! . . • (Kartellek és 
trustök. Közg. Szemle 1904. 353. Arkövy Richárd). 

Ez áll a kartellre, de épen az ellenkezője áll a trustökre. 

vállalatok közös védelmére, hanem azoknak telhetetlen éhséggel 
abszorbeálása által, azok önállósága megszüntetésével igyekszik, mint 
egyéni monopolt megszerezni, akkor ki kell nyilatkoztatnunk, hogy itt 
akartellképzödésre vezető tendencia mesterséges eltorzítása szerepel, 
kihasználva a túlzó, mindenen uralomra vágyó kapitalista célok érde- 
kében, melyek az egész termelésköröket egységes, óriás koncentrá- 
ciókban hatalmukba keríteni és gazdasági autokratismussal uralmuk 
alatt tartani törekednek. 

A kartellmozgalomtól, mint az önálló egyéni vállalatoknak a 
versenyharc pusztításai ellen védekező szabad, szerződéses összemü- 
ködésétől meg kell tehát különböztetnünk és annak fejlődés fokoza- 
tául semmi esetre be nem illeszthetjük a trustöket^ a nagy tőkének 
uralomra törekvésében eszközeiül használt termelés-koncentrálásokat; 
azokat, mint teljesen külön álló jelenségeket kell tekintenünk.^) 

És merőben tévesnek kell mondanunk azon nézetet, mely a 
kartelleket túlhaladott jelenségeknek mondja és véleménye szerint a 
további fejlődés a kartelleknek trustökké átformálódását fogja létrehozni. 
(Vertrustung-theorie.) 

Ezzel szemben hivatkozhatunk már arra is, hogy magában a 
trustök tulajdonképeni hazájában, az Északamerikai Egyesűit Államok- 
ban is, a trustök mellett nagyszámmal maradtak fenn régi kartellek 
és nagyszámmal keletkeznek ujabbak. Az európai államokban pedig, 
— ha néhány nagyobbszabású trust keletkezett is ujabb időben, — 
a trustirozás általánosabb terjedéséről szó sincs ; hiába kísérelték meg 
egyesek az utóbbi években a fejlődés irányát mesterségesen ez irányba 
fordítani. 

Különben a trustök sokat magasztalt, de valóban kicsinyre zsu- 
gorodó előnyeiről és a kartellekénél aránytalanabbúl messzebbvetödő 
és sötétebb árnyairól vitázni, a fönntebb mondottak után, minthogy a 
gazdasági életnek egészen más jelenségkörbe tartozó tünetei, itt nem 
volna helyén. 2 



^ Miért is a trustök vizsgálatát külön tanulmányban kívánom közre adni* 
^ Ezek közül is néhányat csak tévedésből tekintenek trustnek, félreve- 
zetvén a felületesebb vizsgálót az a körülmény, hogy, — amint látni fogjuk, — 
sok magasabb fejlettségű kartellben, annak szervezetében, mint egyik, központi 
elárusító és általában cselekményeiben képviselő orgánuma, egy részvénytársasági 
alakzat illeszkedik be. 

III. A kartellek fejlődése. 



Eltekintve a régebbi korok kartellképződéseítöl, korunkban is 
a keletkező kartelleken, a közös jellemvonásokon kivül oly szembe- 
tűnően eltérő vonásokat láthatunk, hogy érthető, ha e jelenségek 
kutatói mihamar osztályozást kíséreltek megállapítani közöttük. 

Már Kleinvűchter felosztja őket, a szerint, amint céljaikat 
közvetlenül igyekeznek elérni (ármegszabás, keresletmegosztás), vagy 
pedig közvetve (termelés vagy piackontingentálás), vagy végűi mindkét 
módot egyesítve.^ 

MenzeP miután szembeállította a jogos verfe/m/'-kartellt (Schutz- 
kartell), a kizsákmányoló (szerinte: tulajdonképeni Monopolisierungs 
kartell) alakulatokkal,^ részletes osztályozást állít fel két különböző 
szempontból: anyagi tartalmuk és alaki különbözőségük alapján. 

Az első szempontból az árakat megállapító (Preiskartelle), 
kereslet megosztó (Absatz-kartelle) és részesedési, vagyis az elért 
nyereségben minden tagot részesítő kartelleket (Beteiligungs-kartelle) 
különböztetett meg. 

A külső formák és jogi garanciák szempontjából pedig egyrészt 
az egyszerű, gyakran csak szóbeli szerződésen alapuló, minden 



' Die Kartelle. Innsbruck. 1883. 

'^ Dr. Ad. Menzel: Die wirtschaftlichen Kartelle und die Rechtsordnung. 
Referat erst. für die Gen. Versammi. des Vereins f. Sozialpolitik. 1894. (Ujabban, 
2-ik kiad. „Die Kartelle und Rechtsordnung" c. Leipzig. 1902.) 

* Igen helyesen mondja Ráth, hogy ily felosztás nagyon hasznos lenne, 
de keresztűlvihetetlen és elvileg is hibás, mert a kartell, ha védelmi szempontból 
keletkezik is, gyakran átmehet és egész természetes, (már a védelem érdekében 
is) hogy át is megy a támadásba is épugy^ „amint rossz vivő lenne az, aki 
mindig csak védelemre szorítkozik és nem használja a kedvező pillanatot arra, 
hogy támadja ellenfelét" (Emlékirat. 1. 2. §. ) 

szervezet nélküli kartelleket, másrészt pedig működésükben bizo- 
nyos orgánumokkal bíró, szervezett kartelleket különböztet meg. Ez 
utóbbiaknál, mint legjelentősebb szerv: az elárúsítási központi iroda 
különböző szerepe szerint osztályozza a kartelleket, amint az eladási 
iroda: 1. csak közvetítő, mikor a vevők a kartelltagok közvetítésével 
kötnek üzletet; 2. az iroda a kartell nevében üzleteket köt és azokat 
elosztja a tagok között effektuálásra ; 3. a központ a kartell nevében 
köt üzletet és effektuálja is, a tagoktól megvásárolt termeivényekből ; 
4. végül, ha bizományos szerepét viszi a tagokkal szemben. 

Liefmann^ a vállalkozóknak: mint vevőknek — munkaadóknak 
(a nyersanyagtermelőkkel és a munkásokkal szemben) másrészt mint 
eladóknak szervezkedéseit, két fő csoportba osztályozza a kar- 
telleket. A vállalkozóknak, mint eladóknak, kartellképzését ismét 
alacsonyabb és magasabb rendűekre osztja; előbbiek jellegzetessége, 
hogy tagjaiknak szabad gazdasági tevékenységét bizonyos meghatá- 
rozott pontokon korlátozzák (beschrankende Kartelle) és pedig 

a) termelésükben (Produktionskartelle) 

b) eladásnál (Gebietskartelle) 

c) a nyereségnél (Preiskartelle) 

A magasabbrendü kartellek pedig nem állapodnak meg a kor- 
látozásnál, hanem a kontingentálást és arányos felosztást alkalmazzák, 
(Verteilende-Kartelle) szintén a fenti három irány valamelyikében, ezek : 

a) termelésfelosztó (Angebotskontingentierungen) 

b) keresletfel osztó (Nachfragekontingentierungen) 

c) nyereségfelosztó kartellek (Gewinnkontfngentierungen). 
Landesberger^ oly értelemben kívánja osztályozni a kartelleket, 

amint működésük a) a verseny hatásainak megszüntetésére, vagy 
legalább korlátolására ; b) a verseny indokai megszüntetésére (és igy 
közvetve a verseny megszüntetésére); c) amelyek végül egyenesen 
a verseny megszüntetésére hatnak. 

GrunzeP pedig a következő osztályok szerint sorolja fel a 
kartelleket : 

a) eladási feltételekre megegyezések (Konditionenkartelle) 

b) eladási árak szabályozásai (Preiskartelle) 

c) termeléskorlátozások az egyes üzemekben (Reduktions- 
kartelle) 

d) a fogyasztás területi elosztása (Rayonierungskartelle)* 

e) az összes termelés kontingentálása (Kontingentierungskartelle.) 

f) az összes belföldi eladás központosítása (Verkaufskartelle.) 

g) a kiviteli eladás szabályozása (Ausfuhrkartelle). 



* Unternehmerverbande. 42. 1. 

2 Dr. Július Landesberger: Verhandl. des 26. deutschen Juristentages. 
Gutacht: Bd. 11. 

* Joseph Grunzel: Ueber Kartelle. Leipzig. 1903. 38. old. 

Ráth^ osztályozást ad a kartellek alanyai szerint (őstermelők, 
iparosok, kereskedők stb.), továbbá területi kiterjedésük alapján, 
(helyi, kerületi, országos, vámterületi, ^ és nemzetközi kartellek). Majd a 
módozatok tekintetében Schüffle^ fölosztásából indulva ki piacosztó 
és piacösszefoglaló kartelleket különböztet meg; előbbi kinek-kinek 
kiutalja részét a keresletből területileg vagy időrendben (turnusok), a 
másik fajnál pedig a kartellben levő vállalkozók egyeteme központilag 
látja el a fogyasztást, a tagoktól átvett termeivényekkel és a nyereséget 
osztja fel. Ebből kiindulva, igen szellemes további felosztásokat ad 
eszközök, módok és szervezeti különbségek alapján. 

Anélkül, hogy a felsorolt és a rajtuk kivül még nagyszámmal 
elterjedt osztályozások vitatásába kellene bocsátkoznunk, magáról az 
ily felaprózó osztályozási rendszerről kell megállapítanunk, igazat 
adva Árkövyneky hogy nem tekinthető egyébnek, mint (német-szellem 
szülte) tudományos szőrszálhasogatásnak.^ 

Mert, ami a kartellek alanyait illeti, azok foglalkozása szerint 
megkülönböztetést tenni, — lévén a kartellképződés a gazdasági életnek 
egyetemes tendenciája, — nincs semmi indokunk. 

Ami a kartellek területi kiterjedési viszonyait illeti, mindenesetre 
érdekes fejlődési tünet, hogy a kezdetben helyi kartellszervezkedésektől 
a fejlődés iránya a nagyobb kerületi, majd országos kartellekhez, sőt 
azontúl is a nemzetközi kartellalakulásokhoz vezet. Azonban ez alapon 
Jobbára csak quantitativ különböztetéseket tehetünk, de lényegi 
különbségeket nem találhatunk és igy faji csoportosítást nem eszkö- 
zölhetünk. 

Ami pedig végül a kartellek által alkalmazott eszközöket és 
külső szervezetüket illeti, azok között megkülönböztetést, sorozatba 
állítást tehetünk és azzal a kartellek működésének és működésűk 
módjának fokozatosan tökéletesedő fejlődését megjelölhetjük^ de azok 
alapján magukat a kartelleket fajok szerint nem csoportosíthatjuk^ 

Mert minden egyes kartell a szerint, amint a konkrét viszonyok 
kedvező vagy kedvezőtlen volta engedi, vagy a tényleges szükség 
kívánja: egyszerű, kezdetleges vagy pedig tökéletesebb eszközökkel 
élhet és fog élni. Sokszor az adott körülmények szerint teljesen célt 
érnek az egyszerű ármegállapításokkal; olykor pedig, ha nem is felel 
meg az eléggé, de a kartelltagok további, mélyebbre ható eszközökre 
nézve nem tudnak megegyezésre jönni vagy azokat létesíteni nem 
képesek. 



1 Emlékírat. 2. §. 

* Egy ország határain túl, közös vámterületre kiterjedők; mint pl. a 
magyar-osztrák kartellek. 

« Schűffle: Die Untemehmerverbande . . . stb. Freiburg. 1897. 

* Közg. Szemle. 1905. 355. 1. 

^ Közel áll ehhez már Pohle felfogása, ki szintén csak a kartellképzés 
eszközei különbözőségét ismeri el. Felosztása: 1. áregyezmények, 2. fogyasztási 
terület felosztások, 3. termelési kartellek, 4. nyereségkiegyenlitések, 5. eladási 
kartellek. (Die Kartelle d. gewerbl. Unternehmer 1898. 20. I.) 

Míg ellenben más viszonyok közt már a nagyobb szükségesség 
nyomása alatt^ a körülmények kedvezőbb volta és a tagok magasabba 
fokú értelmisége mellett már a kartellek működésmódja egyre tökéle- 
tesebbé lesz és ehhez képest szervezetük is fejlődik, folyton tago- 
zottabb, kiegészűltebb és tökéletesebb lesz. 

Tehát a kartellek működésének más-más fejlődési fokozaton 
álló eszközeit és módozatait különböztethetjük meg csupán, de ez 
alapon a kartell lényegében faji csoportosítást, osztályozást felállítani 
már annál inkább keresztűlvihetetlen volna, mert számos példánk van 
rá, hogy ugyanazon kartell a különböző fejlödésfokozatú módozatokat 
együttesen is alkalmazza^ és a valóságban ritkán sikerülne, — ahogy 
Liefmann kívánta, — azt megállapítani, melyik módozatnak szerepe 
tülnyomóbb, hogy így azon kartellre azt emeljük ki jellemzőjéül. 

Ami most már a kartellek által használt különböző fejlődés- 
fokozatú működés-módokat illeti, azok közül a jellegzetesebbek a 
következők. 

A legegyszerűbb és mindenesetre a legrégibb idők óta hasz- 
nálatos módozat : az árak megállapítása. A kartelltagok egyezményileg 
kötelezik magukat, hogy eladásnál minimálbán, vételnél maximálban 
megállapított árakon alul, illetve vételnél azon felül üzletet nem kötnek. 
A féktelen versenyt természetesen így határok közé szoríthatják, az 
árakat esésükben fentartják, sőt emelhetik, színvonalon tarthatják. 
(Hogy ez lelkiismeretlen kartelleknél visszaélésekre is elég alkalmat 
nyújt, látni fogjuk a hatások vizsgálatánál.) 

Az árak szabályozásával rendesen együtt jár, de olykor külön 
is képezi kartellképződés tárgyki az eladási feltételek (szállítási, fizetési 
hitelezési feltételek, engedmények, csomagolási eljárás) megállapítása. 
Rendkívül érdekes példája az eladási feltételek kartellszerződésben 
rendezésének a magyar malmoknak 1904. december hóban erre 
vonatkozólag, külön kötött konvenciója,- mely részletesen és modern 
egészséges üzletvitelt biztosító módon rendezi a malmok eladási 
feltételeit. 

Az ármegállapításoknak versenyharcmérséklő hatásáról azonban 
mihamar kitűnik, hogy alapjában véve nem orvosolhatja kellőleg a bajt. 

Az áralakulás a termelés és fogyasztás, kínálat-kereslet nexusá- 
nak eredménye. Egészségtelen áralakulás azok egészségtelen kapcso- 
latának következménye; ott kell tehát az orvoslást kezdeni. 

Belátják, hogy a versenyharcban, a rendszertelen összevissza- 
ságban, nekiszilajodva kibontakozott termelés elvesztette a fogyasztáshoz 



* „Ich darf nunmehr übergehen zu den Formen der Kartellierung bei 
dem Rheinisch-Westphálischen Kohlensyndikat ; dieses stellt sich dar als eine 
Produktionskartellierung, eine Preisvereinbarung and eine Vertriebskartellierung.*' 
(Dr. Voelcker, Referent; Verhandlungen über das Rhein. Westph. Kohlensyndikat 
im Reichsamte des Innern am 26. Febr. 1903. Berlin. Reichsanzeiger. No. 72.) 

2 Egész szövege közölve: Pappenheim: Müller Zeitung. 1905. No. 10.; 
ismerteti a Molnárok Lapja. 1905. 6. és 8. sz. is. 

való helyes arányát. Rájönnek, hogy ez arány kellő visszaállítása nélkül ál- 
landóbb és mélyebbhatásü rendezésről szó sem lehet. A helyes arány lé- 
tesítése pedig csak vagy a fogyasztás fokozása, vagy a termelés 
redukálása által lenne lehető- Azonban a fogyasztásra csak közvetett 
úton hathatnának fokozólag, de az erre használható legjobb eszközt, 
az árak leszállítását, a versenyben amúgy is egészségtelenül lesülyedt 
árviszonyok miatt nem alkalmazhatják. Ellenben közvetlen befolyásuk 
és elhatározásuk alatt van a termelés. így jönnek gyakorlatba a termelés 
és fogyasztás helyes arányának visszaállítása és fenntartása érdekében a 
termelésredukálások. A termeléskorlátozásokat igen különböző módokon 
foganatosítják; ilyenek: az évi termelés százalékos csökkentése, egyes 
üzemek szüneteltetése, az összes üzemek időnkénti szünete (pl. havonként 
1 — 3 nap; naponként 1 — 2 órával kevesebb munkatartam vagy az 
üzem egyes részeinek nem foglalkoztatása stb.) Majd a lazább kere- 
teket adó korlátozások helyett egyenesen kontingentálják az összter- 
melés mennyiségét és megállapítják minden egyes tagvállalat kiter- 
melhetési maximális kontingensét (legfölebb annyit hagyva fenn, hogy 
kivitelre azon felül is termelhetnek). Az ily termeléskontingentálások 
aztán közvetett úton erős befolyással lesznek az áralakulásra is. A 
kínálat-kereslet aránytalanságát eloszlatva, a féktelen versenyharcot 
korlátolva, az áresés belső okait orvosolják. És bárha a tagok pozitive 
árak fentartásában meg nem állapodnak is, az a körülmény, hogy a 
termelés kiterjesztésében határ van eléjük szabva, így a mennyiség- 
növelésnek termelés-költség csökkentő kedvezményétől el vannak 
zárva, a megszabott, redukált kisebb mennyiséget aránylag, egysé- 
genként drágábban tudják termelni, természetessé, magától értetődővé 
teszi azt a törekvést, hogy ennek megfelelő színvonalon igyekeznek 
az árakat tartani. 

Azonban, bárha mélyebbre hatnak is, e termeléskorlátozások 
is még igen fogyatékosan érik el a kartell versenykorlátozó célját; 
a tagok között még nagyon is elég tere nyílik a verseny harccá kiéle- 
sülésének s a kartell kifelé még nem tudja monopolát kellő sikerrel 
érvényesíteni. 

A versenykorlátozásra, monopoluk tökéletesebbé tételére további 
módozatokat keresnek tehát. 

Minden egyes kartelltagnak részt akarnak, megszabottan bizto- 
sítani a fogyasztásból. E célból átlag számítással igyekeznek az össz- 
kereslet és a kartell össztermelésének megismerésére ; a megszerezhető 
összkereslet mérvéhez képest fogják aztán, esetleg redukálásokkal is, 
a termelés összkontingensét arányítani ; az így megállapított összter- 
melési kontingenst aztán az egyes tagok között, megelőző évekbeli 
termelésükhöz és termelési képességükhöz arányítva, megosztják, 
kinek-kinek évi kitermelési kontingensét quotában megszabják. Végül 
az itt alkalmazott aránynak megfelelően osztják el az összfogyasztás 
kontingenst is közöttük. Az ily kereslet elosztás legprimitívebb alakja, hogy 
az összfogyasztást területileg, demarkacionális határvonalakkal, 

osztják fel, kinek-kinek szigorú feltételek mellett biztosítva és meg- 
szabva saját területét, melyen forgalmazhat (rayon-kartellozás) ; az ily 
felosztás esetleg lehet idöszerint való is, pl. havonkénti rendben, tur- 
nusonként, (leginkább a szállítási tárgyalásokra vonatkozólag.) 

A kereslet-megosztásnak tökéletesebb módja már, mikor a kar- 
tell központja vesz fel, közvetítőként minden megrendelést és azt, 
megállapított arány és sorrend szerint szétosztja megkötés és effek- 
tuálás céljából a tagok közt, ügyelve arra is, hogy a megrendelőhöz 
lehetőleg közel fekvő vállalat kapja a szállítást, hogy az efíektuálásnál 
a szállítási költségek csökkenthetők legyenek. 

Látnivaló, hogy e keresletfelosztási módszer a termelés és 
fogyasztás aránybahozatalára és rendezésére nem közvetve, mint az 
előbbiek, hanem már közvetetlenül igyekszik; egyenesen és mélyen 
belenyúl azok alakulásába. 

A termelésnek és fogyasztásnak kontingentálása és arányos fel- 
osztása tökéletesedésével fejlődik aztán ki az u. n. nyereségrészesedési 
módszer, mely, a kartellek működésének ez idöszerint legtökéletesebb 
formája. Az eljárás itt a következő: a karteliközpont vesz fel minden 
megrendelést, de már nem közvetítésre, hanem meg is köti és effek- 
tuálja is az üzleteket. A vevő-fogyasztók és a termelő-kartelltagok 
nem is jönnek már egymással közvetlen kapcsolatba; hanem a 
kartell központi eladási irodája átveszi a tagok megállapított mennyi- 
ségű termeivényét, előre megszabott (körülbelül a termelési össz- 
költségeket kevéssel meghaladó) árakon és végzi az egész forgalomba- 
hozást, eladást. 

Ezáltal a forgalombahozás olcsóbban eszközölhető, ami köny- 
nyen elképzelhető, ha elgondoljuk, hogy az egész eladást központilag 
végző iroda kiadásai helyett ezelőtt minden vállalat egyenként majd 
annyit költött a forgalombahozásra; míg a közös forgalmazásnál 
nagyszámú utazót, reklámköltségeket és hivatali kiadásokat takaríthat- 
nak meg. 

A tényleg elért árakból a tagoknak átvett termeivényükért kifi- 
zetett árakon felül elért többletet : a kartell nyereségét aztán pl. havon- 
kénti leszámolás alkalmával aránylagosan felosztják.^ 

A kartell versenykorlátozó célja és az a törekvése, hogy tagjai 
helyzetének lehetőleg javítására, emelésére szolgáljon, az eddig ismert 
és használt módozatok közül az ily nyereségfelosztással kapcsolatos 
központi elárúsítás által érhető legsikeresebben el. 

Megjegyeztük már föntebb, hogy a tökéletesebb, magasabb 
működési módozatok mellett, azok járulékául a megelőző, primitívebb 
módozatok elemeit többnyire megtaláljuk. Például itt a termeléskon- 
tingentálás, egyrészt a fogyasztás összkontingenséhez arányított össz- 



^ Egy részét pedig percentuális hozzájárulással közös alap gyanánt 
gyűjtik össze, hogy az üzletmenet kedvezőtlenre fordulása esetén, mikor a tényle- 
ges eladási árak a tagoknak fizetendő árak alá súlyednének, a kfllömbözet ez 
alapból pótoltassék. Valamint ez alapból fedezik az üzleti kiadásokat is. 

termelési-kontingens megállapításánál szintén szerephez jut, másrészt 
kellő arányszámítással előre meg lesz szabva az is, hogy az egyes 
kartelltagoktól mily mennyiségeket vesz át a központ; ez által termé- 
szetesen már kontingenst szabott a kartell a keresletben részesedésük 
tekintetében is. Ami pedig az ármegállapításokat illeti, azok itt is, még 
pedig tökéletesebb szerephez jutnak. Rendesen három-skálájü ármeg- 
állapításra lesz már szükség. Megállapítják a normál árakat, részletes 
minőségi táblázat szerint, melyek irányító, végső alapárak lesznek az 
eladásnál. Megállapítják az átvételi, elszámolási árakat, melyek tétele 
szerint minden körülmények között megfizeti a központ a tagoktól át- 
vett termeivényeket. Végül az előbbi, rendesen állandóbb jelleggel meg- 
állapított árak mellett rövidebb időközönként megállapíttatnak a tény- 
leges eladási árak, melyek szerint a központ az eladást végzi. 

Amint említettük, természetesen magától érthető, hogy a kartell 
működésének különböző fejlődésfokaihoz képest idomült a kartell külső 
alakja, szervezete is. Az összegyülekező kartelltagoknak gyakran csak 
szóbeli megállapodásán alapuló áregyezmények nem igényelnek még kü- 
lön kartellszervet. A termelés és kereslet-kontingentálás és felosztás 
már szervezett kartellközpontot kíván, mely a számításokat kidolgozza, 
a határozatokat végrehajtsa, továbbá ellenőrzésről is sokkal inkább gon- 
doskodni kell. A tagok közgyűlésén kivül tehát elöljáróság (elnökség) 
és központi iroda, ezek működésének és általán a kartellszerződ és be- 
tartásának ellenőrzésére pedig bizalmi emberek, majd rendes felügyelő- 
bizottság lesz szükséges. Mindgyakrabban gondoskodnak a felmerült 
viták esetére külön választott bíróságról is, amely gyanánt olykor tőzsde- 
bíróságokat de gyakran saját maguk választotta bízottságot állapíta- 
nak meg. Minthogy a tételes jogrendszerek és bírói gyakorlat szerint 
a kartellszerződés bíróság előtt nem érvényesíthető, e választott bíró- 
ságok vannak hívatva a megállapodást megszegő kartelltag ügyében 
ítélkezni és az alapszabályokban előírt pönalé-kat kiróni.^ Majd az 
eladás egységes központosításával a központi iroda (Verkaufsbureau, 
Centralverkaufsstelle) már teljes üzletszerű eladási orgánum lesz. Olykor 
a kartellek ily eladási központjuk gyanánt, mint bizományost, valame- 
lyik bankot (kartellbankok) teszik meg.^ 



^ Hogy milyen szigorúan alkalmazzák is a visszaélést elkövető tagokkal 
szemben a megtorlásokat a kartellek, példája a legutóbb feltűnést keltett 380,000 
koronás kartelibírság, melyet a „Vérein d. Emaillirwerke" rótt ki a Thale-vasműre 
és le is vonta biztosítéki letétéből, mert a nevezett vállalat a Verkaufsbureau-nál 
kifizetésre olyan számlamásolatokat mutatott be, melyek eredetije nem adatott ki, 
illetve a vonatkozó árúk a megjelölt vevőknek tényleg nem is adattak el. 

^ Például: „Ein Bankhaus in Berlin wird nachMassgabe eines mit dem- 
selben abzuschliessenden besonderen Vertrages mit den Functionen eines Kom- 
missionárs dieses Verbandes und dessen Abrechnungsstelle beauftragt werden, und 
zwar unter der Bezeichnung: „Verkaufsstelle des Verbandes deutscher Drahtwalz 
werke." Das Bankhaus fungiert zugleich als RechtstrSger des Verbandes." (Ver- 
handl. über den Verband deutscher Drahtwalzwerke stb. Kartell Rundschau. 1905. 1 . f.) 

Nálunk így a Hitelbank az eladási központja pl. a cukorgyáraknak. 
Ausztriában 12 banknak van a cukorgyáraktól ilyen megbízása. 

De mindgyakrabban képezik ki az eladási központot saját kö- 
rükben és hogy annak a szükséges teljes jogképességet megadják, az 
eladási központ, mely mintegy a kartell magvát képezi, valamely pol- 
gári jogi, vagy kereskedelmi jogi társaság alakjában szerveztetik (rész- 
vénytársaság, szövetkezet ; újabban Németországban többnyire korlátolt 
felelősségű társaságok : Genossenschaft mit beschrankter Haftung stb.) 
Ez a kartell központja gyanánt keletkező társasági-forma azonban nem 
maga a kartell, bár gyakran nevezik és tekintik is tévesen azzal egy- 
nek; mert ha nagy mértékben önállósított alakban állítják is fel és 
vele a tagok az alapszabályokban mintegy szerződést is kötnek, tulaj- 
donképen a kartellnek csak egyrésze, annak egyik szerve, a kartelltagok 
kereskedelmi, forgalmazási teendőinek közös ellátására. Tehát semmi 
esetre sem jelenti azt, hogy a kartelleknek e fejlődésfokon már egy- 
séges részvénytársasággá és így trustökké átalakulása kezdődne. Az, 
hogy az eladást bizományosra, vagy valamely bankra bízás he- 
lyett maguk szervezte részvénytársasággal eszközlik: a kartell lé- 
nyegén semmit nem változtat, a tagvállalatok nem olvadnak egy- 
séges vállalatba, a termelést továbbra is önálló vállalatok gyanánt 
fogják végezni. 

A kartellek fejlődését vizsgálva még a kartellmozgalom u. n. 
extensiv fejlődése, a kartellek terjedése ragadja meg figyelmünket. Az 
erről beszámolni hívatott kartellstatisztika azonban még nagyon fej- 
letlen, aminek oka egyrészt a kartelleknek, a tételes jogrend által 
üldözött, vagy csak épen megtűrt intézmények bizonytalan helyzetébe 
szorításuk miatt érthető titkolózása; másrészt, hogy a hivatalos adat- 
gyűjtés hiányában általában csak magánstatisztika maradt, így termé- 
szetesen csak fogyatékos eredményeket érhetett el. 

Néhány év óta az Északamerikai Egyesült Államok munkásügyi 
hivatala (a Department of Labour) megbízatást kapván, nagyobb hi- 
vatalos adatgyűjtést eszközölt, azonban inkább csak a trustökről, a 
kartellekről pedig csak mellékesen. 

Majd 1902-ben Németországban a tervbe vett kartell-enquette 
anyagául nagyszabású kartellstatisztikai munkálatokat végeztek. És kar- 
tellstatisztikailag igen értékes anyagot szolgáltattak maguk a német bel- 
ügyi hivatalban az elmúlt két év alatt összehívott enquette-ek tárgyalásai is. 

Egyelőre azonban, a legfejlettebb iparállamokban is messze áll a 
kartellstatisztika a tökéletességtől.^ 



1 Kivált attól a fejlettségtől, melyet Ráth megjelölt: „nem elég a kar- 
tellek számának ismerete, hanem tudnunk kellene, hogy a kartellekben szervezke- 
dett vállalatok a kérdéses cikk termelésének mely részét képviselik s minő 
tőkékkel s mennyi munkással dolgoznak." Ez csak a kartell-alan^ok statisztikája. 
„Még nagyobb igényeket támaszt ... a kartellstatisztika tárgyi része, az mely 
a kartelleknek a résztvevő vállalatokra, az illető cikk, valamint az esetleges 
nyersanyag vagy további feldolgozás folytán létrejövő árúk termelésére, forgal- 
mára, nevezetesen nemzetközi forgalmára és áraira s végűi a fogyasztásra gya- 
korolt befolyását van hívatva kideríteni . . . Ismerni kellene a munkások szá- 
mában, fizetésében, munkaidejében beállott változásokat, a kereskedelem és álta- 

Ma még számszerűleg sem tudja a kartellmozgalom extenzív 
fejlődését tökéletes képben visszaadni. 

Még Németországra nézve tehető ez legtöbb sikerrel. Német- 
országban már a 80-as években 70-en felüli számban ismertek kar- 
telleket. Ez a szám a 90-es években rohamosan nőtt. Liefmann^ 
1890-röl 210 kartellt számlált, 1896-ról pedig 260-at;2 ez utóbbiak 
közül már 44-et, mint Németországon túlterjeszkedő, nemzetközi 
kartellt ismert meg. 

Ez időszerint, a kisebb, helyi alakúlatokkal együtt Németor- 
szágban mintegy 400 kartell áll fenn. Ezek közül 250-en felüli rész 
az ipari termelésre, 80 körül a kereskedelemre, a többi egyéb ágaza- 
zatokra esik.^ 

Bár Németország leggazdagabb kartellekben, azonkívül Európa 
és általán a világ minden fejlettebb országában évről-évre egyre 
növekedő számban találjuk fel e jelenségeket^ 

A kartellek külföldi terjedése is becses tanúiságot adhat ugyan 
számunkra, mindazonáltal a külföldi kartellstatisztika adatainál bizo- 
nyára sokkal inkább érdekelne bennünket a magyar és — tekintve vám- 
közösségünk okozta speciális helyzetünket — a magyar-osztrák kar- 
tellek statisztikája. 

Ami hazai kartelleinket illeti, ha igaz is, hogy általánosan fejlet- 
lenebb viszonyaink szerint, ezek sem értek el még olyan nagyszabású, 
tökéletes fejlődést, mint pl. a németországiak, de azért már épen- 
séggel nem állanak a „kezdet kezdetén". 

Számukat tekintve, még Mandello^'' 1891-ben Ausztria és 
Magyarország területén 32 kartellt számlált, de ezekből csak 4 tiszta 
magyart és 4 magyar-osztrák kartellt; a többi kizárólag osztrák. 



Iában a közvetítők érdekköreire gyakorolt hatást, a hitelezési, engedményi kikö- 
tések változásait s mindezeket egybevetni a kartell által nem befolyásolt ágak, 
valamint más nemzetek hasonló termelési ágainak megfelelő viszonyaival. *" 
(Emlékírat II. 1.) 

Tegyük hozzá még, hogy Ráth kívánalmain kivül megannyi, más szem- 
pontokból tekintő kutatás várna még a kartellstatisztikára. 

^ Unternehmerverbande. 143. 1. 

=* Huber (Die Kartelle stb. Stuttgart. 1903. 13. 1.) kimutatásai pedig: 

1887—1890 között: 70—137. 

1890—1897 között: 137— 250-ig 

1897—1902 között: 250— 350-re emelkedő számokban adják a fejlődés 
képét vissza. Ez azonban korántsem teljes. 

^ A német kartellekről legutóbb a „Berliner Jahrbuch für Handel und 
Industrie'' (Jahresbericht der Aeltesten der Kaufmannschaft von Berlin 1904.) 
adott igen fogyatékos kimutatást, mindössze 196 kartellt jegyezve föl. 

Különben a német belügyi kormány előkészítés alá vett ujabban egy 
kartell-kimutatást, melyben a legkisebbekre is kiterjedő teljes jegyzékét fogja 
adni a német kartelleknek. 

^ Az Északamerikaí Egyesült Államokban is, a trustök mellett ma is 
nagy számmal állnak fenn kartellek és folyton ujak is keletkeznek. 

^ Mandeiio Gyula: Kartellstatisztika a legújabb évekről. Nemzetgazd. 
Szemle. 1891. 

Korántsem jelenti azonban ez, hogy valóban csak annyi lett volna; 
de a magánértesülésekböl tájékozódó kutatás előtt titokteljes fátyolukba 
burkolva rejtőzködtek. Lassanként azonban a kartellek természetes fej- 
lődés-jelenség gyanánt megismerésével és létjogosultságuk mindinkább 
köztudatba jöttével, a titkolózásnak mind kevesebb oka marad, így a 
kartellek egyre nyíltabban, bátrabban tárhatnák fel tárgyalásaikat és 
megállapodásaikat. Ez igy is van már pl. Németországban, hol a 
kartellek legbelső tárgyalásai is ügyszólván teljes nyilvánosságra ke- 
rülnek. De sajna, nálunk, elég alkalmam volt tapasztalni, mily félős 
aggodalommal zárkóznak és titkolóznak még mindig kartel lícöreink, 
mindenkiben ellenséget látva. Ily körülmények között Rdth is néhány 
kartellen ^ kívül, melyekre nagyobb adatanyagot kaphatott, többi kar- 
telleinkről csak futólag tesz említést, lapok és szemlék gyakran egy- 
oldalú, gyakran fölületes közléseiből lévén kénytelen meríteni. 

E szempontból ma sem igen vagyunk előbbre. Elég ferde 
helyzet, hogy amíg a német kartellek közül már a legkisebbeket is 
megismerhettük, addig a magyar és magyar-osztrák kartellek közül 
csak egynehány nagyobbat, míg nagy többségüknek legszárazabb 
statisztikai adataihoz is alig juthatunk. 

Árkövy még 1904-ben2 csak 26 magyar kartellt sorolt fel, 
ujabban^ már 34 magyar és 12 magyar-osztrák kartellről adott 
kimutatást. Ez adatok azonban még korántsem teljesek. 

A jelenleg fennálló magyar kartellek jegyzékét a következők- 
ben kíséreljük meg összeállítani.^ 

(Táblázat 51—52. oldalakon.) 

Tényleg fennálló magyar-osztrák kartellek gyanánt pedig Árkövy' 
csak 12-őt sorol fel, ezek közül is egy megszűnt, egy pedig még csak 
alakulási tárgyalások közt van. 

Valóságban azonban ennek kétszeresét is meghaladja a fennálló 
magyar-osztrák kartellek száma. Jegyzéküket következőkben állíthatjuk 
össze : 

(Táblázat 53—54. oldalakon.) 



^ Ezek: liszt-, cukor-, syrup-, műtrágya-, kalap- és téglakartellek. 
KQlönösen becses a culcorkartellek feldolgozása. 

2 Árkövy. Előtanulmányok a kartelitörvényhez. 18—23. old. 

' Die Kartelle und die Zollgebietsfrage. Kartell Rundschau 1905. ápr. füzet. 

^ Ez adatokat Ráth, Árkövy adatainak is tekintetbe vételével, a magyar 
szaklapok, de főleg a Kartell-Rundschau közlései, a Hanel : Jahrbuch der Industrie 
(Wien 1905.) és magánértesúléseim alapján állítottam össze. 

^ Die Kartelle und die Zollgebietsfrage. Kartell Rundschau. 1905. ápril. 

Mindenesetre még e kimutatások sem adják a valóság teljes 
képét és távol vannak a tökéletességtől; azonban a ma még fogya- 
tékos kartellstatisztika is adhat általános vizsgálataink számára egy érté- 
kes konzekvenciát: szembetűnően bizonyítja már, hogy az új gazda- 
sági élet-periodus tendenciája fokról-fokra erösebben, általánosabban 
és folyton tökéletesebbé fejlődő müködés-módok által érvényesül, a 
kartellképződés folyton szélesedő hullám-gyürükben árad szerte az 
egész gazdasági életen és szervezve, rendezve mindinkább intenziveb- 
ben hatja azt át. 



^ 

IV. A kartellek hatásairól 



Megismerve a gazdasági élet fejlődéséből természetes jelensé- 
gekül keletkezésüket, lényegüket, alaki, szervezeti, működési sajátságai- 
kat, tanulmányozzuk most már a kartellek hatásait. Ez a kérdés 
ütközőpontja a legkülönbözőbb érdekeknek; ennek helyes megisme- 
résére és megoldása alapján lehető egyáltalában a kartellkérdés helyes 
megoldása is. 

Vegyük tehát sorban vizsgálat és elbírálás alá minden egyes 
érintett érdekeknek szempontjából a kartellek hatásait. 

Termelés. 

A kartellek legnagyobb része a termelés körében áll fenn; 
különben is a termelés lévén gazdasági életünkben alaptevékenysé- 
günk, mindenekelőtt vizsgáljuk a termelésre gyakorolt hatásokat. 

A termelést, általában^ mint közgazdasági életintézményt te- 
kintve, a kartellek hatását csak ügy tudhatjuk kellőképen méltányolni, 
ha, (amint az első részben főbb vonásokban láttuk,) ismerjük a kartell- 
korszakot megelőző viszonyokat. A termelés anarchikus, fékezetten 
versenyharcban, folyton megújuló pusztító válságok között biztos 
talaját elveszítve mindinkább hazárdjátékká lett. Fölcsillanó kedvezőbb 
konjunktúrák csak vadabbá, szilajabbá tették a minden másokra te- 
kintet nélkül kizárólag egyéni érdekükért küzdők versenyét. Tisztes- 
ségtelen verseny szennyes hullámai vegyültek a zúgó, forrongó ára- 
datba, melyben ember-ember ellen, dulakodó, fojtogató versenygésben 
törték zúzták egymást és magukat egyaránt. Az elvadult verseny 
túltermelésbe fúlva az árakat abnormisan leverve, minden kedvező kon- 
junktúrát tönkretéve : egyúttal tönkrejutását, elpusztulását okozta sok 
vállalatnak, megcsonkítja magának a termelésnek testét. Az a 
vigasztaló frázis, hogy a küzdelem az alkalmatlanok leszorítását 
és az alkalmasabbak kiválasztását hozza létre, elméleti frázis 

maradt. Abban az ideális versenymérközésben, melyet nagy 
klasszikusaink elképzeltek, valóban csupán az érdem, az alkal- 
masabb tulajdonságok biztosítanák a sikert. De ebben a késhegyig 
menő, kíméletlenül elfajult, erkölcsi korlátjait szétszaggatva tulcsapott 
versenyharcban ? ! Naivság, vagy elfogultság mondhatja csupán. Nem 
sütünk ezzel szégyenbélyeget méltatlanul, vannak kivételek, de álta- 
lános jellemvonásul határozottan meg kell állapítanunk, hogy a siker 
titka a féktelen verseny idején nem- a tisztességben volt. Silány 
anyagból, leszorított munkabérek mellett, tehát hitvány, de olcsó és 
mutatós, megtévesztő külsejű árúkat termelni és azokat a többiekkel 
szemben, kik jó anyagot, jó munkát alkalmazva drágábban termeltek: 
sokkal olcsóbb árakon, mégis nagyobb nyereséggel eladni, a verseny- 
társakat minden lehető eszközzel elnyomva tönkretenni : ez a legszo- 
kottabb sémája e küzdelemnek ; ha valaki a termelésnek; mint közgazda- 
sági intézménynek teendői ellátására, a közérdeket tekintve, alkalma- 
sabbak kiválasztását reméli ettől, azt én nem tudom soha megérteni. 

És, ha valaki a termelésnek természetes, normális helyzetéül 
tekintetni kívánja, hogy folytonos bizonytalanságban, túlfeszített inga- 
dozások között, máról-holnapra lételét is gyakran veszélyeztető ver- 
senyharc hullámbegyein-völgyein ingadozzon alá-föl, azt hasonlókép 
nem érthetem meg soha. 

Ezzel szemben határozottan el kell ismernünk a kartellek azon 
hatását, hogy a versenyt korlátozva, a termelés-fogyasztás kellő 
arányát megállapítva és betartva: megakadályozzák a túltermelést, elejét 
veszik a válságok pusztításainak, ezáltal szilárdabb alapot adnak a 
termelésnek.^ És szilárdabbá és állandóbbá tévén a termelést, az 
által, a megelőzőleg végletekig kockázatossá és bizonytalanná 
lett vállalkozói nyereséget is, az ármegállapításokkal, majd a fogyasz- 
tásból kellő rész Juttatásával biztosabbá, állandóbbá teszik. 

És, ha ezzel szemben panaszosan említik, hogy a kartell a 
tagokat megfosztja önállóságuktól és megsemmisíti az egyéni kezde- 
ményezésty akkor egyrészt utalunk arra, hogy láttuk, a kartell épen 
nem jelenti az egyéniség, önállóság semmivé tételét, hanem a tagok 
saját akaratukból, közös érdekben, közös megállapodással létesített 
korlátozásokon belül egyéni önállóságukat megtartják; másrészt pedig 
nem tudom, ki vonja kétségbe, hogy a féktelen versenyharcban létükért 
végső erővel kü2dő vállalatoknak, akárcsak a vizbefülónak, vajmi 
keveset ér az a csorbítatlan teljességű önállóság és korlátozatlan 
egyéni iniciativa, melynek, — saját magukkal szemben is, — védel- 
mezésével ez elmélet „fiat iustitia, pereat mundus" jelleget mutat. 



^ Ezt el kell ismemiök a kartellek elvi ellenségeinek is. Wiener Moszkó, 
ki pedig a magyar cukorkartelleket nagyon szigorúan ítéli meg, elismeri, hogy: 
„tényleg a kartell oly alapot teremtett meg veszteségekkel járó évek után, melyre 
támaszkodva az egész ipar tovább is fennállhat.'' {Wiener: A magyar cukoripaF 
fejlődése. II. old.) 

A közérdekre hivatkozva fölhozzák a kartellek káros hatása gya- 
nánt, hogy Sí mennyiséget illetőleg gátat vetnek a fejlődésnek, beszorítják 
a termelést. Annyi tény, minthogy megelőzőleg a nekiszilajodott verseny- 
harcban, a termelési költségek leszorításában vetélkedő termelők a terme- 
lés mennyiségét a fizetőképes fogyasztáshoz kellő arányán messze túl- 
fokozták, a kartell, hogy az egészséges arányt helyreállítsa, reduk- 
ciókra, termeléskorlátozásra és kontingens-szabásra kénytelen. De 
ezzel csak szükséges, helyes és jogos teendőt teljesített. A kartell 
visszaélése e ponton csak akkor kezdődnék el, ha a termelést a fogyasz- 
táshoz kellő arányán mélyen alul szorítaná, oly célból, hogy igy a 
kereslet-kínálat közismert törvényeinél fogva az árakat magasra csigáz- 
hassa, a fogyasztók kizsarolására. Végtére a kapzsiság emberi vétek, 
ily visszaélés nem lehetetlen; amennyiben előfordul, megtorlandó és 
megakadályozandó, azonban egyesek vétkéből eredő visszaélések 
semmi esetre sem általánosíthatók magára a kartellintézményre. 

Különben, ha pillanatnyilag nagy nyereség kizsarolhatását ígéri 
is ily eljárás, azt okos, józan kartellpolitikus nem követi. Mert ezzel 
egyrészt a fogyasztás összébbhüzódását idézné elő, holott ép ellenkező 
a kartell érdeke; másrészt egyenesen ingert és kedvező alkalmat adna 
kartelenkivüli üj vállalatok keletkezésére, kik a fedetlen fogyasztásban, 
kivált a fölcsigázott kartellárnál alacsonyabb árakkal könnyen gyökeret 
verhetnek és a kartell kénytelen volna, hogy velük megküzdhessen, 
szintén folyton alább, mélyebbre szállítani árait. 

Különben az sem áll a kartellekre feltétlenül, hogy a termelés 
mennyiségi fejlődésének jelentékeny korlátozásait eszközölnék, vagy 
továbbfejlődésében azt gátolnák. 

A magyar cukoripar, kartellben, néhány év alatt ily fejlődési 
tételeket mutathatott fel: 

1897—8 1.500,277 mm. 

1898—9 1.985,855 mm. 

1899—1900 -- 2.050,704 mm. (Wiener Moszkó: A magyar 
cukoripar fejlődése. II. 1167. old.) 

Vagy például a rajna-westfálí kőszénbánya syndikátusnál az 
egyesült bányák részesedési összmennyiségei következőleg fejlődtek: 

Év: Mennyiség tonnákban: 

1893 35.371,917 

1894 36.978,603 

1895 39,481,398 

1896 42.735,589 

1897 46.106,189 

1898 49.687,590 

1899 52.397,758 

1900 54.444,970 

1901 57.172,824 

1902 60.451,522.^ 

» Verhandl. über das Rheín. Westf . Kohlensynd. 1 903. Reichsanzeiger 72. sz. 35. old. 

Mindenesetre némi liatással volt bár ez emelkedésre több kivűi 
álló üzem csatlakozása, de még azt leszámítva is, a mennyiségi fejlődés 
kétségtelen. 

De, hogy ily közbejátszó motívum nélküli, zártabb tért tekint- 
sünk, a felsö'Sziléziai kőszénkonvenció tárgyalásánál kerültek nyilvá- 
nosságra a „Zwickau-Oberhohndorfer Steinkohlenbau-Verein" követ- 
kező fejlődési adatai:' 

Év: Kitermelés tonnákban: 

1885 273,838 

1886 288,796 

1887 300,080 

1888 315,569 

1889 . 306,132 

1890 320,323 

1891 345,400 

1892 345,851 

1893 377,475 

1894 350,448 

1895 401,876 

1896 429,007 

1897 463,214 

1898 473,576 

1899 473,197 

1900 473,950. 

Rdth véleménye szerint ugyan „e kérdést nem lehet elintézni 
egyszerűen azzal, hogy az illető iparágak, bányák emelkedő termelé- 
sére hivatkozunk ; szaporodó népesség, növekvő kereslet, sok irányban 
a fogyasztásnak az illető ág felé fordulása (pl. vasiparnál) követelik a 
termelés növekedését : de, hogy ez oly arányü-e, minő a szabad verseny 
mellett volna? azt statísztíkailag alig lehet eldönteni.*-^" 

Ámde azt mondhatjuk erre, hogy egész természetesen a kar- 
teliben nem lesz oly mérvű a mennyiségi emelkedés, mint a verseny- 
harcban lenne ; azonban hivatkozva a termelésnek a fogyasztáshoz kellő 
arányán túlterjeszkedése folytán bekövetkezett válságos helyzetről el- 
mondottakra, kérdezhetjük, kívánatos-e közérdekből a versenyhajsza 
szertelen termeiés-kiterjeszkedése és nem helyesebb és jobb-e a kar- 
tell öntudatosan, rendszeresen és biztos alapokon továbbvitt fejlődése, 
bárha lassúbb tempóban halad is. 

A termelés minőségét tekintve is támadni szokták a kartelleket; 
hogy monopolerejükben bízva, rosszabb minőséget fognak adni, hogy 



^ VerhandL über die Oberschlesische Kohlenkonvention. stb. 1903. 
Reichsanzeiger. 101. sz. 38. old. 
Ráth: Emlékírat. 5. §. 

így is többet nyerjenek. Ez az állítás, — természetesen egyes vissza- 
élésektől eltekintve, — általában nem igazolható. Ellenkezőleg a kar- 
tellek a minőség javulására kedvezően hatottak. 

Említettük már előbb, hogy a féktelen versenyben, hogyan hara- 
pózik el az árúsilányítás tisztességtelen eszközének használata. A 
versenykorlátozás az ily eszközökkel küzdést feleslegessé teszi. 

Sőt a minőség javítására egyenesen törekednek is a kartellek. 
Nagyon sok kartell minőségi szokványt állapít meg, amelyet a tagok 
kötelesek megtartani. Ez egyrészt a versenykorlátozás érdekében tör- 
ténik, másrészt azért, hogy egyes tagok kapzsiságból árúsilányítással 
az egész egyesült termelésnek jóhlrnevét meg ne rontsák. E célból a 
kartelltagokat szigorúan ellenőrzik, erre sok kartellnek külön orgánuma 
is van.^ 

Hogy ennek eredménye is mutatkozik, hogy a minőség határozott 
javítását eszközölték a kartellek, arra példánk és adatunk bőven van, 
azt kartellperekben a bíróságok is elismerték. 

A minőség javításra még egyközvetett hatását említhetjük fel a 
magasabb fejlettségű működés-rendszerű : a tagoktól átvett termelést 
eladva, nyereséget felosztó kartelleknek. Itt ugyanis az elszámolási 
árak (Verrechnungspreise), amelyek tételei szerint tagjainak, a tőlük 
átvett mennyiségekért fizet a kartell, bizonyos minőségi osztályok sze- 
rint vannak megállapítva. Most már érthető az egyes tagok törekvése, 
hogy jobb és jobb minőségeket termelve magasabb klasszisü árakat 
kapjanak a központtól. Ez tény, amelynek érdekes tanúságát adta 
például a rajna — westfáli kőszénsyndikátusról a szénfogyasztó iparágak 
egyikének képviselője. ^ 

A termelés általános gazdaságosságát illetőleg, mielőtt a tekni- 
kai fejlődésre térnénk, meg kell jegyeznünk, hogy a kartellben a termelő 
igen nagy megtakarításokat eszközölhet. Már maga az a körülmény, 



* Így a rajna — westfáli köszénsyndikátusnak is. A minőségi ellenőrzésről 
szólva közlötte Unckell: „Seitens des Syndikats wird dieselbe Sorgfalt 
geübt ; denn wir stehen als Vermittler zwíschen Zechen und Káufem, wir prüfen 
jeden Fali, der uns zur Kenntniss gebracht wird, oder doch fást allé Fálle. Zu 
díesem Zweck habén wir eine grössere Kommission von 21 Personen, aus der 
Zahl unserer Beteiligten bestimmen lassen, die nur dem Zwecke dient, mit dem 
Kflufer, VerbrSucher oder HiLndler, der die Kohlé beanstandet hat, gemeinsam die 
Qualitát zu untersuchen und sich mit den KSufer, wenn die Ausstellung gerecht- 
fertigt ist, zu verstándigen." (Verhandlungen stb. 33. old.) 

2 Schiess, a német szerszámgépművek képviseletében, kijelentette, hogy : 
„Wir habén . . . konstatiert, dass eigentlich durch das Kohlensyndikat die Qua- 
lítat der Kohlén besser geworden ist, indem durch die ganze Stellung des Kohlen- 
syndikats zu den einzelnen Zechen, die Zechen dahingefűhrt werden, in ihren 
Einrichtungen Verbesserungen vorzunehmen, die uns alléin zu gute kommen, indem 
wir in der Tat bessere QualitOten habén als früher. Es liegt sehr nahe und ist 
den Herren bekannt, das gewisse Preise nur den Zeche verrechnet werden je 
nach Qualitat, und darum ist jede Zeche bemüht, um einen möglichst hohen Preis 
von dem Syndikate zu bekommen, ihre Qualitőten in Kohlén zu verbessern." (Ver- 
handl. stb, 25. old) 

hogy nincsenek egymással többé a termelök lihegő versenyhajszában, 
igen nagy megtakarításra ad módot a megelőzőleg túlzott arányokban 
szükségelt reklámköltségek, széleskörű ütazó-küldözések csökkentésével. 
Továbbá a versenyben, hogy a kereskedőket, fogyasztókat elhódítsák, 
egymásra licitálva olykor horribilis mérvű rabatt-kedvezményeket kellett 
adniok;^ a kartellben mindettől fel vannak mentve, minthogy az eladási 
feltételek többnyire meg vannak állapítva; nincs is fejlettebb kartell- 
ben ok, hogy a tagok egymástól vevőket hódítsanak el. 

Az eladást központilag végző kartellekben pedig érthető, hogy 
még fokozottabb megtakarításokat érhetnek el. Az eladás szervezeti, 
reklám, utazói és dologi költségei a közös forgalmazásnál, könnyen 
belátható, hogy aránylag sokkal kisebbek lesznek, mint mikor még 
minden egyes vállalat külön végezvén az eladást, külön-külön kellett 
arra szervezetet tartani. 

Ami a termelés teknikai fejlődését illeti, arra nézve többen fel- 
hozzák, hogy a kartellben a biztosított fogyasztás, biztosított ár és 
nyereség mellett, verseny hiányában nem fognak többé a vállalkozók 
az üzem teknikai javításával, új találmányok, üj eljárási rendszerek 
bevezetésével annyira gondolni. 

Ezzel szemben visszautalunk a rajna — westfáli kőszénsyndika- 
tusról, a minőség javításáról és e célból a berendezések tökéletesíté- 
séről idézett illetékes elismerésre; azonkívül példákül állíthatjuk még 
a német vegyi-ipart és a vasipart is, melyek évtizedek óta vannak 
kartellben és ez idő alatt bámulatos teknikai fejlődést értek el. 

Sok kartell egyenesen céljai közé is sorozza a teknikai javítások 
céljából, közköltségen kísérletezést ; erre némelyik külön kísérleti állo- 
másokat is tart fenn. 

Különben egyáltalán nem áll, hogy a kartellben nincs többé 
Ösztönző ok a teknikai javításokra. Sőt ellenkezőleg. A kartellben a 
többnyire megállapított árak, megszabott mennyiségtételek, minőség 
szokványok ellenőrzése mellett, minthogy a munkabérek leszállításához sem 
fordulhatnak, nincs egyáltalában más módjuk a tagoknak, hogy egyéni 
nyereségüket fokozzák, mint teknikai tökéletesítéssel olcsóbbá tenni a 
termelést. 

Az is egészen természetes, hogy a teknikai javításokra, üzem- 
berendezés tökélesbítésekre kartellben inkább kedvező helyzetük van 
a vállalatoknak; mertabiztosított, állandó, egyenletes termelés mellett, épügy 
biztosított, állandó, hozzá még a versenyben elértnél magasabb üzleti 
eredmény a vállalatok értékét fokozza, hitelképességét növeli. 

A szilárdabb stabilitású termelés tehát egyrészt bátrabban mer 
teknikai javításokra nagyobb befektetéseket eszközölni, másrészt az 
erre szükséges hiteleszközöket is inkább megszerezheti és azokat biz- 
tosabban képes amortizálni is. 



^ Tudunk 35, 40, 55, 60 %-os árengedményekről, melyeknél olykor már 
a termelésköltségek sem térültek meg a termelöknek, veszteségre dolgoztak, hogy 
ellenfeleiket ez abnormis versenyben tönkretegyék. 

Eddig a kartellált termelésre gyakorolt hatásokat kutattuk, 
nézzük most a kartelleknek a termelés többi részeire gyakorolt 
hatásait. 

Mindenekelőtt a kartellröl tudjuk, hogy gyakran azon egész ter-^ 
melési ágat nem egyesíti magában, hanem gyakran vannak még kívülálló 
vállalatok is (outsiderek). Természetes, hogy a kartell és ezeknek 
érdekei egymást keresztezik. E kivülálló vállalatok többnyire azért 
nem csatlakoznak, mert valamely természeti, üzemi vagy nagy vagyoni 
előny birtokában, korlátozásokat elvállalni vonakodnak, bízva, hogy 
saját erejükből is fennállani, sőt a kartellel sikeresen megküzdeni 
tudnak.^ 

Olykor, többnyire, ha a kívülállók a termelésnek jelentéktelen 
hányadát képezik, a fogyasztás pedig még nagy mértékben kiterjeszt- 
hető, a kartell és az outsiderek békességben is meg vannak egymás 
mellett. 

Többnyire azonban küzdelemre kerül a sor; ez a küzdelem, 
kivált, ha a kivülálló vállalatok közt erősebbek, nagyobbak is vannak, 
néha mindkét félre existenciális-harccá lesz és igen elkeseredetté 
fajúi. Ha túlzás is általánosítani e küzdelem egyes elvadult eseteit,^ 
minden bizonynyal ez a pont sötét folt a kartelleken. Azonban, ha 
ismerjük a tömegélet jelenségeit, akkor el kell ismernünk, hogy nem 
csupán a kartellek jellemvonása, hanem kisebb-nagyobb mértékben 
a társias összeműködés minden alakzatában jelentkezik a kiképződött 
közakarat alul, az összemüködéstől vonakodók és kihúzódók bekény- 
szerítése ; ennek intenzitása az illető társadalmi alakzat fejlettségi fo- 
kától függ ; például a jótékonysági, közművelődési egyesületekbe lépésre 
és működésre csak moraliter ható kényszer gyakoroltatik ; az ily gazda- 
ságtársadalmi alakúlatnál, mint a kartell, már a sokkal erősebb anyagi 
gazdasági kényszer-eszközök szerepelnek, míg a legmagasabb társa- 
dalmi alakzatban, az államban már a teljes, vagyoni és személyi ter- 
mészetű jogi kényszer működik. 

Azonban, ha így természetes jelenségnek ismerjük is fel a kartell- 
nek az outsiderekkel szemben gyakorolt csatlakozásra kényszerítő 
hatását, mindazonáltal, ha normális gazdasági fegyverekkel küzdés 
helyett az outsider-vállalatok brutális letörésére törekednék, visszaélése 
közérdekből tűrhetetlen, megakadályozandó és megtorlandó ; a kartellek 
tehát e szempontból is figyelemmel kisérendők és az outsiderek az 
esetleges túlhajtott, tönkretevő presszió ellen védelmezendők. 



* Továbbá fly kivülálló vállalatok maradnak többnyire az állami üzemek, 
melyeknél politikai okokból húzódoznak a kartellbe lépéstől ; de gyakran hallga- 
tólag csatlakoznak és betartják a kartellmegállapodások egy részét. 

* Kantoravicz a kartelleket támadva, előszeretettel Ismétli a kívülállókról 
szólva, hogy: »er wird, er und seine Abnehmer, wie ein Wild gehetzt werden, 
den Gnade kennen wír nicht. Hier heiszt es in Reihe und Glied, oder als Feind 
niedergekampft." (Zur Psychologie der Kartelle. 14. old.) Ezt általános ítéletül 
mondani ki nyilvánvaló túlzás. 

5. 

Hasonlóképen visszaélésre nyit tért és szigorú figyelmet kíván 
a termelésben megelőző vagy követő termelők helyzetére gyakorolt hatás. 

A kartell a szükséges nyersanyagot, vagy félgyártmányt tagjai 
számára, monopolos erejével, olykor egyenesen közös bevásárlással is, 
igyekszik olcsóbban megszerezni. E közben az árakra döntő befo- 
lyást gyakorolhat. Például ha a cukorgyárak kartellben felosztják az 
ország területét és mindenik már csak saját területén vásárol répát ; 
a répatermelő gazda tehát egy gyárhoz kötve van eladásánál és a 
beszerzési áralakításba is kénytelen megnyugodni. Mindenesetre, ha a 
kartell ez előnyt kapzsi módon kizsákmányolásra használja fel, az 
menthetetlen és tűrhetetlen visszaélés. De józan kartellpolitikusnak nem 
lehet eszköze ily hazárd eszköz, amellyel épen tulajdon termelésének 
alapját képező termelési ág megrontását és így saját alapja megbon- 
tását idézné elő. Azonkívül a megelőző termelők csak addig védtele- 
nek és kizsákmányolhatok, míg egymással versenyharcban, szervezetle- 
nül, tehát mint gyöngébb fél állnak a kartellel szemben. 

Mihelyt szintén kartellbe szervezkednek, annak monopolos 
hatalmával sikeresen mérkőzhetnek meg a fölöttük következő terme- 
lési réteg kartelljével és méltányos érdekeiket kiegyenlítő egyességre 
juthatnak. 

Hogy a megelőző termelés kartellje is oly következő iparra, 
melynek termelésében szüksége van az általuk előállított félgyártmányra 
vagy gyártmányra, szintén gyakorolhat súlyos nyomást, példái az 
elkeseredett panaszok, amiket a magyar-osztrák szódakartell ellen 
1901-ben az üveggyárosok hangoztatlak.^ 

Mindenesetre figyelembe kell tehát vennünk, hogy a megelőző 
és követő termelésre, kivált, ha azok szervezetlenül gyöngébb felek, 
a kartellek káros és közérdekből is elítélendő súlyos nyomást gyako- 
rolhatnak, miért működésük e ponton is szigorúan szemmel tartandó. 

Végül, ha az outsiderek ellen küzd a kartell, természetes, 
hogy nem közömbös rá nézve az üj vállalatok keletkezése sem. Itt 
akkor leghevesebb a küzdelem, ha a keletkező új vállalat egyenesen 
azon céllal jön létre, hogy kartellen kívül maradva próbál szerencsét 
Ilyenkor a küzdelem és elbírálása teljesen az, mint volt az outsidereknél. 

Kevesebb akadályt és küzdelmet támaszt a kartellhez csatla- 
kozva létesülni kívánó új vállalat. De ez sincs minden nehézség nél- 
kül, mert hiszen most már a kartelltagoknak egy üj taggal kell meg- 
osztani a maguknak biztosított fogyasztást, ami bizonyára, mint min- 
den lemondás, nem történik szíves örömest ; hosszú tárgyalások, alku- 
dozások előzik meg ; de azért nem lehet mondani, hogy új vállalat 
létesülése elé legyőzhetetlen akadály hárulna, mert az új felosztás 
által előidézett csökkenést új fogyasztási csoport megszerzésével 
esetleg fokozottabb kivitellel, legrosszabb esetben csekély áremeléssel 
ellensúlyozhatják. 



* Zerkovitz Emil: A magyar üvegipar és a szódakartell. (A Magyar Üveg- 
es Agyagipar" 1901. nov. 15. és 20. sz. 

Nem bizonyítható tehát, hogy a termelésnek üj vállalatokkal 
gyarapodását egyáltalában meggátlanák; ha pedig a létrejövetelt 
némileg nehezítik is, az ily megfontolások és alkudozások másrészt 
hasznos szolgálatot is tesznek, a bizonytalan vállalkozások gombamód 
szaporodását akadályozván meg. 

A termelésnél még egy szempontra kell figyelemmel lennünk. 
Ez a speciális magyar érdek. 

Sokan hirdetik, hogy a kartellekre speciális viszonyainkat te- 
kintve, különös szükség van nálunk. A közös vámterületen a gyön- 
gébb magyar ipart a régibb, már amortizálódott és meggyökeresedve 
tőkeerőben is erösebb osztrák ipar versenye tönkretenné. A magyar 
és osztrák gyárak kartelljében azonban a magyar fogyasztás vagy 
legalább is annak egy tetemesebb része biztosítható a magyar ter- 
melésnek, mely így az osztrák ipar halálos szorításából megszaba- 
dulva, biztosított életet élhet. 

Erre nézve, szomorú tényül köztudomású, hogy az osztrák 
ipar nyomása zsendülő iparunkra mily erővel fekszik. Ilyen körülmé- 
nyek között, gyöngébb és az osztrák versenyt ki nem bíró ipar- 
ágainkra feltétlen nélkülözhetetlen a közös kartell. De a közös kartell 
csak morfiumszerű hatású, a bajt csak elodázza, de meg nem szün- 
teti, ha esetleg és egyenesen ép nem fokozza. 

Mert fehérholló-szerü kivétel, mikor a teljes magyar fogyasztás 
a magyar termelésnek jut a közös kartellben ;^ többnyire az osztrák 
termelés erős tért kap a magyar fogyasztásban. És abban feltétlen 
igaza van Ráthnak, hogy bár gyenge iparunkra a közös kartellek 
konzerváló hatása eltagadhatatlan, „ott azonban, ahol élet és fejlődés- 
képes iparág búvik elő a földből hazai talajunkon, a kartell annak 
növekedését egyenesen lehetetlenné teszi ".^ 

Szomorú példáit sorolhatnók elő az osztrák ipar e törekvésé- 
nek, mely a közös kartellt a keletkező magyar vállalatoknak, még 
rügyben letörésére olykor hajszaszerűen használta ki, sőt gyakran 
használta a kisajátítás, üzemmegszüntetés eszközét is a már meglevő 
vállalatokra, a magyar termelés csökkentése céljából 

A magyar iparnak tehát, bárha a kartellképződés általában véve 
nálunk is emelő hatású, speciális helyzetünkben védelmét az osztrák 
ipar ellen, közös kartell alakjában sem érhetjük el kellőkép; ismét 
Ráth-ndk adunk igazat, hogy e védelmet „egészen más valami fogja 
biztosítani"*. 

Áralakulás. 

A forgalom terén első sorban is legfontosabb ismernünk az 
áralakulásra gyakorolt hatásaikat. Igen erősen támadják a kartelleket, 



* „Jellemző tünet, hogy az árhanyatlás meggátlását célzó kartelltárgya- 
lások az osztrák gyáraknak azon követelésén törtek meg, hogy a magyar palack- 
gyárak a magyar fogyasztás ^U-ad részével elégedjenek meg.*" (Miskolci keresk. 
és iparkamara jelentése. 1905. 129. oldal.) 

« Emlékirat. 14. §. 

hogy az áralakulást monopolos erejükkel befolyásolják és így nyert 
előnyös helyzetüket kizsákmányolására használják fel. 

Vizsgáljuk, mennyiben jogosult ez a támadás. 

Első sorban is szembeötlően naiv az a számos változatban 
újra előkerülő nézet, hogy „jogos a kartell, de ha monopolhelyzetet 
szerezni és ennek erejét kifelé érvényesíteni törekszik, jogtalan". 
Naivnak mondtuk e nézetet, mert hiszen nem lehet tudni, vájjon minek 
képzeli tulajdonkép a kartelleket, ha nem látja rajtuk, hogy azok 
lényegszerint monopolos intézmények és minden legkisebb eredmé- 
nyüket épen monopolukkal érhetik el. Mert nincs kartell monopol nélkül, 
legfölebb egyikben kisebb, másikban nagyobb erőfokozatü. Lehetetlen 
osztályozás tehát védelmi-kartelleket (Schutzkartelle) és monopolos 
kartelleket (Monopolisierungskartelle) különböztetni meg és előbbieket 
jogos és helyes, utóbbiakat kizsákmányoló és kárhoztatandó jelensé- 
gekűl tüntetni fel. 

Azonban ott állítható fel a különbség, hogy a kartellek a 
versenykorlátozással szerzett kisebb vagy nagyobb erősségfokozatú 
monopoluk miképen, mily mértékben használják ki ; megállapodnak és 
megelégednek-e, mikor azzal tagjaikról a versenyharc pusztításait elhá- 
rítják és nekik biztos és méltányos viszonyokat teremtettek; vagy 
pedig továbbmenve, kapzsi módon mások kizsákmányolására, mél- 
tánytalanul nagy nyereségek összeharácsolására használják-e fel mo- 
nopoladta erőfölényüket? 

Smith Ádám a legszélsőbb túlzást látta csak és azt általánosítva 
mondotta, hogy : „a monopolos cikk ára minden esetben a lehető leg- 
magasabb lesz, melyet még kapni lehet. ""^ Meggyőződését fejezte ki, 
hogy a monopolos folyton magasabbra csigázni törekszik az árakat 
és minél inkább kizsákmányolni, akit csak lehet. 

Hogy Smith e szabálya a kartellek árpolitikájára általában nem 
állhat meg, ma már kétségtelen. 

A kartelleknek az áralakulásra gyakorolt hatását, hogy ponto- 
san mérlegelni tudhassuk, ahhoz először is pontosan ismernünk kel- 
lene, hogy ugyanazon viszonyok közt, kartell nélkül milyen lett volna 
az áralakulás. Úgy, de, ezt csak hozzávetőlegesen állapíthatjuk meg ; 
miért is a kartellek árpolitikájának mérlegelése rendkívül nehéz. 

Általában tényül állapíthatjuk meg mindenekelőtt, hogy a kar- 
tellek igyekeznek a versenyben abnormisan lesülyedt árakat a terme- 
lési költségek és méltányos nyereség biztosítását nyújtó színvonalra 
emelni; a kartellek árpolitikája tehát általában árfokozásra törekszik. 



^ És Smith az ugyanazon osztálybeli, iparosok minden egyesülésében 
az „egyedárúság nyomorult szellemét*^ látja. Szerinte : „az ugyanazon osztályhoz 
tartozó iparosok még mulatság és szórakozás kedvéért is ritkán jönnek össze 
a nélkül, hogy össze ne esküdjenek a közönség ellen, tervet ne állapítnának 
meg az árak felszöktetésérc." (Vizsgálódások. I. 179.) Annyira megy, hogy össze- 
jövetelük megkönnyítése miatt kárhoztatja az egy városban lakó iparosok nevének 
és lakásának lajstromban nyilvántartását ; söt kikel még a beteg-, özvegy- és árva- 
segélyző egyesülések ellen is, hasonló okból. 

De ez sem kivétel nélküli szabály; mert számos példája van, 
hogy a kartellek az árakat egyenesen leszállították, hogy ezzel a 
fogyasztást kiterjesszék; vagy, ha emelték is, azoknak felemelését 
indokoló körülmények megváltozásával, a leszállításnak az üzem renta- 
bilitás veszélyeztetése nélkül lehetővé létekor, saját szántukból ismét 
leszállították tételeiket. Utóbbihoz az 1900 — l-es széninséges években 
magasra szökkent szénárak fokozatos vissza, leszállítása jó példa lehet. 

Az esseni tőzsde 1904. évről kiadott évi jelentésében közli a 
rajna-westfáli köszénsyndikatus dortmundi ár adatait 1900 — 1904. 
évekről :2 



Köszénárak Dortmundban. 



Minőség 


Idény 


Ár 

tonnánként 

márkában 


Flammkohle .... 
(lángoló szén) . . . 


1900 január— 1902 március . 

1902 április— 1903 

1903 „ —1904 december . 




10 — 
9-63 
9-38 


Fettkohle 

(tapadó-szén) . . . 


1900 január— 1902 március . 
1902 április— 1904 december . 




25.10 
9-38 


Magerekohlen . . . 

(sovány V. nem tapadó 

szén) 


1900 január— 1902 március 

1902 április 1903 

1903 „ —1904 december 




9-50 
8.50 
8-25 


Qaskohle 

(gázfejlesztö-szén) 


1900 január— 1902 március 
1902 április— 1904 december 




12-75 
11.75 


Hochofenkoks . . . 
(olvasztó-koksz) . . 


1900 ianuár 




18-50 
21 — 
22- 
15 — 


1900 február— 1900 június . 
1900 július— 1901 december 
1902 január— 1904 




Giessereikoks . . . 
(öntödei-koksz) . . . 


1900 január 




21-50 
23-50 
17-50 
16-50 


1900 február— 1901 december . 

1901 január— 1902 december 
1903 január— 1904 december 


Brechkoks I/II . . . 
(dió-koksz) .... 


1900 ianuár 


23 — 
24-50 
18-50 
17-50 


1900 február— 1900 december . 

1901 január— 1902 december . 

1902 január 1904 „ 


Bricketts 


1900 január— 1902 április . 

1902 május— 1903 március 

1903 április— 1904 december 


* " 


13-50 
12-50 
12 — 



Az egész vonalon leszállításokat látunk tehát, amelyek egyes 
minőségeknél tekintélyes mérvet is öltenek. 



* Deutsche Industrie Zeitung. 1905. január 20., 3. szám. 35. old. 

Bizonyára csábító ugyan a kartellekre, hogy monopolukadta 
erőfölényüket kihasználva, az árakat magasra fokozzák, nagyobb nye- 
reségre tehessenek szert. 

De, aki azt hiszi, hogy e törekvés érvényesülését semmi sem 
gátolja, a monopolt élvező kartell az árakat kényekedve szerint fokoz- 
hatja, az nagyon téved. Mert, ha a kartell erösebben szorítja meg az 
áralakító csavart, közvetlen következménye lesz a magas áraknak, hogy 
a fogyasztás, azon irányokban, melyekben a szükségletkielégítés a 
csökkentést megengedi, nagymértékben visszafejlődik ; más irányokban 
megindul a törekvés szúrrogátokkal minél nagyobb részben helyette- 
síteni a megdrágult cikket ; ismét más irányokban pedig egészen áttérnek 
egyéb^ olcsóbb árúfaj használatára. 

Továbbá a magas árak egyrészt erősítik az esetleges kívülálló 
vállalatokat, ügyszintén ingert keltenek üj vállalatok keletkezésére. És 
módot adnak ezeknek, hogy a kartelláraknál alacsonyabbra szállva a 
fogyasztásban nagy tért hódítsanak el ; így a rövid ideig magas nye- 
reséget adó fölcsigázott kartellárakat le kellene, még pedig a kivfilállók 
kiversenyzése céljából, esetleg igen alacsony szintre szállítani. 

E gátoló momentumokon kivfil különben a szertelen áremelé- 
seknek van egy pozitív, még pedig ugyan kemény fából faragott ha- 
tára is. Ez : a világverseny. A kartellár nem lehet magasabb, mint a 
világpiaci árak-[-vám-|-szállítási költség. Ezek közül pedig ügyszólván 
mind a három teljesen befolyásolhatatlan a kartell részéről. A világpiaci 
árhullámzás^ egészen természetesen sokkal nagyobb erejű, hogy sem 
országos kartellek befolyásolhatnák; a nemzetközi kartellek is még 
sokkal messzebb állnak extensív és intenzív fejlődésükben is, hogy 
erre irányító hatást gyakorolhatnának. 

A vám tételesen megszabott és így állandóbb, hasonlóképen állan- 
dóbb tételek a szállítási költségek is ; azonban ezeknek beszámítását nagy 
mértékben alakíthatják egyrészt a külföldi államok, vagy külföldi kartellek 
által az ideirányüló exportra adott prémiumok, másrészt arefakciák. 

Mindezek folytán a világpiaci áralakulásra a kartelleknek nagyon 
is tekintettel kell lenniök árpolitikájukban, mert különben egyenesen 
magukra züdíthatják a világverseny árját. 

Tényleg, a kartellek árpolitikája nem is szokott általában szer- 
telenségekbe csapni ; ha a kedvező konjunktürákat, ép úgy, akár csak 
a versenykorszakban mindenikőnk tette volna, igyekszik hasznára for- 
dítani, súlyos viszonyok között pedig az elkerülhetetlen áresést, a 
versenykorszak hanyathomlok zuhanása helyett, lassanként, fokozatosan 



^ Jahresbericht der Handelskammer, Essen. 1904. ; a Stahlwerksverbandrót 
írva : „Nicht der geríngste Zweifel darán sein kann, dass die Beseitigung der Schleu- 
derkonkurrenz auf den Auslandsmárkten und das geschlossene Auf^eten gegen- 
über den fremdem Mitbewerbern, in erster Linie gegenüber Amerika, nach jeder 
Richtung und von jedem Standpunkte aus begrüsst werden muss, so darf ande- 
rerseits auch nicht vergessen werden, dass der Verband keineswegs in der Lage 
ist, die Weltmarkt-preise nachseinen Willenzu gestalten, sondem das er sich in 
seiner Preisgesteltung richten mussnach der intemationalen Konkurrenz'' (I. Teil6.) 

és lehetőleg a termelési költségek fölött, némi rentabilitásig vissza- 
tartva viszi keresztül, a kartell árpolitikája csak helyes, szükséges felada- 
tot tölt be és egyáltalában nem bélyegezhető meg a „kizsákmányolás" 
jegyével. 

Hasonlókép, ha megakadályozza a versenyben gyakran olyany- 
nyira elharapózó árüpocsékolást, ármegrontást (Schleuderei) ;^ ha a 
versenyben képződött, gyakran enormisan, egészségtelenfii alacsonyra 
sűlyedt árakat^ a kartell monopolerejével fölemeli, azokat a termelési 
költségekhez kellő arányban levő és méltányos nyereséget nyújtó szín- 
vonalon tartja, de aránytalanul magasabbra fokozni nem törekszik: a 
versenyár és a kartellár közötti kűlömbözet (Kartellaufschlag) egyálta- 
lában nem tekinthető kizsarolásnak, mert kinek-kinek munkája me^elelő 
eredményére és hasznára joga van. 

A kartell hatása azon szempontból is csak kedvezően bírálható 
meg, hogy az egyenletes és szilárdabb alapra helyezett termelés és 
forgalmazás egyenletes árhullámzást biztosít és így az egész közgazda- 
sági életet nagyobb megrázkódásoktól megóvja. 

Mindenesetre azonban ezek csak általában vonatkoztatott meg- 
állapítások, nem jelentik azt, mintha tagadnók, hogy az áralakulásra 
f^akorolt irányító befolyásukkal egyes kartellek vissza nem élnének, 
ajna, elég tudomásunk van ilyen esetekről. Egyes esetek azonban 
általános ítélet kimondására nem jogosíthatnak fel bennünket. 

Jellegzetes adataival hangosan szóló képe lehet akartellek „ Aufschlag** 
képző erejének a magyar cukorárak fejlődése, a budapesti és trieszti 
pilécukorárak. 1888— 9-től 1899— 900-ig összehasonlítása. ^ 

(Táblázat a 72-ik oldalon.) 

Igen érdekes, beszélő adatok ezek. Amint látjuk, az eladási ára- 
kat a kartell konzerválta és például az utolsó idényben a 12 koronás adó- 
emelkedésnek rekompenzációt tudott szerezni. Az emelkedő forgalmi 
árakat, az adó és a prémium kombinálása után tekintve, azt látjuk, 
hogy az így nyert tételek csekély kilengéssel némileg ereszkedő sort 
adnak ; ennek dacára a kartellár külömbözeti eleme folyton fokozódó 
fejlődést mutat, mely kivált az utolsó 3 idényben rendkívül erős emel- 



^ Szomorú példái a Magyar vaskereskedő 1905 14. sz.-ban.Találó atem^s- 
vdri kamara 1901. évi jelentésében e pocsékoló, esztelen versenyről a megjegyzés : 
„a sOvegcukur után csak a papíros és a spárga maradt vissza haszonul.'' Olykor 
annyi sem, söt egyenesen veszteségre dolgoznak termelök, kereskedők, csakhogy 
versenyfeleiket tönkretegyék, nem látva be, hogy magukat is tönkre teszik. 

^ Például, az osztrák Zement-kartell előzményeiből, „Zu Anfang des 
Jahres 1900 und bei Beginn der Bausaison begannen díe Preise rapid zu sínken 
und erreichten im Sommer 1900 eínen geradezu ruinösen Tiefstand. Wahrend 
sích im Jahre 1898. der mittlere Durchschníttpreis in Wien für bedeutendste Liefe- 
rungen mit círca Kr. 500 franco Consumstelle beziffern l&sst, wurden im Sommer 
und Herbste 1900. schon AbschlOsse mit Kr. 350 franco Baustellen verlautbar.'' 
(Hanel: Jahrbuch der Industrie. Wien. 1905.) 

^ Wiener Moszkó adatai szerint. (Magyar cukoripar fejlődése. II. 874.) 
Erre vonatkozólag Ráth is adott számításokat. (Emlékírat, II. 8.) Nála néhány 
tétel még magasabb, de Wiener adatai itt pontosabbak. 

kedést vett és a cükorkartell árpolitikája megbírálásánál igen súlyosan 
esik mérlegbe. 

De ennél még sokkal nagyobb árfokozásokra is volt példa. 

így a német Koheisensyndikat, mely 1887-ben alakült, az akkor 
a termelési költségeket is csak alig fedező vasárakat még egész jogo- 
san és kifogásolhatatlanúl emelte, méltányos rentabilitást nyújtó szín- 
vonalra. Egész 1896-ig nem is csapott az illő mértéken túl. Akkor 
azonban mindinkább fölcsigázott árakat kezdett szabni; a világpiaci 
konjunktúrákkal szemben a kartellár 14^2, 16^2 Márka külömbözetet 
mutatott tonnánként. Majd 1899/ 1900-ban a külömbség 19—26 Mkra 
növekedett. Az öntöde-nyersvas (Giesserei-Roheisen) árában 1894 — 99 
közti átlagban 19 Mk. árkülömbözet volt az angol és német árak közt 
(Angol: 35 Mk., rajnavidéki 54 Mk.) ; ezt a külömbözetet 19Ó0-ban 
47 és fél Márkára csigázták fel.^ 

Ami pedig az áralakulásra másik irányban, az árak leverése 
által gyakorolt hatásuk elleni panaszt illeti, azt tapasztaljuk, hogy itt 
sem bizonyítható be, hogy a kartellek árpolitikájának általános jellem- 
vonása lenne, hogy a nyersanyagok, félgyártmányok árait mélyen le- 
verve, a megelőző termelőcsoportokat kizsarolják. Ha voltak ily ter- 
mészetű egyes esetek, viszont arra is vannak példák, hogy a kartellek 
az anyagbevásárlási árakat némileg emelték is.^ 

Természetesen épen nem vonjuk kétségbe, hogy a kartelleknek 
monopolos erejük, kivált a szervezetlenül álló megelőző termelőkkel 
szemben nagy mérvű erőfölényt ad és hogy ez erőfölénynek kapzsi 
kihasználása olykor igen kiáltó visszaéléseket vet felszínre.^ Itt sem 
jelenti azonban ez azt, hogy ily egyes esetek általánosíthatók. Egyes 
kartellek visszaélései miatt egyes kartellek vádolhatók és itélendők meg, 
de nem az egész kartellmozgalom. 

Mindenesetre, minthogy a lehetőség ily visszaélések elköveté- 
sére meg van és ily visszaélési esetek tényleg elő is fordulnak, kellő 
figyelem fordítandó és szigorú ellenőrzés gyakorlandó ez irányban is. 



1 Huber. Die Kartelle 46. old. 



* Ilyen példa a Rdth által idézett és gr. Károlyi Lajos tóth-megyeri ura- 
dalmától nyert kimutatás, mely szerint a répa beváltási árai mmánként voltak: 

Év : Ar, krajcárokban Év : Ar, krajcárokban 

1885 72-5 1893 825 

1886 727 1894 825 

1887 76 1895 85 

1888 78 1896 85 

1889 85 1897 85 

1890 85 1898 85 

1891 82-5 1899 85 

1892 82*5 1900 85 

^ Mutatják az elkeseredett, bár épen nem mindenben igazságos támadá- 
sok az osztrák cukorgyárak ellen, a répaár-alakúiás befolyásolása miatt. (L. Die 
Debatte über den Gesetzentwurf betreffend das Verbot der Rübenrayonirung in 
Osterr. Abgeordnetenhause. Kartell-Rundschau 1905. márciusi és áprilisi füzetben.) 

Az árak leveréséért vádolják a kartelleket a kivfil maradt vál- 
lalatok belépésre kényszerítéséért folytatott harcnál is; hogy a kívül- 
állók megtörése céljából olykor ügy alászállítják az árakat, hogy azok 
a termelési költségeket sem fedezik, söt néha mélyen azok alatt álla- 
nak. Ezt azonban nagyon különös dolog lenne kizárólag a kartellek 
bűneiül róni fel, holott csupán a régi korszak hagyatékából, a verseny- 
harcból nagyon jól ismert „ ki versenyző alülajánlások"-nak, a „verseny- 
árak "-nak fegyvereit alkalmazzák. Ha vétkes a kartell, mert olykor ily 
ármegrontó eszközhöz nyül, akkor százszor vétkes a versenyrendszer, 
mert abban ez a módszer széltében használatos volt és általában az 
üzleti életnek ma is igen gyakran tapasztalható torzkínövése. 

Míg azonban a versenykorszakban ilyen pusztító hazárdjátékot 
bárki játszhatott,^ ma már a kartellek esetleges ily törekvéseire szigorú 
ellenőrzést és koriátokat kívánunk. És nagyon helyesen ; mert össz- 
érdekböl közveszélyes lenne oly törekvés, mely pl. a termelés egy 
részének teljesítői, a kartellenkivüli vállalatok letörését célozza. 

Mindezen áralakítási visszaélések külömben újabb időben, évről- 
évre mindinkább csökkenő irányt vesznek. 

Igaza van Pohle-neky hogy az ily mohóságból és belátáshiány- 
ból eredő visszaélések a kartellek gyermekéveire jellemzők. („Exorbi- 
tante Preissteigerungen hat man daher als ein Zeichen dafür anzusehen, 
dass die Kartellbildungen sich noch ihren Kinder oder Flegeljahren 
befinden." Die Kartelle. stb. 94. old.) 

Különben a magasabb szempontokat megértő és követő, józan karr 
teli-politika egyre nagyobb tért foglal el a kartellek vezetésében. 

E magasabb szempontokra fölemelkedni tudó felfogás lesz a 
józan és helyes kartell-árpolitika alapja, mely megérti, hogy a húr 
túlfeszítve elpattan, megérti, hogy az ideig-óráig kizsarolható túlfoko- 
zott árakat állandósítani lehetetlen és ily kizsákmányoló törekvés az 
előbb említett hátrányokon kívül még erős társadalmi reszenzust és 
állami beavatkozást is idéz fel a kartell ellen előbb-utóbb. A helyes és 



^ Csak az utóbbi években, szintén már az új korszak jeleként, kezdőd- 
tek meg a „tisztességtelen verseny" elleni törvényes intézkedések. Az eddigiekből 
legjellegzetesebb a svájci Freiburg Kanton 1900. nov. 29-iki törvénye, mely szi- 
gorú büntetéssel sújt mindenkit „aki a versenyüzlet megrontása céljából nagy 
árútömeget önköltségen aluli árban hoz forgalomba. "" (4. artik.) 

Nálunk 1900-ban indult mozgalom a tisztességtelen verseny ellen törvényes 
intézkedések tételére; törvényjavaslat is készült, mely azonban miíiamar feledésbe 
merült; csak ez évben kezdődött, éppen maguk az ily garázdaságok miatt fel- 
háborodva tiltakozó üzletemberek között, ily törvény alkotását sürgető újabb 
mozgalom. „Az a tapasztalat, hogy megfelelő törvényes szabályozás hiányában 
a tisztességtelen verseny különböző fajai a hazai kereskedelem kárára mindjobban 
elharapóznak és ennélfogva a tisztességtelen verseny elleni törvényes oltalom 
megadása rendkívül sürgős és jelentős feladat, arra bírta az Országos Magyar 
Kereskedelmi Egyesülést, hogy ezen szabályozás mielőbbi megvalósítása érdeké- 
ben mozgalmat tegyen folyamatba.** (Az 0. M. K. E. 1905. ápr. 15-iki ez ügy- 
ben tartott értekezlete meghívó körleveléből.) 

józan kartell-politika megérti és követi az elvet, mely szerint a 
méltányos színvonalon állandósított^ sőt lehetőség szerint némileg le is 
szállított árak mellett a fogyasztás nagyobb arányokban kiterjeszthető 
és kereslete állandóbban megszerezhető, mi által végeredményben 
sokkal nagyobb nyereséghez juthatnak és azt hosszabb időre bizto- 
síthatják anélkül, hogy bármi visszaélés ódiumát és veszedelmeit von- 
nák magukra. 

Találóan mondja Juliusberg,^ hogy „wie die Menschen habén 
auch die Kartelle die Fehler ihrer Tugenden". Azonban ez nem 
lényegükhöz kötött, nem feltétlen, nem intézményi természetükben 
gyökerező tünet, hanem csak annak bizonyítéka, hogy alanyai s a 
kartell vezetői — emberek. Emberek, akik között, akár Leibnitz falevelei 
közt, kettő sincsen egyforma. Egyik rövidlátó és kapzsi önzés ural- 
kodik rajta; másik magasabbfokú belátásával megtalálja a helyes, 
igazi utat, melyen önérdekét mások sérelme nélkül, mégis biztosabban 
és tökéletesebben elégítheti ki. 

Ezért van, hogy némelyik kartell, mely rövidlátó és kapzsi 
emberek vezetése alá kerül, a mai viszonyok között, mikor kellő 
mértékű és hatályú ellenőrzésükről egyáltalán szó sincs, kiáltó vissza- 
éléseket követ el. 

De a túlnyomó többségben már győzött a józan kartellpolitika, 
mely féken tartván a nyugtalanabb elemeket, a kartell jól felfogott, 
helyesen megértett érdekében mérsékeli; tisztes eszközöket és módokat 
alkalmaz és túlzásoktól, visszaélésektől tartózkodva vezeti a kartell 
működését. 

Jellemző, ami a rajna-westfáli kőszénsyndikátusról folytatott 
enquette-tárgyalások alkalmával jutott nyilvánosságra, hogy e kartell- 
ben, — és bizonyára épúgy sok más kartellben is, — tulajdonképen 
két valóságos párt van, egyik a józanul mérsékelt párt, gúnynevükön : 
yyMüssigkeitsaposteV'y 2i másik a túlzó eszközöket kívánóké, a „Geld- 
macher''-eké. 

De az is jellemző a fejlődés irányára, hogy mindinkább több- 
több kartellben, állandóan Massigkeitsapostel kezében van a kartell- 
vezetés, akik az összeség, közgazdasági magasabb, a kartellek fölötti 
egyetemes érdekeit megérteni képesek és ahelyett, hogy erőszakos- 
kodó túlzások által azokkal disharmoniába állítanák, törekednek a 
kartellt azok közé beilleszteni és így a közös fejlődésben számára 
helyet és utat biztosítani. 

A kartellek árpolitikájával kapcsolatosan kell még szólanunk 
export-törekvéseikről, mert e téren azt a vádat hangoztatják ellenük, 
hogy kivitelre sokkal alacsonyabb ártételekkel dolgoznak és azért a 
nyereség csökkenésért, melyet külföldön kell elszenvedniök, a belföldi 
fogyasztásnak szabott magasabb árakkal kárpótoltatják magukat. 



Die Kartelle und die deutsche Kartellgesetzgebung. 1903. 18. old. 

Ez a kérdés sokkal fontosabb, hogy sem oly megjegyzéssel 
lehetne elütni: „a belföldi fogyasztót végre is csak a belföldi árala- 
kulás érinti, ha az méltánytalanul • magas, akkor joga van a kartellt 
támadni ; de, ha a belföldi ár nem kizsákmányoló, hanem indokolt 
színvonalon van, akkor mi köze a belföldi fogyasztónak, hogy a kar- 
tell külföldön mily árakkal és mily csekély nyereséggel éri be?" 

Erösebben hangzó vád ez, hogysem ily könnyen elhárítható 
lenne. Nézzük mélyebben e kérdést. 

Az tény, semmiféle kartell nem tagadja, hogy igen gyakran 
külföldre alacsonyabb árakat szabnak, sokszor oly alacsonyakat, hogy 
épen csak, hogy fedezik a termelési és forgalmazási kiadásokat 

Mi szükségesség indokolja ezt? és mily hatása van ennek a 
belföldi fogyasztóra? ezt a két kérdést kell vizsgálnunk. 

Bizonyos, hogy ok nélkül nem töri-züzza magát a kartell a 
kivitelért. Naiv ötlet elképzelni, hogy azon tudattal és gondolattal 
menjen export-kísérietekbe, hogy ezen ugyan valószínű, hogy nyere- 
ség nem lesz, de a nélkülözött nyereségért majd kárpótolom magam 
a belföldi árakban. Hiszen akkor feladná külföldi nexusait mindenestül 
és a belföldi árak fokozásával — a kárpótlást ily kárpótlási ok nélkül 
igyekezne élvezni. 

Azonban ez nem áll. 

E törekvésnek belső, mélyebb, indoka van, mint az egyszerű 
üzleti kisérietezés, másrészről pedig a kartellek kiviteli politikája a bel- 
földi fogyasztóra, a panaszolt hatással ép ellenkezőleg, kedvező követ- 
kezménnyel jár. 

A belföldi ár fly kiviteli-politika nélkül még magasabban kel- 
lene álljon. 

Mert, ha a kartell külföldre nem szabna oly alacsony árakat, 
melyek olykor csak ép a termelésköltségeket fedezik, akkor a világ- 
versenyben, a világpiacon árutömegeinek nem tudna helyet szorítani és 
azt megtartani ; belföldön elhelyezhető termelésmennyisége pedig a 
kartellben közvetetlenűl vagy közvetve koriátozva lévén, a kiviteli üzlet 
elveszítésével végképen elveszítené a lehetőséget, hogy a termelési 
egységköltségeket a termelés mennyiségi kiterjesztése által csökkent- 
hesse. A termelési költség csökkenthetése céljából hagyják nyitva a 
kartellek a kivitelre termelés mennyiségi fokozását ; sőt sok kartell a 
kivitelt egyenesen bonifikációkkaU és központilag kezelt exportálással 
is előmozdítja. És ezért szabnak a kartellek külföldre alacsonyabb ára- 
kat, igyekeznek exportjuk megtartani. E külföldi eladásban elhelyezett 
árutömeg, még az esetben is, ha a kiviteli árak közvetlenül nyeresé- 
get nem is adnak,^ közvetve igen nyereséges lesz a kartellekre, azáltal, 



^ Gyakori példája van annak a bonifikációnak is, amit egyik kartell, 
(rendszerint nyersanyagtermelő) ad egy másiknak (finomító, továbbfeldolgozó 
iparnak) hogy exportját, így saját érdekeit is előmozdítsa. 

2 Ezen alul természetesen nem szállnak, mert bajos képzelni olyan gyá- 
rost, aki fáradtságosán, mégis veszteségre exportáljon. 

hogy e tömeg széles hátán eloszlott termelési költségek árüegységen- 
ként igen érezhető mértékben csökkenthetők. A kartell tehát célját 
éri, miközben nem szenved veszteséget, így kárpótlás szerzésre oka sincsen. 

Ellenben, ha elvennők a kartellektől azon szabadságukat, hogy 
a kivitelre, a világpiacon versenyárak gyanánt a belföldi teljes renta- 
bilításu áraknál sokkal alacsonyabb . árakkal dolgozva így nagyobb 
termeivénytömegeket állíthassanak elő és akkor leszorulván a világ- 
piacról, redukálniok kellene termelésüket a belföldi piacra szabott 
kontingensükig, ami természetesen a termelési költségek növekedését 
vonná maga után, akkor látni való, hogy ahoz képest az eladási 
áraknak elkerülhetetlen fokozását idéznénk elő. 

A kartell kiviteli olcsóbb árai tehát nemhogy kárhoztathatok 
volnának, de mintegy védelmi eszközül szolgálnak. 

A kartellek kiviteli törekvését illetőleg ezenkívül nem hagy- 
hatjuk figyelem nélkül ennek a nemzetek gazdaságpolitikája szempont- 
jából is rendkívüli fontosságát. 

A világpiac hatalmas hullámzásában, kivált nemcsak nemzetközi, 
hanem belső versenytársaival is folytatott küzdelemben egyes válla- 
latoknak megállani rendkívül nehéz. Azonkívül egyes nemzetek óriás- 
mértékü közgazdasági-fejlődésük folytán aránytalanul fokozódó erőmo- 
mentumok gyanánt lépnek a világversenybe; így pl. az északamerikaí 
Egyesült Államok egész Európával szemben,^ Európán belül pedig 
például a német-verseny stb. oly erővel lépnek fel, hogy azzal szem- 
ben terüknek, nexusaiknak megoltalmazása az egyes országoknak 
nemzeti érdekük. A világpiacon helytállaní, a világversenyben sikerrel 
föllépő exportot fenntartani pedig mindinkább csak az erőket egyesítő 
kartell képes. 

Több kartell, ennek tudatában a közös exportálást már központi 
kezelés alá vette és elért eredményük, általában minden jel azt 
mutatja, hogy e téren a kartelleknek nemzeti-politikailag egyre becse- 
sebb és fontosabb hivatásuk van, melyet sikerrel tölthetnek be.^ 



Kereskedelem. 

A forgalom alanyait tekintve, a kartelleknek a kereskedelemre 
gyakorolt hatását illetőleg maguk a kereskedők között is igen meg- 
oszló vélekedéseket találunk. 

Maguk a kereskedők elismerték számos kartellről, hogy a 
stabilizált viszonyokkal, állandó, méltányos árakkal és eladási feltéte- 
lekkel a közvetítő kereskedelemnek is stabilísebb és kedvezőbb alapot 



^ Dr. Thomau Lenschau: Die amerikanische Gefahr. Berlin, 1902. 

^ Az e téren szétágazó vélemények mindinkább kezdenek meghiggadni 
és éhez közeledni. L. erről egyébként: K. Liefmann: SchutzzoU und Kartelle. 
1903.; Dr. W, Kundt: Die Zukunft unseres Ueberseehandels, 1904; Dr. S. 
TscWer^Ay : Die Exportorganisation der Kartelle. (KartcU-Rundschau. 1905. márc. f.) 

teremtettek és az üzletlebonyolítások kockázatát nagymértékben csök- 
kentették, igy a kereskedelemre hasznos hatást gyakoroltak.^ 

Ezzel szemben hangos és elkeseredett panasz vádolja a kar- 
telleket, hogy a közvetítő kereskedelmet megfosztják nyereményétől, 
megfosztják önálló lététől, bizományos, ügynök szerepre sülyesztik, 
majd pedig végképen kiszorítják. Die Kartelle fressen den Handel auf^ 
jajdul fel a panasz, mely egyre élesebben követeli a kartellek meg- 
semmisítését vagy kemény megrendszabályozását. 

Nézzük, mennyiben van igazsága e vádnak : valóban oly pusz- 
tító hatással vannak-e a kartellek ez irányban. 

A versenyharc idején a termelők, hogy árúiknak vevőiül meg- 
nyerhessék és biztosíthassák a kereskedőket, valósággal elhalmozták 
őket kedvezményekkel. Árengedmények, csomagolási, szállítási költség 
kedvezmények, hosszú fizetési terminusok stb. stb. adásában egymással 
versenyeztek és a kereskedők, természetes, hogy igen kellemesen 
érezték magukat e versenyzés közepette, annálinkább, mert a ver- 
senyző termelők az árakat is egyre mélyebbre verték le. Hogy pl. a 
levonásokkal versenyzés milyen hihetetlenül abnormis, egészségtelen 
mérveket öltött, arra jó például szolgálhat, hogy az osztrák zománc- 
edénygyárosok a kartell létrejötte előtt ^PV2— 72^ /20/0-os levonásokkal 
értékesítették árúikat a nagykereskedőknél. 

Az egymással versenyharcban küzdő termelőkkel szemben, 
kivált a nagykereskedők, így kedvező helyzetbe jutottak, melyet nem 
is késtek lehetőleg kihasználni. A tulajdonképeni termeivény-előállító 
munkától magukhoz ragadták és megszerezték a munkaeredménynek, 
a nyereségnek túlnyomó részét. Ebből a kisebb kereskedelemnek cse- 
kélyebb részt juttattak, a fogyasztás azonban már épen nem részesült 
árengedményben, sőt lehetőlegesen még emelkedtek is az árak. 

Érdekes, hogy akadnak, akik elismerik ugyan e ferdeséget, 
melyben y,nem a termelés, a munka : a gazdaság forrása, hanem a 
termelés, a munka eredményének, a gyártmánynak: forgalombahozása'' 
de mégis azért támadják a „termelök monopolisztikus törekvését, — 
amely a szerintük kereskedés distributiv tevékenységéből eredőjövedelmet 
is önönmagának kívánja biztosítani, a kereskedő tevékenységének lehető 
legnagyobb mérvben való kikapcsolásával.''^ 



^ A kartelleket szigorúan bíráló kereskedők, kik hatásaikat közvetetlenfil 
érezve, megbírálni legilletékesebbek, elismerték ezt. Például a rajna — westfáli 
köszénsyndíkatusról, Beliwinckell : „Das Kohlensyndikat hat stabilé Verháltnisse 
geschaffen, und diese stabUen Verhültnisse sind auch zu gunsten des legitimen Koh- 
lenhandels.** (Verhandlungen stb. Reichsanzeiger, No. 72. 29. oldal.) 

Hasonlókép ugyanott, Fulda: „erst das Kohlensyndikat hat stabilere Ver- 
haitnisse herbeigeführt.*' stb. 

' Oeser: Wie stellen wir uns zu den Kartellen und Syndikaten. 25. old. 

' D—r A — n: A kartellek. (Az Iparegészségiigy 1905. április 15-iki szá- 
mában. 6 — 7. oldah) 

Fontos és nehéz kérdés ez ; életérdekek tömege fűződik hoz- 
zája. Igazságos megoldását tehát szigorú elfogulatlansággal kell meg- 
kísérelnünk. 

Jól ismerem, megbecsülöm a kereskedelem gazdasági jelentő- 
ségét, distributiv munkájának értékét; azt is természetesen kétségbe- 
vonhatatlannak találom, hogy megfelelő, méltányos nyereségre joga van. 

Azonban azt is jól tudom, hogy a distributiv kereskedelmi 
munka a termelési munkával szemben semmivel sem bír külömb és 
magasabb értékkel, sőt a gazdasági élet-processzusban azzal szemben 
a másod jelenségek sorába tartozik. Abnormisnak találom tehát azt a 
helyzetet, mely a versenyharcban egymással küzdő termelőktől munka- 
eredményük aránytalanul nagyobb részének, a distributiv-működés értékén 
magasan meghaladó mértékben aközvetités javára elvételét tette rendszerré. 

Hogy ennek milyen igazságtalan példái jelentkeznek olykor, 
arra nézve az adatok egész tömegével rendelkezem. Csak általános 
vonásaiban, imé ezek közül egyik, sajnos, magyar példa. Egy keres- 
kedő, bizonyos árucikket készíttet egy iparossal; a nyersanyag egy 
részét adja hozzá, mely kerül neki 60 fillérbe ; kihasználva azon ipar- 
ban pusztító versenyharcot, az iparosnak fizet árüegységenként 1 kor. 
40 fillért (ez ár mellett az iparos nyer egységenként 12 — 15 fillért). 
A kereskedő bekerülési költsége tehát árüegységenként 2 korona. Most 
már eladja árüegységenként közvetetten eladásban 5 Aroronaer/; viszont 
eladóknak pedig 4 korona 80 fillérért ; leszámítva ebből az üzleti, 
személyzeti kiadások, kockázat fejében, (hogy a legmaximalisabb ha- 
tárokig elmenjünk) 50Vo-ot, marad neki tehát a közvetlen eladásban 
3 korona, a közvetett eladásban / korona 40 fillér tiszta nyeresége 
(a közvetve eladó, második kereskedőnek pedig 1 korona 60 fillér 
tiszta nyeresége). 

Egyáltalában nem mondom, hogy ez ily túlzott arányokban ál- 
talános, rendszeres tünet ; azonban, maguk a tisztes eszközökkel dol- 
gozó kereskedők is gyakran panaszolják, hogy épenséggel nem ritkaság 
ily mértékben is; kisebb, de még mindig kiáltóan igazságtalan mére- 
tekben azonban nagyon is gyakori jelenség. 

A versenyben levő termelők kényszerhelyzetét kihasználó köz- 
vetítők ily visszaélései miatt aztán nem csak közvetetlenül szenved a 
termelő. Mert egyrészt oly csekély árért, melyet az eladási árból kap, 
jó anyagot, gondos munkát legjobb szándék mellett sem adhat, az 
árúcikk tehát silányabb lesz és annak silánysága a termelő jóhírnevét 
rontja meg; másrészt pedig a fölcsigázott árakért a nagy közönség 
rendesen nem a közvetítőt vádolja, mert az elhárítja magáról, hanem 
egyenesen a termelőt. 

Mikor tehát a kartellek a distributiv tevékenységet a jövedelem- 
niegoszlásban olykor némileg hátrább szorítani törekednek, az nem 
Jeltétlenül mindenkor „kizsákmányolás'' , hanem gyakran csak jogos 
önvédelme és integrum restitutiója a termelésnek a versenyharc idején, 
— inter duos litigantes, tertius gaudet, — tőle elvett, de jogosan meg- 
illető nyereségrészesedési arányába. 

A distributio túlkapásai ellen lép fel sok kartell, mikor el- 
adási feltételeiben határt szab a kereskedők árfokozásainak is. 

így például a rajna—westfáli köszénsyndikatűsnak 1901/3-ra 
közzétett föltételeiben, minthogy a szénnek a kereskedők árfokozásai 
folytán fölötte magas fogyasztási árai miatt a syndikatust vádolta a 
közvélemény: határozott kikötést vettek fel, mely a kereskedőket szi- 
gorú sanctio mellett kötelezi, hogy eladási áraikat tevékenységükkel 
és kockázatukkal aránytalanul föl ne csigázhassák. „Sie verpflíchten 
sich, beim Weiterverkaufe dieser Mengen die Verkaufspreise so zu 
bemessen, dass die Höhe des Gewinns zu íhrer Tütigkeií und zu 
Ihrem Risiko dem Umstanden nach in keinem Missverhaitnisse steht 
Diese Bedingungen habén sie auch etwaigen Wiederverkáufern aufzuer- 
legen. Verstossen sie oder einer Ihrer etwaigen Nachmánner hierge- 
gen, so habén Sie fúr jede zu einem zu hohen Preise verkaufte Tonne 
eine Strafe von zehn Mark an uns zu zahien. Ausserdem sind wir in 
diesem Falle berechtigt, ohne weiteres von sámtlichen zwischen uns 
bestehenden Lieferungsvertrágen zurücktreten. Darűber, ob ein Fali zu 
hohen Gewinns vorliegt, soll unter Ausschluss des Rechtswegs die 
Handelskammer zu Essen oder ein von dieser für diesen Zweck zu 
wahlender Ausschuss endgültig entscheiden."*^ 

Hasonló kikötéseket találunk a westfáli Kokssyndikátus eladási 
feltételeiben is : „Aus den Kreisen der Koksverbraucher laufen anhal- 
tend heftige Beschwerden über Hándlerfirmen ein, welche die beste- 
hende Koksknappheit dazu benutzen, die Verkaufspreise in einer über 
das zulassige Mass weit hinausgehenden Weise zu steigern. Einigen 
Firmen, welche durch ihre durchsichtlose Preistreiberei in besonders 
ünliebsamer Weise hervorgetraten sind, habén wir bereits erklSren 
müssen, dass wir ,die Verbindung mit ihnen nich fortsetzen würden ; 
es unterliegt noch der Erwagung, mit welchem weiteren Firmen die 
Beziehungen aus gleichen Grundén abgebrochen werden sollen"*.^ 

Az érdekelt kereskedők közül sokan rendkívül élesen kikeltek 
a kartellek ily beavatkozása ellen, mondván, hogy a kereskedőket nye- 
reségükben sérelmesen korlátozza ; bezzeg, mondották : szűkös időkben 
veszíthet a szénkereskedő, amennyit akar, arra nem csinálnak semmi 
előírást, de a nyereség fokozhatástól megfosztják.^ 

Bizonyára itt a kereskedők egyéni önállóságának befolyásolása 
történik ; de, ha nemcsak a kizárólagosan egyéni érdekeket, hanem az 
Összérdekeket tartjuk szem előtt, lehetetlen a kartellek e beavatkozá- 
sát feltétlen kárhoztatnunk, melynek éle különben is nem általában a 
kereskedelem ellen irányúi, mert a distributiv tevékenységet végző, köz- 



* Verhandlungen über d. rhein. vestf. Kohlensyndikat. Aniage VI. 
Rechsanzeiger. 1903. No. 72. 

^ Verhandlungen über das Westfálische Kokssyndikat. Reichsanzeíger. 
1903. No. 139. (12. old.) 

3 Kohlenhándler Fischer; Verhand. über d. rhein. westf. Kohlensynd. 
(27. old.) 

vetítő kereskedelem szükségességét, hasznos és legitim voltát a kartel- 
lek is érzik és tudják^ csupán az illoyalis, megbízhatatlan és visszaélő 
elemek ellen küzdenek azoknak kiszorítása és tőlük a kereskedelem 
megtisztítása pedig magának a legitim kereskedelemnek is létérdeke. 

Mindenesetre a kartellek és a kereskedők egymáshoz való vi- 
szonyát vizsgálva, kétségtelen, hogy az új gazdasági életkorszakban, 
a megelőző korszakban élvezett dédelgetés helyett a kereskedők hely- 
zete a termelőkkel szemben kedvezőtíenebb. 

A termelők nem versenyeznek többé a kedvezmény-adásban, 
hanem egyesülve, szolidárisán lépnek fel érdekeikért a kereskedőkkel 
szemben is. 

Hogy üzletet köthessen bármelyikkel a kereskedő, tartania kell 
magát a kartell megállapodásaihoz és feltételeihez; ha azokat negli- 
gálja vagy az elfogadott feltételeket megszegi, gyakran nemcsak azon 
kartellnek, hanem az azzal nexusban levő rokon-termelési ágak, vagy 
megelőzés-követés kapcsolatával érdekkörükbe fűződő egyéb kartellek-^ 
nek boykottját is magára vonja. 

A kartellek, az előbb kiemelt beavatkozáson kivül még mélyen 
belenyúlnak egyébként is a kereskedői-üzletélet viszonyaiba, eladási 
feltételeik által. 

Gyakran olvashatunk megállapodásokat, melyek meghatározzák 
azt is, hogy a kereskedők: 

mit, mily minőségben vásárolhatnak a kartelltől ; 

hol hozhatják azt forgalomba ;^ 

kinek adhatják el;^ 

mily árakon és mily feltételek mellett adhatják el. 

Mindezek bizonyára, a megelőző szabad és rájuk előnyösítő 
helyzet után kellemetlen változások. De, ha az előbbi kényeztetés he- 
lyett monopolos erejükre támaszkodva most irányító befolyást gyako- 
rolnak is a kartellek a kereskedelemre, azt épen nem lehet mondanunk, 
hogy annak megsemmisítésére, végkép kiszorítására törekednének. 

Az tény, hogy a termelést a fogyasztással közelebb hozni és a 
múlt korszak rájuk kedvező viszonyai között aránytalanul elszaporodott 
közvetítő kezek fölösleges részét kiszorítani igyekszik a kartell. Ezzel 
azonban csak közgazdaságilag helyes és szükséges dolgot mivel, mikor 
a distributíó rendkívül és szükségtelenül kiterjedt költségeit csökkentve, 
megtakarításokra törekszik. De, ha a nagy tömegele forgalomba hozá- 
sára „központi elárusító-irodával" dolgozik is a kartell, ez semmiesetre 
sem jelenti általában, hogy „a kartell maga végzi a kereskedő distri- 
butív munkáját, hogy saját jövedelmét szaporítsa."^ Mert ez kizárólag 
a legnagyobb, — és a forgalmi processzusban legfölöslegesebb költ- 



^ Területi felosztása a fogyasztásnak. 

* Mert gyakran egyes fogyasztókat, vagy fogyasztó csoportokat köz- 
vetlenül magának tart a kartell. 

3 D—rÁ—n: A kartellek. (Az „IparegészségOgy." 1905. Április 15. 
sz., 7. oldal.) 

6 

séget okozó, — kereskedőket érinti, a kiskereskedőkhöz distributiót 
végző nagykereskedő és a fogyasztáshoz szétosztás funkcióját végző 
ezer és ezer kisebb-nagyobb kereskedő, akik a kereskedő osztály tu- 
lajdonképeni zömét teszik : nem fognak szerepükből kiszorulni és nem 
fognak, mint az előbb idézett ismeretlen cikkíró mondja (hogy hang- 
zatos frázisát igazolják) : „az utcára kerülni", még akkor sem, ha ügy, 
mint a megelőző korszak szerfölött nagyszámú utazóinak egy része is, 
a fejlődés iránya folytán, leszorul a kereskedők bizonyos hányada mai 
munkaköréről, mert ezek fokozatosan átterelődnek más, többnyire ter- 
melő pályákra. És ebben feltétlen igazat kell adnunk Rdth-nak^ hogy 
„az összeség szempontjából nem láthatunk hátrányt abban, ha a köz- 
vetítői teendők apadnak és ez osztály a tulajdonképeni termelők javára 
számbelileg fogy."^ 

Azonban, ha a kereskedelem küzdelmes helyzetbe került is az 
előbbi boldog évek után, azzal tisztába kell jönnie, hogy ez természe- 
tes fejlődés következménye, mely ellen a legitim kereskedelem azzal 
mit sem ér el, ha elkeseredett módon támadja a kartelleket. 

Fejlődési jelenségek megsemmisítéséért küzdeni szélmalomharc. 
Azonban viszont az sem volna helyes, hogy — bár a társadalmi 
gazdasági erőmérkőzésben az erőmomentumok erősebben eltolódtak 
is, föladják és kényrekegyre kiszolgáltassák érdekeiket. ^ 

Hanem egyrészt maguknak is törekedniök kell, hogy az ílloya- 
lis, oda nem való elemeket soraikból kiszorítsák ;'^ másrészt pedig 
maguknak is kartellekben kell szervezkedniöky hogy a társadalmi-gazda- 
sági erőmérkőzésben egyenlő erőtényező gyanánt léphessenek fel és 
igy az esetleg ellenük támadó visszaélések ellen sikerrel védekezhes- 
senek.^ 



1 Emlékírat I. 5. §. 

-^ Érdekes megnyilatkozása az előbbinek Kantorovicz harcias könyve 
(Zur Psychologie der Kartelle); az utóbbinak pedig Bowinckel szénkereskedö 
beszéde a rajna-westf. köszénsyndikatus tárgyalásakor : „Ich gehöre schon zu den 
sehr altén Kohlenhándlem ; schon seit 40 Jahren bin ích im Grosshandel tSt/g. 
Wir sind durch das Syndikat vor eine ganz neue Lage gestellt worden und ich 
wíll gleích vorausschicken, dass ich mich in diese neue Lage gefügt habé und 
mich gar nicht wundcre, wenn, wie auf so manch anderen Gebiete, auch hier 
ganz ausserordentliche Verschiebungen stattfinden." „Darüber beschwere ich 
mich gar nicht; ich ^ge nur: in Zukunft müssen wir Grosskaufleute uns klar 
machen, dass es nicht anders geht und dass wir allmáhlich weniger werden.'' 
(Verhandlungen. stb. Reichsanzeiger. 1903. 72. sz. 28. old.) 

^ Konr. Schneider : Für einen solchen, tatsáchlich vielfach überwuchern- 
den Zwischenhandel einzutreten sollte dann aber auch der grössere, ehrsame 
Handel, die vollberechtigte und unentbehrliche Vermittlung der Warenbewegung 
im Verkehre, weniger Veranlassung nehmen. (Behandlung der Ringé und Kartelle. 
Verhandlungen des 27. deutschen Juristentages. Gutachten. I. köt. 18 — 19. oldal.) 

* Gyakran az ellentétek kiegyenlítése, de leginkább csak a legnagyobb 
kereskedőknek úgy is sikerfii, hogy csatlakozva bevonatnak a kartellekbe. így 
például a magyar-osztrák Jute-kartellben 1899-ben egyesűit 42 résztvevő közül 
csak 14 gyáros volt, a többi 28tagpedigkereskedő.(Hanel: jahrhnch der Industrie, 
Wien. 1905, 720. oldal.) Ujabb szervezkedésében azonban már a kereskedők csak 
közvetve vannak bevonva. 

Azonban addig is, míg a kereskedelem hasonlókép szervezke- 
dett, mindenesetre tekintettel kell lennünk a kartellek működésének 
ellenőrzésénél e pontra is, minthogy a kartellek kétségtelen erőfölé- 
nye lehetőséget ad a kereskedelemmel szemben visszaélések elkövetésére. 
És gondoskodnunk kell azok meggátlásáról, minthogy a kereskedő- 
osztályt, mindaddig, míg az a közgazdaságilag fontos és nélkülözhetet- 
len distributiv-tevékenység ellátására hivatást tölt be, e védelem jogosan, 
közérdekből megilleti. 



Fogyasztás. 

Igen heves támadások ütközőpontja a kartellek hatása a fogyasz- 
tás viszonyaira is. A kenyér-drágítás vádja nemcsak Angliában talál 
nagy népszerűségre; a kenyér-drágítókül vádoltakat a közvélemény 
legtöbbször mélyebb vizsgálat és megfontolás nélkül szokta megítélni. 
így történt a kartellekkel is. Egész a legutóbbi évekig, komoly és 
mélyrelátó tudósok is könnyedén dobták fel a vádat, ^ hogy a kartel- 
lek „kizsákmányolják" a fogyasztókat. 

Nézzük, mennyiben van ennek igazsága. 

Az bizonyos, hogy a kartellben szervezkedett eladók és a 
szervezetlenül velük szemközt álló fogyasztás között, — abban az 
érdeksúrlódásban, mely e két nagy csoport közt gazdasági rendsze- 
rűnkben elkerülhetetlen, — az erőviszonyoknak szintén nagy mérvű 
eltolódását tapasztalhatjuk ; a kartelleknek a forgalmi viszonyokra befo- 
lyást biztosító monopolos erőhatalmuk a fogyasztókkal szemben is 
erőfölényt ad. 

Azonban ez még nem indokolja a fenti vádat; még abban az 
esetben is, ha egyes kartellek, — amint arra markáns példák vannak, 
— valóban a fogyasztókat kizsarolták is, nem vonhatjuk rá a kizsák- 
mányolás vádját mindenestül a kartellmozgalomra és nem ítélhetjük el 
azt érte általában. 

Ha azonban elfogulatlanul, a normális viszonyokat tekintve 
kívánjuk vizsgálni a kartellek hatásainak e részletét, akkor azt látjuk, 
hogy a fogyasztást a következő 3 szempontból érintheti a kartellek 
működése : 

a) általában a fogyasztás, a szükséglétkielégítés biztonsága; 

b) az árak alakulása és 

c) az áruk minősége tekintetében. 

Ami a fogyasztás általános érdekeit illeti, kétségtelen, hogy a 
termelésnek szilárdabb alapokon, biztosított és egyenletes eszközlését 
tévén lehetővé, ezáltal a fogyasztásnak is zavartalan, állandóan biztos 



^ Dr. Kari Hirscfi (Die rechtüche Behandlung der Kartelle. Jena, 1903.) 
a kartellek veszélyeit sorolva fel : „Ausbeutung des konsumierenden Publikums" 
stb. (7. oldal). 

6* 

és egyenletes kielégíthetését is lehetővé tetté. A versenyharcban ez 
korántsem volt így. A termelök egymást pusztító versenyének árleverő 
hatása kellemes lehetett ugyan a fogyasztókra, bár annak előnyei 
olykor a közvetítés mérlegében maradva, a fogyasztókig nem is 
jutottak el. Azonban a versenyharc-okozta válság folytán beálló 
termelési és forgalmi zavarokat annálinkább megérezte a fogyasztó 
közönség, egyrészt a mennyiségben> minőségben bizonytalanabbá lett 
szükségletkielégítés zavarai, másrészt pedig a kartelen felszökkenő 
árak folytán. Ezzel szemben a fogyasztás egyenletes biztonsággal 
kielégítése a kartelleknek immár széles körben elismert és csak elfo- 
gultságból kétségbevonható érdeme. 

Ami továbbmenve, az árak fölcsigázásával a fogyasztóközönség 
kizsarolását hangoztató vádat illeti, ezt a kérdést már fönntebb elin- 
téztük, megállapítottuk, hogy egyes kartelleknek az áralakításnál elkö- 
vetett visszaéléseiért csak egyes kartelleket, de nem magát e fejlődési 
mozgalmat lehet megítélni. Másrészről pedig azt is láttuk, hogy a 
fogyasztók érdekeit, a közvetítés árfokozásainak határt szabva, még 
egyenesen védelmébe is veszi sok kartell. Nem láthatjuk tehát álta- 
lában beigazoltnak a vádat ez irányban sem. 

Ami végül a minőséget illeti, azt is vizsgálat alá vettük fön- 
tebbi fejtegetéseinkben és a kizsákmányolás vádját, általában véve, 
ott sem találtuk beigazoltnak; sőt hasonlókép rámutathattunk a kar- 
tellek törekvésére, mellyel egyes kapzsi tagjaik árü-silányító szándékát 
egyenesen megakadályozzák. 

Mindez azonban itt is csak általánosságban vonatkoztatható ; 
épen nem jelenti, mintha egyes kartelleknek e téren is tapasztalt 
visszaéléseit tagadni, vagy védelembe venni kívánnánk. Ellenkezőleg, 
szigorúan ítéljük meg azokat 

Különben az eltolódott és aránytalanná lett erőviszonyok helyes 
arányát a fogyasztók visszaállíthatják és egyenlő erőtényezők gyanánt 
az esetíeges visszaélések ellenében sikerrel védekezhetnek, ha szintén 
hasonlóképen szervezkednek. Ez minden esetre, tekintve, a fogyasztók 
nagy számát és viszonyaik nagy különbözőségeit, nem könnyű ; de 
nem is lehetetten. A fogyasztók ily kartell-szervezkedésének jelenségei, 
tárgyaltuk, a fogyasztási szövetkezetek. Ha ezek, mai tökéletíenebb 
formájukból magasabb fejlődésfokra emelkednek és általában ha 
minden irányú érintett érdekeltségben a kartellszervezkedés általánossá 
lesz, akkor meg is szűnik az veszélyessé lenni; mert az eddigiekben 
is mindenütt azt láttuk, hogy a veszedelemnek oka a kartelhrek a szer- 
vezetíenűl gyöngébbek gyanánt vele szembenálló érdekcsoportok fölött 
való erőtúlsúlya. Ha egyenlően szervezett, hasonló erőtényezők gyanánt 
állanak majd szemben, akkor ez az érdekmérkőzés egyenletes, mérsé- 
kelt és méltányos eredményű lesz mindenik félre. 

Azonban addig, míg ez a szervezkedés minden téren egyete- 
messé lesz, minthogy jelenleg határozottan a gyöngébb fél szerepében 
levő fogyasztás ellenében visszaélések elkövetésére a lehetőség meg 
van és egyes esetekben visszaélések tényleg el is követtetnek : a kar- 

tellek működésére ez irányban is szigorú ellenőrzés gyakorlandó és a 
fogyasztás esetleges visszaélések ellen megvédelmezendő. 



Munkások. 

A munkásosztályt, mint a fogyasztók egy részét érintő hatáso- 
kon kivfil, amelyek természetesen nem különbözők az egyéb fogyasz- 
tókra gyakorolt hatásoktól, a kartellek különösebben, mint munkásokat, 
társadalmi és gazdasági osztályérdekeik tekintetében is érintik. 

Gyakran halljuk a vádat a kartellek ellen, hogy monopolos 
erejüket a munkásoknak, mint gyöngébb félnek kizsákmányolására 
használják fel. A kartellek, mondják, teljesen önhatalmúlag állapítják 
meg és leszorítják a munkabére'<et, munkauzsorával kizsarolják, ke- 
gyetlenül szigorú munkafeltételekkel elnyomják munkásaikat. És a 
munkások ez ellen nem védekezhetnek, mert a szakbeli vállalatok a 
kartellben szolidárisán állnak és járnak el velük szemben, az a mun- 
kás, ki nem tartaná magát akaratukhoz, nem is tudna többé munkát, 
keresetet kapni. így a munkást önállóságától végkép megfosztják, 
géppé teszik. Továbbá a kartell által olykor foganatosított űzemreduk- 
ciók és szüneteltetések alkalmával nagy tömeg munkás veszti el 
existenciája alapját. 

A munkásosztály, a termelés egyik fontos és becses tényezője; 
szigorú és tárgyilagos figyelemmel kell tehát e panaszokat vizsgálnunk, 
mennyiben igazoltak. 

A kartellek általában tiltakoznak az ellen, hogy bármiféle direkt 
befolyást gyakorolnának a munkások helyzetére. Ez a kijelentés a 
német kartell enquette-n határozottan kiemelve, több ízben elhangzott. 
És általában tapasztalható is, hogy a legtöbb kartell sem alakulásá- 
nál, sem később célul nem tűzte ki ezt és működésében ilyes célok 
titkos pontozat gyanánt föltételének és arra törekvésnek semmi nyomát 
nem találhatjuk. 

Egyes kivételektől eltekintve, ezt általános tényűl meg is 
állapíthatjuk. 

A másik félt tekintve : maguk a munkások sem járulnak álta- 
lában hozzá a fölemiitett vádakhoz. Természetesen egyes visszaélési 
esetektől, általános ítéletnél itt is el kell tekinteni. Ily egyes vissza- 
élések ellen a munkásosztályban mindenkor elkeseredett mozgalom is 
indult, a visszaélű kartell ellen, de azt, hogy általában a munkás-osztály 
kartell-ellenes volna, egyáltalában nem lehet mondani. Sőt ellenkezőleg 
gyakori megnyilatkozása tapasztalható az elismerésnek, hogy a kártellek 
a munkás-osztály helyzetén javítottak. Sőt továbbmenve, látni fogjuk, 
hogy egyenesen előkészítőjeiűl üdvözlik egy jobb, tökéletesebb gazda- 
ság-társadalmi rendnek. 

Azonban, ha direkt módon nem is, de indirekt úton kétségbe- 
vonhatatlanul befolyást gyakorolhatnak, sőt saját spontán beismeréseik 
szerint is, nagymértékben gyakorolnak is hatást a munkásokra a kartellek. 

Mérlegelníink kell tehát ez indirekt hatásokat, kedvezök-e vagy 
kedvezőtlenek. 

Mindenesetre a szervezettségében erős kartell itt is bizonyos 
erőfölényhez jut; ez azonban gyakran nagyon relatív, mert a munká- 
sok körében is hosszabb idő óta fejlődő, mélyen gyökeret vert és kivált 
azon országokban, melyekben a kartellek is leginkább elterjedtek, igen 
erőteljes organizációk állanak fenn, melyek, mondottuk az első fejezet- 
ben, tulajdonképen csak primitívebb, de rokon és mindinkább kifejlődő 
jelenségei ugyanazon tendenciának, mely a kartelleket is létrehozta. 
Nem állanak tehát a munkások a kartelleknek teljesen kénye-kedve és 
önhatalmú megállapításainak ellenében tehetetlenül gyöngébb fél gya- 
nánt. Nem állapíthatja tehát meg tetszés szerint, nem szoríthatja a 
kartell önhatalmúlag, kizsaroló módon alacsonyra a béreket, nem szab- 
hatják meg oly önkényesen a munkafeltételeket, mert erős ellensúlya 
ennek a munkások szervezkedése, a szervezett munkások munkaszün- 
tetési harca. 

Ezenkívül kétségtelen, hogy a munkás-kizsaroló törekvéseknek, 
a mai korban már oly kifejlett, erős társadalmi közvéleményünk nyo- 
mása is akadályául szolgálna. 

De ily külső koriátoló tényezőkön kívül belső okok is vissza- 
tartják a kartellt a munkások elnyomásától. Egyrészt kiesik az őket 
erre kényszerítő ok ; t. i. a megelőző kor versenyhajszájában a folyton 
sülyedő árak mellett a termelőt kényszererővel hajtotta saját önérdeke, 
hogy az árcsökkenésekért kárpótlást szerezzen : e kárpótlás-szerzést 
többnyire leginkább megszenvedték a munkások. Most azonban állandó 
és megfelelő színvonalon tartott árak mellett, nem lesz mintegy kény- 
szerítve a termelő, hogy munkásain szerezzen kárpótlást. 

Másik belső tényező gyanánt szerepel az a körülmény, hogy 
kivált a nagyobb kartellek magas míveltségü és mélyebb belátású ve- 
zetői, tudatában vannak azon igazságnak, hogy az üzemben használt 
gépek is akkor legnagyobb szolgáltatóképességüek, ha jókarban tar- 
tatnak, épenúgy a munkások, a „legtökéletesebb gépek" ^ is, már a 
vállalat érdekében minden módon jobb viszonyok közé és így töké- 
letesebbekké emelendők, mert ezzel szolgáltatásuk, munkájuk értéke 
növekedik. 

Azonban, hogy a kartellek a munkabérek megállapításánál hely- 
zetüket tényleg nem aknázzák ki a munkások kizsákmányolására, sőt 
ellenkezőleg kizsaroló bérek helyett folytonos béremelkedést, így a 
munkásokra kedvező hatást tapasztalunk, azt theoretikus tételek nélkül 
is, tökéletesebben igazolva láthatjuk a nagy számmal rendelkezésemre 
álló hasonló adatok közül például a rajna-westfáli köszénsyridikatus 
keretében levő dortmundi üzemek munkabérfejlődéséről hiteles adatok 
alapján készült táblázaton: 



^ „Die beste Maschine ist der Arbeiter ; diese Maschine leistet am meis- 
ten, wenn man das Niveau des Arbeiter, in jeder Beziehung . . . zu heben sucht* 
(Huber: Die Kartelle stb. 53. old). 

E táblázatot vizsgálva, nevezett kartellben a munkabérviszonyok- 
nak minden csoportban határozott és tekintélyes mérvű javítását két- 
ségbevonnunk nem lehet. 

Hasonló képet nyerünk, ha a felsösziléziai köszén-kartell-röl 
tárgyaló enquette-en^ közreadott hiteles adatokból a felsösziléziai kőszén-- 
bánya munkások bérviszonyai fejlődését vizsgáljuk: 

(Táblázat a 89. oldalon). 

A munkabérek fokozatos emelkedése itt sem mutat valami ki- 
zsarolási szándékot, sőt az alig másfél évtized alatt 75^ ío-on felüli bér- 
emelkedés épen az ellenkezőt bizonyítja. 

Ezt megközelítő munkabér emelkedést konstatálhatunk még többek 
közt a német drótművek kartellében is, ahol 1887-óta 70%-os emel- 
kedést látunk.2 

Sokkal nehezebb és a kartellekre súlyosabb kérdés a munkás- 
érdekek csorbulása a kartellben foganatosított üzemredukciók és üzem- 
szüneteltetések alkalmával bekövetkező munkanélküliség miatt. 

Valóban tény, hogy a redukció és üzemszünetelés eszközeit a 
kartellek, mint rendszeres eszközt használják; azonban megállapítot- 
tuk, hogy erre, a túlterjeszkedett termelésnek egészséges arányokra 
visszavitele, így túltermelési válságok megakadályozása céljából köz- 
érdekből is kétségbevonhatatlan indokuk van. Ezek az eszközök tehát 
elvileg mindaddig, míg visszaélésekre nem használtatnak ki^ jogosak 
és természetesek. 

Más oldalról, ha az űzemkorlát^zások joga kétségbevonhatatlan 
is, bizonyos, hogy itt a munkás-osztály existenciális érdekében van 
érintve, amit figyelem és védelem nélkül hagynunk nem lehet. 

Hogy ily esetek közül, az utóbbi években előfordúltakból a 
legnagyobbszabásút vegyük például, utalunk a múlt esztendőben világ- 
szerte nagy port felvert rúhrvidéki bányaűzemszűneteltetési ügyre,^ mely- 
nek rövid története a következő : 

A múlt 1904. év első hónapjában, a rajna-westfáli kőszénsyn- 
dikatüsban több rúhrvidéki kisebb bányaüzem gazdát cserélt ; a vevők 
a nagyobb báhyamüvek voltak, A megvételnél egyenesen az volt a 
cél, hogy e kisebb üzemeket hosszabb ideig szüneteltetni fogják. Okúi 
szolgált erre az a körülmény, hogy egyrészt a kartelltagok terjeszke- 
dési vágya, másrészt az ujabban csatlakozott üzemek részesítése miatt 



1 Verhandlungen über die Oberschlesische Kohlenkonventiori stb. (Reich^ 
sanzeiger. 1503. No. 101. 37. oldal.) 

2 Verhandlungen über den Verband deutscher Drahtwalzwerke — stb.. 
(Reichsanzeiger. 1904. július 21.) 

^ Berliner Jahrbuch für Handel und Industrie. Bericht der Alstesten der 
Kaufmannschaft von Berlin. 1905. 

Deutsche Industrie Zeitung 1904. és 1905 évi több száma. 
Kartell-Rundschau 1905. Február. 85. old. 
Soziale Praxis 1905. 22, 23. 

Felsösziléziai köszénbánya-munkások inunkabérviszonyai : 

(Az „Oberschlesischen Bei^-und HUttenmannischen Vereins" statisztikája alapján.) 



Év 



Az összes felsfi- 
I sziléziai kAszén- 
,| binyálc összes 
'' munlíis létszáma 



Ebből 16 éven 
felflll férfi mun- 
kások összes 
száma 



Átlagos évi ke- 
resete a 16 éven 
felflli férfi mun- 
kásoknak* 
(Márka) 



Kifizetett évi bé- 
rek összege a 

felsösziléziai 

köszénbányákban 

(Márka) 



1887 
1888 

1889 
1890 
1891 
1892 
1893 
1894 
1895 
1896 
1897 
1898 
1899 
1900 
1901 



40,968 
41,896 
44,179 
49,708 
54,746 
54,819 
53,697 
53,018 
53,167 
56,032 
57,870 
59,416 
63,115 
69,147 
78,230 



36,999 
37,643 
39,583 
44,621 
49,116 
49,583 
48,936 
48,663 
48,936 
51,756 
53,731 
55,192 
58,373 
63,479 
72,038 



585-6 

6Í5'Í 
680-7 
7904 
821 1 
7924 
775-6 
7810 
792-3 
805-0 
826-9 
8947 
916-8 
1018-2 
1029-7 



22.505,445 
24.081,218 
28.027,013 
36.584,591 
41.792,443 
40.617,202 
39.132,991 
39.066,671 
39.797,711 
42.692,748 
45.511,481 
50.565,516 
54.690,907 
66.400,710 
76.059,880 



1 Ez adatoknál összesítve vannak mindennemű munkások: ifjak, időseb- 
bek, tanulatlanok, szakmunkások, aknavágök és felvonók, jobb és csekélyebb 
munkaképességűek. 

a részesedési-tételek összmennyisége aránytalanul megn övéked vén 
(1893-tól 1903-ig 35 millió tonnáról 62 millió tonnára), annak eme- 
lése már a termelés-fogyasztás arányának veszélyeztetése nélkül nem 
lett volna lehető; hogy mégis a nagyobb szolgáltatásra képes beren- 
dezésű, üzemüknek jobb kihasználhatása végett fokozott mennyiségben 
termelhetést kívánó tagok tételei az össztételeknek további fokozása 
nélkül emelhetők legyenek, megengedték a kisebb és silányabb 
üzemek megvásárlását a nagyobb vállalatoknak, hogy azokat szüne- 
teltetve, részesedési tételeiket saját üzemükhöz kapcsolják. 

Mindenekelőtt meg kell jegyeznünk, hogy ez esetben tehát 
nem az aránytalanul kiterjedt termelésnek, válság-megakadályozási 
célokból redukálása volt a szüneteltetések belső oka, hanem egyes 
hatalmasabb tagvállalatok nyereségvágya. Tehát ott a szüneteltetések 
már ab ovo helytelenítendő jelleget mutatnak. 

Eltekintve itt ez ügynek egyéb vonatkozásaitól, az e tárgyban 
lezajlott társadalmi mozgalmaktól, állami, törvényhozási tárgyalásoktól, 
tekintsük, mily hatással volt a munkások érdekére. 

Több képviselő interpellációja folytán április közepén a kor- 
mány bizottságot küldött ki az ügy megvizsgálására. A bizottság 
részletesen tanulmányozva a kérdést, emlékiratban terjesztette elő 
vizsgálása eredményeit.^ 

Mellőzve az emlékirat egyébbirányü részeit, — különösen 
érdekelnek bennünket a munkásviszonyokról szerzett tapasztalatok. A 
következő fontosabb adatokat találjuk e részben : 

A szüneteltetési célból megvásárolt bányaüzemekben 1904. év 
január elején volt összesen 9041 munkás. Ezek közül 1904. június 
elejéig az üzemek részéről felmondással elbocsáttatott 451 munkás, 
önként kilépett 3481 munkás, összesen 3932 munkás. Megjegyzi még 
az emlékirat, hogy a munkások nagy része ujabb keresetet talált, vagy 
több mint bizonyos, hogy mielőbb talál. És, hogy a megszaporodott 
munkakinátet a munkaviszonyokra és bérekre nem gyakorolt lenyomó 
hatást.^ 

Ezek hivatalos adatok ; számszerű hitelüket nincs okunk két- 
ségbevonni ; nem ügy azonban a levont általános következtetéseket. 
Annál is inkább, mert a bízottság működésében teljesen mellőzte a 
tulajdonképeni sérelmeket szenvedő érdekeltek, a munkásoknak a tár- 
gyalásba bevonását. Dacára Németország már igen erős szociálpoliti- 
kai irányának, ettől még idegenkednek.^ 

Azonban, hogy nem ok nélkül vonjuk kétségbe, hogy ez üzem- 
szüneteltetések a munkásokra oly enyhe következményekkel jártak, 
annak indokát adja az is, hogy maga a törvényhozás is keresni kezdte 



^ „Von einem „Brotloswerden*' zahlreicher Arbeiter kann nicht die Rede 
sein. AUgemeine Gedingeherabsatzungen sollen nicht stattgefunden habén. Von 
einen Lohnrückgange könne keine Rede sein." 

« A kartellenquette-ken is hiába sürgették a munkások képviselőinek 
bevonását többen, így: Francke, Schmoller stb. 

a módokat, a bányatörvény oly novelláris alakítására, mely az üzem- 
szüneteltetéseket lehetőleg akadályozza.^ 

Hasonlóképen ezt bizonyítja az 1905. év elejétől rendkívüli 
arányokba^ fejlődve kitört rúhrvidéki bányász-sztrájk, melyre egyik 
legerősebb okot ép e szüneteltetések ügye szolgáltatott. 

Mindenesetre kétségbevonhatatlan tényül kell megállapítanunk 
tehát, hogy a kartellek üzemszüneteltetése a munkásosztályra súlyos 
következményekkel jár; miért is a kartellek ezirányü működésére is 
szigorú ellenőrzés szükséges és oly esetekben, mikor nem a termelés- 
fogyasztás arányának közérdekből is szükséges rendezésére, hanem 
nyereségvágyból alkalmazzák, az elé akadályok állítandók. 

Ami még egyébként a kartelleknek a munkásokra gyakorolt 
hatásait illeti, nem lehet eltagadni, hogy a vállalatok stabilísebb, egyen- 
letesebb fejlődésének biztosításával, a válságok megakadályozásával, 
a munkások számára is stabilísebb alapot teremtenek, általában a fog- 
lalkoztatás állandóbb, zavartalanabb és egyenletesebb lesz. Ezt maguk 
a munkások is elismerték több ízben ; valamint azt is, hogy a mun- 
kások és munkaadók között felmerülő súrlódások és viszályok sokkal 
inkább elintézhetők, a megértés és megegyezés sokkal könnyebb, ha 
a munkások szervezkedései a munkaadók kartell-szervezkedéseivel 
tárgyalnak, mintha kartell nélkül az egyes vállalkozók tömegével külön- 
külön kell alkudozniok. 

Végül még utalunk a kartellfejlődésnek már említett azon ma- 
gasabbfokú képződésére, az alliance-ra, mely tulajdonkép a munka- 
adók és munkások közös kartellje és az eddig éles ellentétbe állított 
osztályokban keresi és összekapcsolja a közös, azonos érdekeket és 
azoknak mindkét félre méltányos kiegyenlítését, kielégítését való- 
sítja meg. 

Addig is azonban, — míg vagy a munkások önálló szervezke- 
déseinek még fokozottabb fejlődésével önvédelemre maguk is egyenlő 
erőtényezővé lesznek, vagy pedig az alliance-alakúlatok általános elter- 



* A porosz általános bányatörvény 65. §-a szerint: „Der Bergwerks- 
besitzer ist verpflichtet, das Bergwerk zu betreiben wenn der Unterlassung oder 
Einstellung des Betriebes nach der Entscheidung des Oberbergamís űberwiegende 
Griinde des öffentlichen Interesses entgegenstehen.** 

Az új javaslat ezt így módosítaná: „Der Bergwerkseigentümer ist ver- 
pflichtet, das Bergwerk zu betreiben, wenn der Betrieb Gewinn verspricht und der 
Unterlassung oder der gűnzlichen oder teilweisen Einstellung des Betriebes űber- 
wiegende Grundé des öffentlichen Interesses entgegenstehen. 

(Soziale Praxis. 1905. március 9., Dr. Neukamp: Der Gesetzentwurf über 
die Stillegung der Steinkohlenzechen im Ruhrgebiete.) 

* A sztrájk fejlődése ily arányokat öltött: 

A sztrájkolok összes száma: 

1905 január 9 10,000 1905 január 17 154,330 

„ 12 51,453 „ „ 18 200,200 

. 14 60,126 „ ... 20 204,724 

„ 16. ..... . 91,011 

jedésével az ellentétek elsimulnak — ez idő szerint még a munkások 
lévén a kartellekkel szemben a gyöngébb fél, ha a kizsákmányoló 
törekvés általánosságban nem igazolható is a kartellekre, mégis az 
esetleges visszaélések ellen hathatós védelmükről feltétlenül gondos- 
kodnunk kell. 

Ethikai, politikai és szociális szempontok. 

Azon időkön, mikor még a kartelleket, alig ismerve, meg- 
ismerésükre nem is igen törekedve, fölületes ítélettel általában a „contra 
bonos móres", a „turpis causa" jegyével bélyegezték meg, régen tül 
vagyunk. 

Ma már tudjuk és az előbbiekben ismételten láttuk, hogy a 
kartellek természetes fejlődési tünetek; magában véve ennek tudata 
is kizárja, hogy ethikailag általában kárhoztathatok volnának. 

Sőt ethikai szempontból egyenesen a kartellek előnyére írandó 
az elfajult verseny koriátozása. Már a versenyelv egyik legnagyobb 
apostola St. Mill is kénytelen volt elismerni a versenyharc ellen emelt 
ethikai kifogásokat. „Azt nem akarom állítani, — mondja,^ — hogy 
a verseny sok kellemetlenséggel nem volna összekötve, vagy, hogy 
mindazon ellenvetések, melyeket erkölcsi tekintetben a socialista írók 
fel szoktak hozni, hogy t. i. a. féltékenység és ellenségeskedés forrá- 
sául szolgál az ugyanazon foglalkozásból élők közt, egészen alaptala- 
nok volnának". 

Pedig Mill-nek még sejtelme sem volt arról, mivé fog fajulni 
az elméletileg oly ideális szépen megkonstruált versenyelv a valóság- 
ban ; sejtelmesem volt az erkölcsi korlátokon tülcsapva, féktelenül tomboló 
egyetemes ökölharcról és a tisztességtelen verseny százféle orvtámadásáról. 

Az erkölcsi koriátjait szétromboló versen y harc és a tisztességtelen 
verseny ellen a kartellek valóban sokkal sikeresebben léphetnek fel, 
mint az államhatalom; mert e százfejü hydrának a törvényekkel levá- 
gott fejei helyett titkon megannyi nő ismét. Magát a veszedelmet, gyö- 
kerében kiölni csak az előidéző belső ok megszüntetésével lehet. 
És ezt teszi a kartell, mikor az egymással addig fojtogató harcban 
küzdőket békés, társias összemüködésre vezeti. 

Ethikailag csak elismerésre méltó az így előidézett változás. 
Mert amig a versenyharcnak a fennen hirdetett : „élni és élni hagyni" 
helyett valóságban : „élni és ölni !" volt az elve ; addig a kartellek, 
melyekben az addig elkeseredett versenyharcban küzdők mindannyiuk- 
nak létét, megélhetését elismerő és méltányosan biztosító megegyezés- 
ben vannak : a mások boldogulásának is tiszteletben tartására ta- 
nítanak. 

Mindenesetre nem ok nélkül hozzák viszont fel, hogy a kartellek 
visszaélései és az outsiderek ellen olykor brutálissá váló küzdelem, 



^ Alapelvek. IV. könyv. VII. 143. l. 

etnikailag kárhoztatandó. Valóban, az. De láttuk, hogy e visszaélések 
tulajdonképen nem a kartell lényegében gyökerezőky hanem csak egyes 
esetek, egyes kartellek rovására írhatók. 

Felhozzák még ethikailag kifogásolható következményük gyanánt, 
hogy a tagok termelési és forgalmazási viszonyainak szabályozásai in- 
gert adnak a tagoknak, hogy azokat kijátszva maguknak a többiekkel 
szemben előnyöket szerezhetnek meg.^ Például, az egyszerű árkartell- 
ben, ha az egész kartell a megállapított eladási árakat és feltételeket 
tartja be, egyik lelkiismeretlen kartelltag, titkos bonifikációval magá- 
nak a fogyasztásból a többiekkel szemben aránytalan nagy részt ragad- 
hat el.^ Vagy egy magasabb fejlettségű kartellnél legutóbb fordült elő 
egy botrányos eset, melyben a központi irodával leszámolásnál egyik 
kartelltag olyan szállítási-tételeket akart beszámíttatni, melyeket tényleg 
nem is effektuált. Az egyes kapzsi kartelltagok ily visszaélései ellen 
maguk a kartellek, gyakran rendkívül szigorüságü bírságokkal és egyéb 
megrendszabályozásuíckal küzdenek. Egyesek visszaéléseit tehát csak egye- 
sekre háríthatjuk. Az pedig, hogy ily visszaélésekre dingert adnak, oly 
állítás, hogy akkor ez alapon ethikailag kárhoztatnunk kellene az állam tör- 
vényeinek igen nagy részét is, mert hiszen azok megkerülésével és 
kijátszásával is illetéktelen előnyt érhetnek el többiekkel szemben 
-egyesek. 

Ami a „magas politikát'' illeti, arra nézve sem fontosság- 
Tiélkül való a kartellmozgalom. Egy oly jelenségnél, melyben a gazda- 
sági alanyok egész tömege kapcsolódik közös célok érdekében, társias 
összeműködésre, hatalmas erőtényezőként lép fel, nagyon is fennforog 
a lehetőség, hogy túl terjeszkedik a gazdasági élet keretein és a poli- 
tikai életre is befolyást igyekszik gyakorolni. 

A kartellek, mondják, a kapcsolatukban álló tagokon, azok alkal- 
mazottai és munkástömegei felett politikai irányító hatalmat nyernek, 
sőt egyenesen magára az államhatalomra is befolyást törekednek és 
tudnak is gyakorolni, így „impérium in imperio" szerepébe jutnak. 

A kartellek politikai túlkapása miatt aggódok leginkább attól 
tartanak, hogy a kartellek politikai hatalmukat leginkább a vámpolitika 
irányítására fogják kihasználni, a vámokat minél magasabbra, lehetőleg 
prohibitivekké csigáztatni, hogy így a belföldi árakat azokhoz képest 
magasra fokozhassák. 

Összefügg ez a kérdés azon nézettel, mely, amint előbb is 
érintettük, kapcsolatba hozza a kartellképződést a védvámokkal. Azt 
mondja ez a nézet: „a magas védvámok hibásak, hogy kartelljeink 
vannak; mert ezek kizárván vagy nagy mértékben korlátozván a kül- 
földi versenyt, ingert adnak a belföldi termelöknek, hogy az így nekik 
biztosított belföldi piac felett, közös megegyezéssel maguk közt a 



1 D — r: i4— /?. : A kartellek. Iparegészségügy. 1905. ápril 15. 

^ Megszűnt táblaüveg-kartellünkben merültek 1902-ben fel például 
ilyen esetek. 

versenyt kizárva, monopolos hatalmukkal a világpiaci árak fölött a 
védvám és szállítási költség összegével emelkedő árakat szilárdan fenn- 
tartsák. Hogy a védvám szüli a kartelleket, annak bizonysága, hogy a 
szabadkereskedelmi Angliában híre sincs a kartelleknek. A védvámok- 
szűlte kartellek aztán visszahatnak a védvámokra, igyekeznek azok 
lehetőleg fokozását keresztülvinni." stb. stb. 

Ennél a kérdésnél mindenekelőtt az ötlik szemünkbe, hogy itt 
is szerepel egyike a közvéleményben mélyen begyökerezett tudomá- 
nyos meséknek. Csodálatos, hogy kétségbevonhatatlan igazságok nem 
terjednek oly gyorsan és nem tartják magukat oly szilárdan meg a 
köztudatban, mint ezek. Vannak politikai meséink, vannak közgazda- 
ságiak. Ez itten például valahogyan beférkőzött közvéleményünkbe : 
„Angliában nincsen kartell, mert szabadkereskedelmi politikát visz." 
Holott valóságban Angliában is ép oly régen voltak kartellek, mint 
másutt, ma is elég példája van a kartellképződésnek, sőt egyik leg- 
tökéletesebb és legújabb fejlődési fokozat, az alliancCy épen specifiku- 
san angol eredetű. Hogy oly nagy számban nem keletkeznek Angliá- 
ban kartellek, az sokkal inkább az angol népnek az ily szoros kap- 
csolatú összemüködésre, társulásra kevésbé hajlandó, alapjában indivi- 
duális faji sajátságaiban, az elmúlt kor világnézletének az angol népre 
még igen erős hatásában gyökerezik,^ mint sem, hogy a szabad vám- 
politika következménye lenne. 

Hogy a kartellalakúlás a védvámrendszerrel nincs lényegi kap- 
csolatban, az elvileg is tisztában állhat előttünk. 

Mindenesetre a védvámok a kartellek áralakító, árfenntartó 
törekvéseinek kedveznek, létrejövetelüket megkönnyítik. De szó sincs 
arról, hogy a „védvám nélkül nincsen kartell" elmélet megállhatna. 
Védvám nélkül is kedvező körülmények között keletkezhetik és fejlöd- 
hetik kartell, a világverseny ráható nyomását vám nélkül is nagy- 
mértékben eliminálva találjuk gyakran; így például a kartellált ter- 
meivénynek ritkaság folytán élvezett monopola, vagy a szállítási költ- 



^ Ha túlzás is, hogy Angliában 870 kartellalakulat állana fönn {Menzel, 
Hüber adatai), viszont másik túlzásba hajlik Liefmann, ki a tulajdonképeni kar- 
tellek számát csak lOO-ra becsüli. 

^ Az elmúlt korszak elvét legtökéletesebben megértette és megvalósította 
az angol nemzet Ennek köszönheti, hogy a korszak fejlődési tendenciájával 
együtt magasra emelkedett. Nem csoda tehát, ha abban vetett meggyőződését 
megváltoztatni és új világnézetre áttérnie igen nehéz. „Der Hauptgrund . . . 
schien mir vielmehr darin zu Hegen, das5 die Lehren des extrémen Indivi- 
dualismus in England noch einen festen Boden im Unternehmertum habén. 
Der Gedanke, dass die freie Konkurrenz der „natürliche" Zustand des 
Wirtschaftslebens sei, und das bei ihr Vorteil aller am bestén gewahrt werde, 
ist dórt noch ausserordentlich máchtig und verbreitet.** {Liefmann: SchutzzoU 
und Kartelle. Jena. 1903. 9. oldal.) 

Ujabban azonban az erősödő külföldi (amerikai és német) verseny és az 
ezzel kapcsolatban kiélesedett belföldi versenyharc mindinkább fokozottabbá teszik 
egyrészt a kartellalakúlást, másrészt a szabadkereskedelemi hagyományokat félre- 
téve védvámokat követelő mozgalmakat. 

ségeknek, belső értékéhez viszonyított magassága miatt, vagy pedig : 
nemzetközi kartellmegállapodások folytán. 

Nem hozhatók tehát a kartellek a védővámokkal okozati • vi- 
szonyba. Különben láttuk fönntebb is, hogy a kartellek a társadalmi- 
gazdasági életfejlődésben sokkal mélyebben gyökerező oknak: az első 
fejezetben megismert: versenykorlátozó j egyetemes fejlődési tenden- 
ciának következményei. És épenügy annak következményeiként jutnak 
ujabban ismét egyre általánosabban szerephez a védvámok maguk is; 
hivatásuk korlátokat állítni az elfajult, féktelenül pusztító versenyharc- 
nak, a nemzetközi vonatkozásokban.^ 

Nem tartjuk helyénvalónak, hogy ezek után itt szabadkereske- 
delmi és védvámos szempontok mérlegelésébe bocsátkozzunk; kü- 
lönben is nyitott ajtók döngetése lenne, mert ma már túlnyomólag 
uralomra jutott az a nézet, mely elismeri a védvámrendszernek, mint 
korunk egyetemes fejlődésébe hivatással beilleszkedő jelenségnek, 
helyességét és létjogosultságát. Semmi okunk sincsen tehát azon 
kevesekhez csatlakozni, kik a régi tanokhoz makacsul ragaszkodva, 
ma is fanatikus védvámgyülölettel vannak eltelve és tulajdonképen a 
kartelleket is azért támadják oly elfogult gyűlölettel, hogy előidé- 
zésükért a védvámokat okolva, azok ellen támadhassanak. 

Elvileg tehát sem a védvámrendszer, sem az annak védelmét 
kihasználó kartellek nem ítélhetők el. Máskép kell vélekednünk azon- 
ban egyes, abnormis esetekről, 

A védvám, ha túlzásba hajtják, a fogyasztás méltánytalanul 
nagy megterhelése dacára a nemzeti termelésre fejlesztő hatás helyett 
épen ellenkezőleg eltespedést idéz elő. Tehát ügy a fogyasztóknak, mint 
a termelésnek fejlődés-érdekei szempontjából is kárhoztatandó az oly 
törekvés, mely a védvámokat túl magas, szinte prohibitiv fokra emel- 
tetni akarja. Elitélendő lenne tehát a kartelleknek oly föllépése, mely 
a kartellszervezkedés erejét a politika ez irányban befolyásolására 
használná ki. 

A kartell ily politikai túlkapásaira vonatkozólag mindenesetre 
joggal hozzák fel, hogy azoknak erős gátjaiul szolgál kifejlett társa- 
dalmi közvéleményünk ellennyomása. Mindazonáltal nem szabad 
ebben tülbizakodva, azzal nyugtatni meg magunkat, hogy bizonyára 
rendkívül megromlottnak és gyöngének kell lenni ott a közvélemény- 
nek és még romlottabbaknak vagy gyöngéknek az államhatalom keze- 
lőinek, ahol a kartellek ily döntő politikai tényezők szerepét ragad- 
hatják magukhoz; hanem az államhatalom éber ellenőrzése figye- 
lemmel kell, hogy tartsa a kartellek működését oly szempontból is. 



^ Hasonlókép Liefmann: „Nicht um die ZöUe auszunutzen, beseitígten 
die Unternehmerihre Konkurrenz und schlossen Verbande, sondern um den heftigen 
Konkurrenzhampf, den sie als Ursache der ganzen ungünstigen Lage erkennen 
mussten, zu beseitigen, erstrebten sie Schutzzölle sowohl als Verbőnde; erstere um 
sich die auslándische Konkurrenz vom Halse zu schaffen, letztere um auch im 
Inlande das aussichtlose Gegeneinanderk&mpfen zu verhindern.'' {Liefmann : 
SchutzzoU und Kartelle. 6. old.) i 

hogy politikai térre kiható visszaéléseket nem követnek-e el. És az 
államhatalomnak kellő módok és eszközök statuálandók, hogy az így 
közveszélyessé lett kartellt megrendszabályozhassa. 

Szociális szempontból tekintve a kartelleket, egyes társadalmi 
osztályok helyzetére ^akorolt hatásaikat már vizsgáltuk előbb ; nézzük 
azonban az általános társadalmi fejlődésre mily hatással vannak. 

Itt első sorban szemünkbe tűnik az a panasz, hogy a társa- 
dalmi osztályok között az ellentéteket nagy mértékben ki fogják éle- 
síteni, mert a kartelltagoknak nagy erőfölényt adnak, amelynek segít- 
ségével azok a jövedelemmegoszlásnál maguknak aránytalan nagy 
részt szerezhetnek meg és általában a társadalmi elhelyezkedésben 
maguknak a többi osztályok fölött biztosíthatnak helyet. Vagyis, 
hogy végeredményében a megszerzett vagyoni, politikai és társadalmi 
erőfölény révén osztályuralmat, gazdasági alapokon fölépült oligar- 
chiát hoznak létre. 

E fejezet előbbi szakaszaiban valóban azt láttuk, hogy a kar- 
tellek minden kárhoztatható hatása arra vezethető vissza, hogy a velük 
szemben szervezetlenül álló érdekcsoportokhoz viszonyítva szervezett- 
ségükben túlnyomóan nagyobb erőtényező gyanánt léphetnek fel. 
Tényleg a kartellek ily módon osztályuralmat hoznának létre, ha a 
kartellképzödés egyoldalúan valamelyik osztály sajátos jelensége volna^ 
például mondjuk a termelésnek, vagy épen abban is csak az ipari 
vállalkozásnak terén jelentkezne. Ez esetben az erőmomentumok 
aránytalan eltolása által azon osztálynak a többiek felett való uralmát 
létesítenék. 

Azonban láttuk, hogy valójában a kartellmozgalom egyetemesen^ 
a gazdasági élet minden irányábaUj sőt nem gazdasági tereken is je- 
lentkezik; tehát a társadalmi szervezkedésnek, valamennyi osztálynak 
szervezkedési formája, a termelők kartelleivel szemben a munkások, a 
közvetítők, a kereskedők osztály érdekei is hasonló szervezkedettséggel, 
hasonló erőtényezők gyanánt lépnek feL A társadalmi csoportok erő- 
mérkőzését tehát nem dönti egyoldalúan valamelyik osztály részére, 
hanem valamennyinek megadja a lehetőséget, hogy e mérkőzést az 
osztályok egyén-egyén elleni és a saját osztályuk keretén belüli ver- 
senyharccal is súlyosított, khaotikus és guerilla-háború szerű küzdelme 
helyett, az egyesített érdekeknek mint oly társadalmi erőmomentumok- 
nak rendszeres egyensúlyozódásává tehessék, melyek között oly nagy 
erőellentétek és így oly elnyomásra alkalmat adó külömbözőségek 
nincsenek, mint a megelőző kor osztályharcaiban. A mai társadalmi élet- 
rendszerek legtöbbjében is, a társadalmi osztályok képződése, súrló- 
dása és harca elkerülhetetlen. És e harcban, mint minden küzdelemben 
vannak győzők és legyőzöttek, kik a társadalmi os^tály-poziciókban 
éhez képest részesülnek. Ha tehát ezután is lesznek, azért nem lehet 
a karfelleket hibáztatnunk. 

Hogy azonban ez a társadalmi küzdelem brutálissá és a társa- 
dalmi osztály-elhelyezkedés elnyomássá és igazságtalan osztályuralommá 
ne fajúlhassan arra nézve addig is, míg a minden osztályérdekek 



Digitized by 



Google 



— 97 — 

egyenlő erötényezök gyanánt kartellirozása teljes általánosságban 
kellő mértékben létesül, épügy, amint föntebb az egyes részleteknél 
tettük, úgy itt általánosságban is hangsúlyoznunk kell, hogy a kartel- 
lek működése ez irányban is szigorúan ellenőrzendő és túlkapásaik 
megakadályozásáról s a veszélyeztett érdekek védelméről gondos- 
kodni kell. 

Érdekes különben, hogy e tekintetben maguk a szocialisták 
túlnyomó részben máskép vélekednek; nemhogy osztályuralom létre- 
hozásával vádolnák a kartelleket, de egyenesen előkészítői gyanánt 
üdvözlik egy új, jobb gazdasági, társadalmi rendszernek. Erre nézve 
különösen jellemző például Bernstein Edének smémet Reichstag 1902. 
október 30-iki ülésén tett nyilatkozata, melyben a kartelleket, az ipar 
ez organizációit oly lépés gyanánt üdvözli, mely ugyanazon célt ké- 
szíti elő, amelyért a szociáldemokraták küzdenek. Hasonlóképen nyi- 
latkozott Bebel ugyanottan, a november 4-iki ülésén,^ egyenesen 
kijelentve, hogy a kartellekben és a trustökben az „ipar államo- 
sításának", a kollektív szociális gazdasági életrendnek előkészí- 
tését látja.2 

Valami ílyszerü továbbfejlődésről a tulajdonképeni szocialistá- 
kon kivfil más Íróknál is találunk hypotéziseket. 

Érdekes nézet még Pohle-éy ki, bár az államszocializmust 
nem fogadja el, kerülő úton mégis ahoz jutna el. A továbbfejlődés 
pozitív útját akként véli megjelölhetni, hogy összehasonlítván a kar- 
telleknek a termelésre, forgalomra gyakorolt irányító hatását az 
oszágos (jegy) bankok-nak a hitelügyi viszonyokra gyakorolt hasonló 
hatásával, azt mondja, hogy amint az országos bankoknál, úgy 
a kartellnél is, az ily óriási hatalomra emelkedő magán-egyesülés 
továbbra nem maradhat szabályozatlanul és az ily alakulat nem 



^ Bernstein: „begrüssen wir diese industrielle Organisation als einen 
Schritt, durch den sich heute die Industriellen genötigt sehen, für dasjenige Ziel 
zu arbeiten, für das die Sozialdemokratie kampft ; teils wíder ihren Wilíen müssen 
hier die Industriellen, die sich zu Kartellen syndicieren, Zeugnis ablegen für die 
Richtigkeit der B'ehauptungen, welche die Sozialdemokratie bisher stets gegen 
die heutige Gesellschaftsordnung beziehungsweise gegen die gegenwártige Orga- 
nisation der Produktion erhoben hat.* 

Bebel: „Die Kartelle seien ein Stück der wirtschaftlichen Entwickelung ; 
es gehe notwendig weiter von den Kartellen zu den Trusts, und von diesen zur 
Werstaatlichung der Industrie. "* 

^ Például : Síeinmann-Bucher-nél : „Est ist nicht zu leugnen, dass die 
Kartellbewegung viele Berührungspunkte mit Socialismus hat, ja demselben eigentlich 
vorarbeitet Die aufgekiarten Unternehmer sind sich dessen vollstandig bewusst, 
sic wissen, dass wir den Socialismus entgegengehen, ja, dass wir ihm bereits 
angehören ; dem die heutige Wirtschaft ist keine atomistische mehr, sie ruht viel- 
mehr auf dem Grundsatze gemeinschaftlicher Verwaltung, und zwar nicht einmal 
mehr in kapitalististchen Sinne" stb. (Wesen und Bedeutung der gewerblichen 
Kartelle. Schmoller: Jahrbuch. 1891.) 

maradhat tisztára magánegyesülés, hanem országos törvénnyel hason- 
lóan szabályozott szervezetté kell kiépíteni.^ 

Ez már nincs messze a némelyek- által már régebben propo- 
nált általános, államilag szervezett, kötelező kartellirozás eszméjétől 
(Zwangskartelle), melynek azonban, ellentétben állván a kartelleknek, 
mint szabad társulásból kifejlődő egyesüléseknek lényegével, esetleg 
keresztülvitele e fejlődés irányának erőszakos eltérítése lenne és azt 
a céhek sorsára juttatná mihamar. 

Mi ügy véljük, hogy az első fejezetben, a verseny és verseny- 
korlátozó korszakok periodikusan váltakozó szerepéről mondottak 
folytán föl vagyunk mentve e nagyrészben államszociális ábrándok 
hosszabb vitatása alul. Mert láttuk, hogy mire az egyetemesen érvé- 
nyesülő kartell tendencia a szervezkedést extensive és intenzive oly 
mértékben érvényesítette, hogy az már közeljár az államszocialis 
eszmények megvalósíthatásához, akkor már a társas összemüködés 
kapcsolatai fokról-fokra oly terhes nyűggé sulyosültak, hogy e miatt 
lebírhatatlan erővel támad fel a természetes ellenhatás, a közösségi 
kötelékek lazítása, szertetépése, az egyén kiemelése, végül pedig a 
versenytendencia ujabb felülkerülése, ujabb versenykorszak szerephez 
jutása lesz a fejlődés további rendje, nem pedig az államszociálisták 
ábrándjainak megvalósulása. 

Hogy most a kartellek működésének és hatásainak vizsgálata 
után általános mérlegelésüket és megítélésüket adjuk, csak egybe kell 
foglalnunk az előbbiekben levont legfőbb konzekvenciákat. 

Ezek szerint a kartellek a gazdasági életfejlődés természetes, 
szükségszerű és így jogosült jelenségei, melyek az addig féktelensé- 
gében pusztítóvá fajült versenyharc korlátozásával, a termelés, forga- 
lom, fogyasztás addigi anarchikus, khaotikus viszonyainak rendezésével 
nem csupán a termelésre, hanem a gazdasági élet valamennyi érdek- 
köreire becses hivatást töltenek be. 

Megállapítottuk mindazonáltal, hogy amíg a kartelszervezkedés 
teljesen általánossá nem lett, valamennyi érdekköröket egyformán szer- 
vezett és azonos erőtényezőkké nem tette, addig a szervezettségben 
erősebb kartell a szervezetlenül velük szemben álló csoportokkal 
(fogyasztók, közvetítők, munkások) határozottan erőfölényben van. És 
ez erőfölényt egyes lelkiismeretlen kartellek annálinkább kihasználhat- 
ják mások elleni visszaélésekre, mert a kartellek ügyszólván világszerte 
a jogrend szabályozásain kivül állnak, a visszaélések megakadályozá- 
sára alkalmas szabályozásukat nélkülözzük. 



^ „Sobald eine priváté Vereinigung über eine so grosse Macht verfügt, 
wird sie nicht lánger eine rein priváté Vereinigung bleiben dürfen." „Wenn es 
dahin kommt, dass seine priváté Vereinigung in der Industrie einen ebenso grossen 
volkswirtschaftlichen Einfluss erlangt, wie die Reichsbank, nun gut, so gebe man 
ihr auch eine áhnliche Organisation, wie die der Reichsbank". (Pohle: Bewölke- 
rungsbew., Kapitalbildung und period. Wirtschaftskrisen. 49. oldal.) 

2 IV. Külemann (Kartell Rundschau. 1903.) 

De ily, egyes kartellek által elkövetett visszaélések miatt csak 
egyes kartellek kárhoztathatok, nem pedig maga a kartellmozgalom. 
A visszaélések ellen magában a kartellmozgalomban is láttuk, hogy 
az egészséges, józan kartellpolitika is, küzd és tényleg a kartellve- 
zetés, a kartellek működése ellen évről-évre kevesebb panasz emel- 
hető.^ És a visszaélések elkövetésére alkalmat és így nyert adó belső 
ok: az erőviszony-aránytalanság is egyre inkább csökken a kartell- 
szervezkedés minden irányban általános terjedésével. 

Azonban az egyetemes kartellszervezkedés még nem egyhamar 
lesz oly teljessé, hogy a visszaéléseknek ílymód maguktól elenyészé- 
sében megnyughatnánk. 

Tényleg ezidőszerint és még jóidéig a kartellek erőfölényével 
és ennek az egyes lelkiismeretlen kartellek által kihasználásával szem- 
ben többirányban a veszélyeztetett érdekek föltétlenül figyelmet és 
kellő védelmet igényelnek. E védelem a kartellek szabályozásával 
érhető el, mely tovább már nem halogatható, mert ha a kartellmoz- 
galomnak, mint egy duzzadva áramló hatalmas folyamnak medrét és 
partjait szabályozatlanul hagyjuk, túlcsapó hullámai pusztításaiért 
nem lehet jogunk panaszkodni. 



^ Közérdekből mindinkább kifogástalan lesz az : „wenn in die Leitung 
dieser centralistischen Organisationen mehr weitblickende und staatsmánnische 
Patriótán als Geldmacher und neben den Kapitalvertrern solche der Allgemeinheit 
Vertreter des Staates, vielleicht spáter auch einmal der Arbeiter kommen . . . *^ 
stb. (Schmoller: Grundriss d. alig. Volkswirtschaftslehre. I. 452.) 



Digitized by 



Google 



Digitized by 



Google 



V. A kartellek szabályozásáról. 



Digitized by 



Google 



Digitized by 



Google 



V. A kartellek szabályozásáról 



A kartellek tehát szabályozandók. De hogyan és miképpen tör- 
ténjék e szabályozás? Mielőtt erre vonatkozólag elvi alapok megálla- 
pításához kezdenénk, tekintsünk futólag vissza, hogy amióta a fejlődés 
során kartellszerű jelenségek létezéséről tudunk, mily magatartást 
tanúsítottak azokkal szemben az ismertebb jogrendszerek. 

Általában azt tapasztalhatjuk, hogy tilalmakat állítottak fel velük 
szemben. Ez a tilalmi rendszer még a római jogból indul ki és reci- 
piáltatott a kánoni jogban és a kifejlődő nemzeti jogrendszerekben is. 
Természetesen e tilalom kettős tévedésen alapszik; egyrészt téved, 
mikor egyes visszaélésekért magát az intézményt támadja, másrészt 
téved, mikor azt hiszi, hogy tilalommal, büntetéssel azt megsemmi- 
sítheti. Tényleg e tilalmak hiábavalóknak is bizonyultak; akármilyen 
szigorúan alkalmazták is, állandó volt a panasz, hogy sikertelenek; 
persze, mert a gazdasági élet természetes fejlődési törvényei erősebbek 
az írott jogi törvényeknél és ha az utóbbiak valamely természetes és 
a fejlődésben hivatással bíró mozgalomnak ellene szegülnek, az keresztül 
hullámzik tilalmon, büntetésen egyaránt. És meg van az ilyen rövid- 
látó törvénynek még az a hátránya is, hogy a rajta tülcsapott áramlat 
aztán tulajdonkép mindenestűi szabályozatlan marad. 

Kartellszerű jelenségek törvényes szabályozását először a klasz- 
szikus Rómában találjuk. E szabályozások azonban vegyesen körükbe 
vonják a kartell-jelenségek mellett az egyéni monopolokat és a ring- 
szerü spekulációkat is. így például a híres Lex Júlia de anonna túl- 
nyomóan inkább csak a gabona-uzsorások (dardanarii) ring-képzéseire 
vonatkozik. Sokkal határozottabban kartellszerű alakúlatokra vonatkozik 
már Zeno császár 483-ban kiadott constitutio-ja : „De monopoliis et 
conventu negotiatorum illicito vei artificio ergolaborum, necnon bal- 
neatorum, prohibitis et pactionibus illicitis ..." címen. 

Szigorú büntetésekkel (pénzbírság, szabadság- és vagyonvesztés^ 
száműzés, kényszermunka) sújtották e törvények a monopolos egye- 
süléseket, általában mindennemű monopol-képzö kísérletet. 

Hogy azonban e szigorú, megsemmisítő büntetések hatálytalanok 
voltak és e jelenségek túlélték a tilalmakat, bizonyítja a gazdaságtör- 
ténelem. És bizonyítja maga a későbbi jogfejlődés is, azáltal, hogy e 
tilalmi szabályokat folyton ismét meg kellett szigorítaniok, de alkal- 
mazásuk persze folyton ugyanolyan sikertelenséggel járt. 

Eltekintve a közbeeső töredékes nyomoktól, a német jogban a 
XVI-ik században látjuk e szabályozásokat nagyobb mértékben meg- 
újulni. A birodalmi rendeletekben (Reichsabschieden von 1512, 1524, 
1530 und 1532) és a birodalmi rendészeti szabályokban (Reichspoli- 
zeiordnungen von 1548 und 1577) találunk ily tilalmazó szabályokra. 

Egész a legutóbbi időkig a kartelltilalom jegyében haladt a 
német jogfejlődés. 

A modern, új németbirodalfni jogrendszerben azonban már 
nincs kartelltilalom. 

Az ipartörvény feloldja a vállalkozókat és munkásokat azon 
tilalom alól is, mely tiltotta a munkaviszonyokra vonatkozó megegye- 
zéseket és egyesüléseket;^ a magánjogi érvényességet, bíróság előtt 
kereshetőséget nem adja ugyan meg ezeknek, de egyébként a fejlő- 
désnek szabad utat hagy. 

Hasonlóképen szabad utat hagy általában a kartellszerű ala- 
kulásoknak is ; nem tilalmazza, de jogilag nem is rendezi őket. A 
bírói gyakorlat bölcsességétől függött tehát, hogy a kartellek jogi 
helyzetét megállapítsa és az egyes visszaélésekre vonatkoztatásokat 
keressen az általános jogból. 

Sokan ajánlották, hogy a kartellek a „jó erkölcsökbe és köz- 
rendbe ütköző" szerződéseknek és így semmiseknek tekintessenek. 
Az új német polgári törvénykönyv 138. §-a rendelkezik az ily szer- 
ződésekről, kimondván, hogy: „Ein Rechtsgeschaft, das gegen die 
guten Sitten verstösst, ist nichtig-" Ajánlottak többen, hogy e szakaszt 
alkalmazzák a bíróságok a kartellekre. 

Azonban láttuk és megállapítottuk már fönntebbi vizsgálataink- 
ban, hogy a kartellek általában nem tekinthetők contra bonos móres 
és közérdek ellen létrejött szerződéseknek. Sőt ellenkezőleg. Hangosan 
szóló tanúbizonyságát adta ennek a legfőbb német bíróság, a Reichs- 
gericht is egyik ítéletében \^ „wenn die Preise wirklich dauernd so 
niedrig sind, dass den Unternehmern der wirtschaftliche Ruin droht, 
ihr Zusammenschluss nicht bloss als eine berechtige Bethatigang des 
Selbsterhaltungstriebes, sondern auch als eine dem Interessé der 
GesamtheitdienendeMassregel erscheinen.'' Természetesen nem tekinthető 
tehát „jó erkölcsök ellen" valónak és nem tilalmazható ily cimen. 



1 R. Gewerbe Ordnung 152, 153 §§. 

2 A „Sáchsischer Holzstoff-Fabrikanten Verband" ügyében 1897. febr. 
4-ikén hozott ítéletében ; részletesen ismerteti : Ráth (Emlékírat, III. R. 5. §-ában). 

Van azonban az említett 138. §. további részében a kartellek 
szabályozásánál valóban használható útmutatás is. Ez a következő: 
„Nichtig ist insbesondere ein Rechtsgeschaft, durch das Jemand 
unter Ausbeutung der Notlage, des Leichtsinns oder der Unerfahren- 
heit des Anderen sich oder einen Dritten für eine Leistung Vermö- 
gensvortheile versprechen oder gewáhren lásst, welche den Werth der 
Leistung dergestalt übersteigen, dass den Umstanden nach die Ver- 
mögensvortheile in auffaiiigen Missverhaitnisse zu den Leistung stehen.'' 

Ez mutatja meg a helyes irányt a kartellek visszaéléseinek, a 
közveszélyes, káros kartell fogalmának megállapítására. Mert nem a tény- 
leges monopolképzésben és annak fölhasználásában van a visszaélés, 
mert hiszen megállapítottuk, hogy valamennyi kartell tényleges mono- 
pollal jár, mely kisebb-nagyobb mérvű a versenykorlátozás mérvéhez 
és fokozatához képest : hanem a visszaélés ott kezdődik, ha a kar- 
tell a monopoladta kedvező helyzetét, erőfölényét mások rovására, 
mások uzsoraszerü kizsákmányolására és elnyomására használja ki.^ 

A Reichsgericht a föntebb érintett ítéletében (eltekintve, hogy 
tévesen szintén jellegéül állítja a tényleges monopol-képzést is) ha- 
sonlóképen így állapítja meg a közveszélyes kartell fogalmát, 

A német jogrend tehát általában, a judikatura által továbbfej- 
lesztve, ma már azon a ponton áll, hogy a közveszélyes visszaéléseket 
elkövető egyes kartellek kiküszöbölése mellett, magát a kartellmoz- 
galmat nemcsak hogy nem tilalmazza, de jogi elismerését is mindin- 
kább hajlandó megadni, bárha tényleg, kifejezetten a kartellszerződés 
magánjogi érvényességének bíróság előtt kereshetőségének kérdése, 
megoldva ma sincs. 

A francia jogfejlődésben a tilalmi rendszer csirái még Nagy 
Károly capitulare-iból valók. 

Az újabb fejlődésben, a nagy forradalom idején, e tilalom 
kiterjesztetett valamennyi hasonló állásban, hasonló foglalkozásban 
levő egyéneknek mindennemű egyesüléseire. Az 1791. június 14-iki 
decretum a kartellszerződésekben az alkotmány, szabadság és az 
emberi jogok ellenes törekvést látott és szigorú büntetés terhe alatt 
tilalmazza. Majd 1810-ben a Code penale 419. szakasza sújtja még 
szigorúbban az ár-egyezményeket. Vonatkoztatták és alkalmazták még 
a kartellszerü alakúlatokra ezenkívül a Code civil 1131. és 1133. 
szakaszait is, melyek a jó erkölcsök és közrend ellenes szerződések 
semmisségét mondják ki. 



* Kapcsolatban hozhatók még ez irányban az új német polg. törvény- 
könyv 226. és 826. §-aí is egyes kartellelc visszaéléseivel; előbbi szakasz tilal- 
mazza a jogok olyan kigyakorlását, melynél a cél : másoknak kárt okozni (Die 
Ausűbung des Rechtes ist unzulássig, wenn sie nur den Zweck habén kann, 
einem Anderen Schaden zuzufügen. B. G. B. 22. §.) Az utóbbi szakasz pedig az 
Így, jó erkölcsök ellenére okozott károkért kártérítési kötelezettséget állapít meg. 
(Wer in einer gegen die guten Sitten verstossenden Weise einem Anderen vorsStz- 
lich Schaden zufugt, istdem Anderen zum Ersatze des Schadens verpflichtet" B. 
G. B. 826. §.) 

E tilalmak szigorú tételességgel tekintve, mai napig érvényben 
állanak. Mert az 1884. évi március 21-iki törvény, mely a munkaadók 
és munkások szakszervezkedését (syndicat proffessionnel) oldja fel a 
tilalom alul, bár valóságban tágabb teret nyitott a kartellképzödésre, 
jogilag szorosan véve nem kartellszerű alakúlatokra vonatkozik. A 
francia judikatúrában meg is volt a hajlandóság, hogy e törvényt ne 
tekintsék a kartelltilalom, meglazításának, még analogice sem, ma 
is erősen áll a nézet, hogy e „syndicatus-törvény" a kartellalakúlatokra, 
a „coalitiókra'' nem alkalmazható és hogy a kartelleket a régi szabályok 
alapján semmis és tilos szerződéseknek kell kimondani. 

Azonban a gazdasági életfejlődés ereje az akadályozó régi, 
merev jogszabályokat itt is lassan, de ellenállhatatlanul félretolta. 

Ausztriában is, mint a legtöbb más államokban, a francia 
koalició-tilalom példáját követték; az 1803., majd az 1852. évi osztrák 
büntetötörvényköny vekben merev kartelltilalom kövesedett meg. Majd 
az 1870. évi ápríl 7-ki törvény 2. és 4. §§-ai („Coalitionsgesetz") 
és azok alapján az osztrák judikatura felfogása a kartelleket semmi- 
seknek, magánjogilag teljesen érvényte-leneknek tekintik. 

Ez a merev tilalmi rendszer azonban itt is mindinkább ellen- 
tétbe kerül a közfelfogással; lehetetlen voltát mindinkább kezdik be- 
látni. „Ein solches Verbot", — mondja a prágai keresk. és iparkamara 
egy fölterjesztésében, — „aber nur deshalb zu erlassen, weil das an 
sich lobenswerthe Prinzip der Cartelle in einigen concreten FálIen 
durch schadliche Auswüchse und Missbrauche compromittirt wurde, 
hiese allerdings das Kind mit dem Bade ausschütten; eine solche 
Logik, auf das Gesellschaftsleben übertragen, müsste ja auch erfor- 
dern, dass die ganze Menscheit gefangen gehalten werde, weil sich 
unter derselben Diebe und Mörder befinden.'' (Denkschrift der Hand. 
u. Gewerbe Kammer in Prag; ... in Betreff der staatl. Regelung des 
Cartell^vesens. 1896. 123. old.) 

És a megváltozott korszak megváltozott felfogására vall, hogy 
már az 1897-ben tárgyalás alá került kartelitörvényjavaslat, úgyszintén 
az osztrák Industrie und Landwirtschaft-Rath által 1901-ben készített 
tervezet is a kartellek jogi elismerésének alapján állanak. És ez alapon 
fog állani a most előkészület alatt levő és rövid időn belül tárgyalás 
alá kerülő új törvénytervezet is. 

Angliában, a gabonakereskedelem ringjei ellen hozott régi tör- 
vények, melyeknek hosszú sora VI. Edvárd 5. és 6. statútumaival nyílik 
meg, általában mindennemű tényleges monopol kihasználását szigorúan 
tilalmazzák és büntetik. E régi törvények azonban 1845-ben végkép 
megszüntettettek. Ezidőszerint tehát Angliában már nincs kartelltilalom 
és a bíróságok csak az olyan kartelleket nem ismerik el, amelyeknek 
törekvései közérdekbe vagy a jó erkölcsökbe ütköznek (conspiracy), 
amelyek abszolút monopolt, a verseny teljesen, mindenestül megszün- 
tetését hoznák létre (generál restraint of trade). 

Belgiumban szintén nincs általános kartelltilalom; az 1866-os, 
új belga büntetőtörvénykönyv, mely a francia Code penale nyomába 

lépett, bár felfogásában is követte azt, nem vette át a 419. §. coali- 
tio-tilalmát 

Olaszországban bár a büntetötörvénykönyv árúknak és érték- 
papírok (293. §.), úgyszintén az élelmiszerek (326. §.) árának 
csalárd hírekkel drágítását tiltja és bünteti is, e rendelkezéseiből kar- 
telltilalom nem olvasható ki ; mindenesetre azonban, ha a kartellek 
az áremelkedéseket csalárd eszközökkel vinnék keresztül e szakaszok 
rájuk is alkalmaztatnak. 

Az orosz jogban azonban a tilalmi rendszert találjuk fel. A 
büntetőtörvénykönyv 913. és 1180 §§-ai az áremelésekre irányuló 
megegyezéseket súlyos büntetések mellett tiltják. A polgári törvény- 
könyv 1528. és 1529. §§-ai alapján is érvényteleneknek tekintik a 
kartellszerződéseket, mint a jó erkölcsök és a közrend elleneseket. 

Hogy azonban, e törvények a valóságban, mennyire nem érvé- 
nyesülnek, annak bizonyítéka nemcsak az újabb időkben egyre erő- 
sebben terjedő kartellképzés, hanem még az a körülmény is, hogy 
kivált egyik legjelentősebb kartellnek (a cukorkartellnek) létrejöttére 
közgazdasági érdekekből, maga az orosz államhatalom is közremű- 
ködött ! 

Az északamerikai Egyesűit Államokban, bár a törvények éle 
tulajdonkép a trustökre irányúi, a kartellekre is tilalom áll fenn. 
Azonban épen oly csekély gyakorlati eredménnyel, mint akár pl. 
Ausztriában, vagy Oroszországban. 

A külföldi államok jogrendjében tehát, bárha némelyekben már 
egészen eltörölve, másutt megenyhülve vannak is, még mindig érvé- 
nyesíthetetlen tilalmi szabályokat, vagy pedig teljes szabályozatlansá- 
got látunk. Különösebben érdekel azonban bennünket tulajdon jog- 
rendünk és birói gyakorlatunk állásfoglalása. 

Egészen a legutóbbi időkig az a nézet uralkodott, hogy a 
magyar jog nem rendelkezik a kartellekre vonatkozólag. És minthogy 
sok irányban hézagos jogrendünket a bírói gyakorlat fejlesztette és 
egészítette ki, e kérdésben is a judikatura azon álláspontja jutott 
túlsúlyra, hogy a kartellszerződés minthogy „a fogyasztó közönség 
érdekeit biztosító szabad versenyt teljesen kizárja és ez által a 
„fogyasztó közönség megkárosítására irányúi", így az erkölcsi fogal- 
makba ütközik, turpis causa jön létre, tehát semmisnek tekintendő, 
bíróság előtt nem érvényesíthető. 

Ez a felfogás jutott kifejezésre 1883-ban a legelső magyar 
kartellperben;^ ez tartotta magát judikaturánkban és csak a legutóbbi 
években tapasztalhatunk rajta némi enyhülést. 

Holott bíróságunk e felfogásának indokolására jogrendsze- 
rünkben szabályt nem találhat. Nagyon helyesen vetették fel a kérdést, 
hogy judikaturánk mire alapította a kartelleket igy turpis causával 
megbélyegző, tőlük az érvényességet, bíróság előtti keresetjogot meg- 



Döntvénytár. Új folyam. IX. 169. sz. a. 

vonó ítélkezésüket,^ holott a magyar jogban egyáltalában nincsen 
kartelltilaom, söt ellenkezőleg, egyes törvényeinkből egyenesen a 
kartellszerződések elismerése következtethető. 

Megpróbálták vonatkoztatni a kihágási Btkv, az 1879: XL. te. 
128. §-át a kartellekre ; a nyilvános árverések eredményének meghiúsí- 
tására vagy csökkentésére összebeszélések büntetését állapítja meg e 
szakasz, amelynek azonban a kartellekre kiterjesztése, első tekintetre 
látható, hogy képtelen erőltetés lenne. 

Az ipartörvényben sem találunk kartelltilalmat; nem tekinthető 
ilyennek a 162. §. sem, mely az iparosoknak, ügyszintén a munká- 
soknak is, munkazárlat, illetve másoldalról munkaszüntetések által 
a munkaviszonyok befolyásolása céljából létrejött egyezményeitől vonja 
meg a jogérvényességet. Végtére is nem lehetetlen, hogy ily termé- 
szetű kartellhatározatok is jönnek egyes kartelleknél létre ; ezekre 
tehát a magánjogi érvénytelenség határozottan ki van mondva. 
Azonban ez csak egy elenyésző kis rész és egyáltalában nem a 
kartell lényegéhez tartozók. 

Ellenben van a keresk. törvényünkben egy szakasz, melyből 
közvetve épen a kartellszerződések elismerése olvasható ki. Ez az 
1875. XXXVIL te. 179. §-ának, mely a részvénytársaságoknál a köz- 
gyűlés határozatának reservált ügyek felsorolása közben a 4-ik pont- 
ban így szól : „Oly kartellszerződések megkötése, melyek minden 
társasági ügyletnek közös haszonra vezetését célozzák. ** 

És épenséggel nem áll, hogy pl. a Messinger hasonló felfogása 
„erőltetett elmagyarázás" volna. Helyesen mondja: „kétségtelen, hogy 
a törvényhozás a kartelleket általában jogelleneseknek, létesítésüket 
turpis causanak nem tekinthette, mert hiszen a fent említett törvény- 
szakasz nem kivételes engedélyt foglal magában egy különben fenn- 
álló általános tilalommal szemben, hanem ellenkezőleg speciális kor- 
látozást részvénytársaságoknál a kartellszerződések bizonyos nemére 
nézve a megkötés módja tekintetében, amiből a contrario következik, 
hogy kifejezett különös rendelkezés hiányában másoknál a kartellszer- 
ződések bármily nemei, részvénytársaságoknál pedig azoknak a 
179. §-ban nem említett egyéb nemei szabadok, korlátozáshoz, for- 
mához kötve nincsenek, minden alakiság nélkül megengedetteknek 
tekintendők."^ 

Nem állhat meg az a kifogás sem, hogy talán itt a törvény- 
hozás csak szóhasználatban tévedett, tulajdonképen inkább az anyagi 
fúzióra gondolt; mert a megegyezés szerint közös haszonra dolgo- 
zás és a nyereség felosztása ^még önálló tagokat feltételez, ami még 
kartellre vall és kizárja a tagvállalatok teljes beolvasztását, egységes 
vállalatban fuzionálását. 



* Messinger Simon dr. : A kartellek és a magyar törvénytervezet (Keres- 
kedelmi Jog. 1904. 2. szám.) 

* Messinger: u. o 32. oldal). 

Tény tehát, hogy jogrendünkből a kartellek elismerése sokkal 
inkább kimagyarázható, mint judikaturánknak azokat megbélyegző 
felfogása.^ 

Birói gyakorlatunk be is látta már ezt, felfogása sokat enge- 
dett merevségéből és az utóbbi években mindinkább tért nyitott a 
helyes felfogásnak. 

Bizonysága ennek a következő két ügy: a szombathelyi kir. 
törvényszék ^nem fogadta el alperesnek a kartell szerződés erkölcs- 
telen voltára alapított kifogását^ kimondta, hogy a kartell szerződés 
oly esetekben^ midőn az valamely iparágra válságos és károssá vál- 
ható árhanyatlás elhárítását célozza, erkölcstelen jellegű ügyletnek nem 
tekinthető és csak akkor bir az erkölcstelen ügylet jellegével, ha a 
fogyasztók uzsoraszerü kizsákmányolására irányul.*' (Judikat. III. 213. 1.) 

A budapesti kir. tábla felülvizsgálati tanácsa pedig egy másik 
ügyben a szóbanforgó árkartellt érvényesnek ismeri el, mert ipari 
szabadságukat csak oly célból korlátozták, hogy egymás versenye 
által ne károsíttassanak . . . (Térfi, VII. 153. 1.) 

Mintegy kiegészíthetjük ezeket a Curia egyik újabb elvi dönt- 
vényével, melyben kimondja, hogy: „az egyén minden jogát, tehát az 
ipar szabad gyakorolhatási jogát is szerződésileg korlátozhatja és 
ilyen korlátozás az iparhatóság elvét nem érinti." (Curia 514/1905.) 

Érdekes, hogy birói szervezetünk egyik tagozata, melynek hely- 
zeténél fogva különös jelentősége van: a budapesti tőzsde-biróság 
pedig épen egyenesen jogérvényes szerződésnek tekinti a kartellt (L. 
142/1901. sz. a. ítéletet.) 

Birói gyakorlatunk felfogása tehát, az utóbbi években teljesen 
megváltozott; a kartelleket általában nem tekinti már sem az ipar- 
szabadsággal, sem a jó erkölcsökkel vagy a közrenddel, közjóval 
ellenkező törekvéseknek; az érvénytelenséget, a turpis causával meg- 
bélyegzést már csak az egyes visszaélési esetekre, alkalmazza. Mindaz- 
által, úgy vagyunk, mint a német jognál láttuk, a kartellszerződés 



1 Vonatkozásba hozták a kartellkérdéssel polgári törvénykönyvünk ter- 
vezetének 959. §-át is, E szakasz szerint: „Oly szerződés, mely által valaki bizo- 
nyos iparág vagy egyéb foglalkozás folytathatásáról másnak javára végkép 
lemond, semmis. Ha valaki meghatározott időre vagy meghatározott területre 
nézve veti magát alá hasonlókoriátozásnak, a szerződés annyiban érvényes, 
amennyiben a koriátozás sztikséségesnek mutatkozik arra, hogy a másik fél a 
saját iparában vagy foglalkozásában a kötelezettnek versenye által ne káro- 
sfttassék.'' 

Ebben a szakaszban például Arkövy (Előtanulmányok stb. 41. oldal) nagy 
örömmel üdvözli a kartellek jogi elismerését. Csodálom hogyan? Hiszen a kar- 
tellekben egyáltalán szó sincsen az iparág folytatás „másnak Javársí iemon- 
dásróL" Sőt ellenkezőleg, a kartell biztosítani törekszik valamennyi tagnak üzeme 
folytathatását. És még az üzem-folytatás egy részletéről (redukálásoknál) lemondás 
sem „másnak javára," hanem az összeségben kinek-kinek saját javára történik. 

Nincs tehát a polg. trvk. tervezet e §.-ának a kartellekkel egyáltalában 

semmi kapcsolata. ^ ^^ 

Ami különben világos a tervezet indokolásának III. kötete 96—99 oldv 
adott magyarázatok szerint is. 

helyzete még mindig bizonytalan, magánjogi érvényessége, bíróság 
előtti érvényesítése elismerve nincs. ^ 

Azt látjuk tehát e rövid áttekintésből is, — és a kartellpolitika 
szempontjából e jogfejlődésből csupán ez a fontos, — hogy a jog- 
rendszereknek idevonatkozó szabályozásai téves utakon jártak ; ez írott, 
jogitörvények alkotóiban és azoknak magyarázóiban nagyobbrészt 
hiányzott a szükséges gazdasági-érzék, nem tudták a kartellalakúla- 
tokat, mint természetes fejlődés-jelenségeket, belső indítékaik, belső 
lényegük szerint megismerni, hivatásukat, létjogosültságokat megérteni ; 
csupán a szabadjára hagyott, vagy rosszul szabályozott mozgalomnak 
egyes visszaéléseit látták és ahelyett, hogy helyes szabályozás által 
ezeket megakadályozni törekedtek volna, magát a kartellmozgalmat 
támadták ismételten sikertelenül; azt sem vették észre, hogy a rossz 
szabályozás egyáltalában hatálytalan szabályozás. Olyannak tekinthetjük 
ezt a tilalmi rendszert, mintha a megduzzadó folyamot, mely pusztí- 
tásokkal fenyeget, valami szerencsétlen ötletből a medrében keresztbe- 
épitett gáttal akarnák fenntartani, ahelyett, hogy partjain emelnének 
védműveket. A természetes útjában föltartóztatott fejlődés áramlat utat 
keres és fog is találni; de eközben, — minthogy a gáton átcsapva, 
vagy azt megkerülve már szabályozatlanul halad tovább, — sokkal 
több pusztítást fog okozni, mint okozott volna egyébként. 

Ezekre a régi szabályozásokra találó a Schmoller megjegyzése, 
nem egyebek fából csinált vaskarikánál. (Die bisherigen Anlaufe einer 
die Kartelle beschrankende Qesetzgebung waren resultatslos, waren 
hölzerne Schüreisen}) És a kartellpolitika egyedül helyes irányára 
mutat, mely nem a kartellek megsemmisítésére törekszik meddő tilal- 
makkal és büntetésekkel, hanem a ma még több tekintetben (főkép a még 
nem általános szervezkedés okozta aránytalanság miatt) téves utakra 
hajló mozgalmat a valódi, egészséges fejlődés útjára vezetni igyekszik.^ 

Ha tehát a helyesirányú szabályozás alapelveit akarjuk meg- 
állapítani, mindenekelőtt kétségtelen, hogy az nem lehet tilalmazás, 
hanem az egészséges kartellmozgalom elismerése mellett oly szabályok 
felállítása és alkalmazása, melyek a túlzásokat és visszaéléseket meg- 
akadályozni képesek. 

Továbbá, okulván a merev jogszabályok hiányain, e szabályo- 
zás módjait és eszközeit nem csupán a jogpolitika, hanem a gazda- 
ságpolitika terén is keresnünk kell és az előbbiekkel együtt szintén 
alkalmaznunk. 

A jogi szabályozás egyrészt magánjogi, másrészt közjogi lesz; 
a közjogi szabályozást részint a közigazgatási jog, részint a büntető- 



^ Kartellszabályozási terveinkről a következő szakaszban. 

2 Schmoller: Grundriss d. alig. Volkswirtschaftslehre. I. 452. 

^ „Die Kartelle nicht zu vernichteriy sondern sie aus den heute teilweise 
falschen Bahnen hinüber zu lenken in gesunde, so dass sie als, die richtigen 
Organe einer höheren Form der vergesellschafteten Volkswirtschaft, als die 
berufenen centralen Steuerungsorgane der Produktion gelten können.** {Schmoller 
id. műnk. I. 452.) 

jog forrásaiból fog eredni. A gazdaságpolitikai eszközöket pedig az 
államok általános közgazdasági politikájának különböző ágaiban (vám- 
politika, adópolitika, vasúti-tarifapolitika stb. stb.) találhatjuk fel.^ 

A magánjogi szabályozás a fönntebb mondottak után nem 
lehet kérdéses. A kartelleknek, mint bármely más szerződésnek, álta- 
lában teljes magánjogi érvényességük, tehát megállapodásaiknak birói 
fórumok előtt, keresettel érvényesíthetősége is határozottan megálla- 
pítandó.2 Természetesen kifejezést kell adni a fenntartásnak, hogy 
erre nem számíthat, sőt tilalommal és joghátrányokkal találkozik az a 
kartell, mely a kartelltörvényben pontosan megállapítandó jellegű és 
mérvű visszaéléseket követ el. 

Továbbá határozottan kifejezés adandó annak, hogy a ring- 
sz^rá. spekulációk a kartellekre vonatkozó szabályok alá egyáltalában 
nem tartoznak, semmisek és tilosak. 

Fontos magánjogi kérdés, hogy a kartell jogi személynek 
tekinthető-e ; ilyen gyanánt szerezni, adni, perbelépni és perbeidéztetni 
lehet-e a kartelleknek? Szerintünk, kivált az általános szabályozás 
folytán rendezettebb, állandóbb viszonyok mellett, ennek nincs 
akadálya. 

A magánjogi rendezés ily megoldása után, mindenesetre jobb 
volna, ha követhetnők azok kívánságát, kik a szabályozást itt befe- 
jeztetni akarják ; azonban sokkal inkább meggyőződtünk a kartellek 
működésének és hatásainak vizsgálatánál, hogy ezidőszerint még 
egyes lelkiismeretlen kartellek számára visszaélések elkövetésére 
mennyi alkalom kínálkozik és, hogy ily visszaélések tényleg el is 
követtetnek, — hogysem ebben megnyugodhatnánk és a túlzások 
kiforrását, kiküszöbölését kizárólag a további fejlődésre hagyhatnánk. 

Ha a magasabb szempontokat megértő és követő józan és 
helyes kartellpolitika nyomról-nyomra folyton inkább tért hódít is, ha 



^ E fejezetben a kartellszabályozásnak csak általános alapelveit álla- 
pítjuk meg; egyes részletekről a következő szakaszban. 

^ Azonban semmiesetre sem fogadhatjuk el azt a javaslatot, mely szerint 
a kartellek létesítése és jogi érvényessége engedélyezéshez köttessék. 

így pl. az Orsz. Magyar Gazd. £^>^e5Őte/kodifikácionális' bizottsága 1904. 
április 27-én tartott ülésén megállapítván a pontozatokat, melyek alapján, véle- 
ménye szerint a kartelltörvényt fölépíteni kell, az előadó Árkövy Richárd határo- 
zott ellenzése dacára így nyilatkozik : „3. Az alkotandó törvény mondja ki, hogy 
a kartellek létesfilése és működése engedélyhez kötessék; ezen engedély megadá- 
sára egy létesítendő külön érdekképviseleti hatóság hívatott, mely hatóság a mező- 
gazdasági, ipari és kereskedelmi érdekképviseletek kiküldötteiből alakítandó''. 

A kartellek szabályozására vonatkozó több százra menő könyvben, javas- 
latban egyáltalán alig emlékezem, hogy ekkora abszurdumra, ilyen képtelen kíván- 
ságra akadtam volna valahol!! 

Már magában az engedélyezés kérdése is régen letárgyalt, lehetetlen 
fogalom. De ráadásba még az engedélyezést egy olyan „érdekképviseleti 
kikfildöttekböP alakított mozaik-bízotttságra bízni, gondolatnak is csodálatos. 
Az egyes kartelltagok egyéni érdekeit sokszor mily hosszas és keserves munka 
árán lehet harmóniába hozni, a kartellt létesíteni. Most ez akadályok mögé 

az általánosabban, minden irányban meginduló kartellszervezkedés 
magát a visszaélésekre módot nyújtó eröaránytalanságot mindinkább 
eloszlatja is, — mindazonáltal ma még nagyon is vannak lelkiisme- 
retlen kartellek, ma még nagyon is vannak ezek kapzsiságával szem- 
ben védelemre szoruló gyöngébb csoportok. 

Tekintettel kell lennie a szabályozásnak mindenekelőtt a fo- 
gyasztó közönség kizsákmányolására alkalmas árcsigázási kísérletekre 
(Preistreiberei), mikor a termelési költségeket és a tisztességes, nor- 
mális hasznot aránytalanul meghaladó, az adott árú vagy szolgáltatás 
értékén magasan felül álló, uzsoraszerű árakat állapítanak meg és 
eröszakolfiak keresztül egyes kartellek. 

Másik irányban az árpocsékolás (Preisschleuderei) esetei tar- 
tandók figyelemmel. És pedig úgy a nyersanyagtermelök, félgyártmányo'< 
készítői és eladóival szemben gyakorlásuk, mint azon esetek is, mikor 
a kartellen kivül állóknak a versenyből teljes kizárása vagy épen 
teljes tönkretétele céljából az árúkat oly mélyre leszállított árakon 
hozzák nagy mennyiségben forgalomba, amely árak mellett a termelés 
aránytalan csekély haszon vagy épen csak veszteség mellett volna 
csak továbbfolytatható. 

Tekintettel kell lennie a szabályozásnak továbbá arra is, ha 
akár egyes közvetítők, akár egyes fogyasztók ellenében árúik eladá- 
sánál aránytalanul magasabb árakat és szerfölött súlyos feltételeket 
alkalmaznak, vagy az eladást számukra egyenesen megtagadják. 

Figyelmet kell továbbá fordítanunk a munkásokkal szemben 
elkövethető visszaélések meggátlására, a munkabérek méltánytalan 
leszállítására, a munkaviszonyok indokolatlan súlyosbítására vonatkozó 
esetleges kartellhatározmányokra. 

Azon kartellektől, amelyekre a fogyasztók uzsoraszerű-árakkal 
kizsákmányolása, vagy a megelőző vagy pedig a kívülálló termelők 
tönkretételére alkalmas árpocsékolás, avagy a munkások tetemes meg- 
károsítása bizonyul be — a magánjogi érvényesség megvonandó.^ 



még odaállítani azt is, hogy a kartellszerzödést és annak megértése, indokolása 
végett a kartelltagoknak féltve és jogosan őrzött belső üzleti viszonyait is 
mindenestül hurcolják egy olyan bízottság elé, amelynek egyes tagjai külön- 
külön más érdekképviseleteknek küldöttei, azoknak esetleg külön-külön egyoldalú 
elfogultságát hozzák magukkal, ellenben legtöbb valószínűség szerint az enge- 
délyezést kérő kartellek legtöbbjére nézve egyáltalában nem szakértők ; ilyen 
na^ontosságú, sokszor a kartellbe lépni törekvő iparágnak létérdekeivel szoros 
kapcsolatban álló alakúlatnak létrejöttét hosszas előzetes vitának, bizonyosra 
vehető civódásnak keresztül úszásához kötni — túlságosan : elméleti indítvány. 
Meg lenne különben ily rendszernek az a hatása is, hogy a kartellek legtöbbje 
titokban, vagy alakoskodva létesülne és működne. 

^ Mindenesetre föltámad ezzel kapcsolatban némelyekben a gondolat, 
nincsen-e itt ellentétben a magánjogi érvényesség elvonása az előzőkben meg- 
állapított természetes fejlődési jelleggel és megsemmisíthetetlenséggel ? Minden 
bizonynyal, nincsen. A kartellmozgalom, mint a versenykorlátozás természetes 
fejlődési-tendenciájának megnyilatkozása ellenében a tilalmi, megsemmisítési 
szabályok erőtelenek. Mikor itt egyes kartellekre, közérdekből is veszélyes 

Azonkívül mindkét irányú árpocsékolásnál, Vagy az eladásnak egye- 
sekkel szemben csak aránytalanul emelt árak mellett teljesítésénél vagy 
egyenes megtagadásánál, végűi a munkásoknak indokolatlanul okozott 
károsítások eseteiben kártérítési kötelezettségbe vonandók. Söt, amint 
később sorra vesszük, a nagyobb visszaélésekre büntető sankció is 
állapítandó meg. 

Hogy a visszaéléseket elkövető egyes kartelleket utóiérhessük, 
kezünkben tarthassuk, hogy a veszélyeztetett érdekeket kellőképen 
védelmezhessük, ehhez első sorban szükséges, hogy az összes kar- 
telleket alaposan ismerhessük és működésüket állandóan szemmel 
tarthassuk. 

A közigazgatási szabályozás legelső feladata tehát, hogy összes 
kartelleinkről kellő ismeretet, bármikor alapos tájékoztatást és az 
ellenőrzéshez alkalmas módot adjon. 

Szükségessé válik ehhez a kartellek nyilvántartása. E nyilván- 
tartás kartell'jegyzék (Kartell-register) által történik, melybe megalakulá- 
sakor minden kartell köteles az előírt módon bejegyeztetését kérelmezni, 
későbbi változtatások a kartellszerződésen szintén bejegyeztetendők. 

Ami a kartellregister elvi oldalát illeti, ellene sokan felszólaltak ; 
legújabban pl. Klein a 27-ik német jogászgyűlésen a közigazgatási 
jegyzéknyílvántartást, a bejelentési kötelezettséget, ellenőrző kartell- 
hivatalt egyenesen a szabályozásnál feltétlenül kerülendő módok 
között sorolta fel.^ 

Egyrészt, szerinte, ma már úgy sem titkolóznak a kartellek, 
ki-ki „tájékozást szerezhet róluk az újságolvasás kényelmes módján", 
másrészt pedig az ipari élet felett terhes gyámkodást, az üzleti titkok 
közreadásával pedig veszélyt is lát a kötelező jegyzékbe vezetésben. 

Ami a kartellek csökkenő titkolózását és az „újságolvasás 
módját"* illeti, úgy hisszük, nem lehet a kartellek komoly szabályo- 
zására törekvő államhatalmat arra utalni, hogy a kartellekre vonatko- 
zólag csak annyit és akkor tudjon meg, ami és amikor azoknak tetszik; 
továbbá az újsághírekről valamennyien tudjuk, hogy azoknak vagy az 
egyoldalú, érdekfelektől eredő információ, vagy a tények téves vissza- 
adása igen magas hányadát teszi használhatatlanná ; végre is államha- 
talmi szabályozást „hírlik" és „mondják" adatokra építeni kissé naiv 
kívánság. 

Ép ellenkező oldalról jött újabban egy támadás a kartellregiszter 
ellen. Hirsch^ közli ezt, ki főképen attól tart, hogy a kartellregister 



visszaélések elkövetése miatt az érvén)rtelenítést, (kapcsolatban egyéb jog- 
hátrányokkal és jogkövetkezményekkel) alkalmazzuk, ezzel csak a kartellmozgalom 
egészséges fejlődésének helyes útjáról letért egyes kartelleket szorítjuk vissza 
és sújtjuk. És tehetjük ezt ez esetekben nemcsak teljes joggal, de teljes sikerrel 
is, mert a fejlődés tendencia belső ereje nem védi meg a körén tulcsapott és 
eltorzult kartell-tOneteket. 

* Verh. d. 27. deutsche Juristentag. 

2 Dr. Kart Hirsch; Ein Kartellvertrag. (Kartell Rundschau 1905 
márciusi f fizet. 136. oldal.) 

létesítése csak neszesemmi-féle, elodázó módozat lenne. ^ Ebben igaza 
van azokkal szemben, akik egyelőre tényleg megakarnak itt állapodni 
és a további szabályozást akkorra halasztani kívánják, mikor a nyil- 
vántartással „a kartellek viszonyai alaposan megismerhetők lesznek.*" 
Ez mindenesetre lehetetlen hüzódozás és félig sem kész szabályozás. 

A registerben nyilvántartás azonban szerintünk nem az elodázás 
célját fogja szolgálni, hanem eszköze a további részeiben is egyide- 
jűleg kiépítendő szabályozásnak. 

Ami á kartell-registerhez bejelentendő adatokat illeti, azokat 
a következő szakaszban részletezni fogjuk, de általában megállapít- 
hatjuk, hogy a kartelleknek viszonyairól, céljaikról és működésükről teljes 
képet, tökéletes tájékozást kell nyüjtaniok. 

A bejelentés megtételére minden kartell köteles. A bejelentést 
elmulasztó kartellre azonkívül, hogy érvényesnek nem tekinthető, de 
cselekményeiért a kartelltörvény szerint felelős,^ még egyenesen nyoma- 
tékos sankció is alkalmazandó. Hasonlókép bejelentési kötelezettség 
terjed ki a kartell szerződés változtatásaira is. 

Azonban nem tartjuk szükségesnek, sőt, tekintve eltérő viszo- 
nyaink százféleségét, nem látjuk helyesnek sem, hogy a kartelleket 
bizonyos általánosan, normativum ^anánt megállapított egyöntetű 
szerződés alakba szorítsuk. 

Továbbá osztjuk Klein-nak a 27. német jogászgyűlésen kifej- 
tett azon véleményét, hogy kerülni kell a kartelleknek valamely meg- 
határozott jogi alakzatba (részvénytársaság, szövetkezet stb.) szorítását ; 
igaza van, hogy a kartellszerződés megítélésénél a lényegből és nem 
a formából kell kiindulni; azonkívül ez a társulási szabadság mozgá- 
sának szükségtelenül nagymérvű koriátozása lenne. 

A kartellregisterbe vezetett adatok nyilvánossága tekintetében 
erős küzdelem folyik. Több javaslat egyszerűen kimondja, hogy a 
kartell-lajstrom nyilvános, mindenki betekintheti, abból másolatokat 
vehet. Ez ellen méltán támadt elkeseredett ellenzés. Mert a kartell- 
lajstromot korántsem lehet a telekkönyvi, vagy a cégjegyzékekkel ösz- 



^ Dr. Kari Hirsch : „Ich würde die Einführung eines Kartellregisters für 
ein Unglück haltén, nicht etwa weil von dieser Institution Schlimmes zu befűrchten 
wáre, sondern deshalb, weil ich einerseits nichts förderndes gegenüber den 
Kartellgefahren davon erhoffen kann, anderseits befürchte, dass man zum 
Karteilregister greift ut aiiquid fiat und dann Sache gehen lásst wie bisher, d. 
h. wie es den Kartellen gefailt. Die Warnung von einem Karteilregister scheint 
mir deshalb geboten, weil fást in alien anderen deutschen Gesetzen das 
„Register** eingeführt werden ist und man auch den Karteilen gegenüber durch 
ein Register Animam salvare erhoffen wird." 

Ugyanottan megválaszolja és cáfolja ezt dr. Tschiersky, a Rundschau egyik 
szerkesztője. 

2 Más szóval : javára nem érvényes a kartellszerződés ; de a kartell- 
törvénynyel ellenkező cselekményekért, vagy mulasztásokért felelősek a tagok, 
tehát velük szemben, kárukra számításba jön a magánjdgilag nem érvényes 
kartell. 

szehasonlítani. A kartell-registerben a kartellek üzemi, forgalmi és 
egyéb gazdasági viszonyaiból nagy* mértékben lesznek oly adatok is 
felveendők, melyekről nem lehet eltagadni, hogy közkézre adásuk az 
illető kartell tagjai ellen és kárára kihasználást tennének lehetővé, 
vagy saját működésüket bénítanák meg. Nem kell valami rejtelemre, 
valami kevésbbé tiszta színezetre gondolnunk; a legszolidabb és leg- 
tisztább üzletvitelben is, egyéni vállalatban és a társias összemükö- 
désben kapcsolódó kartelltagoknál egyaránt vannak üzleti titkok, 
melyekre tekintettel kell lennünk, mert a szabályozás címén a kar- 
tellek tagjainak méltánytalan kárt okozni nincs okunk, sem jogunk. 
Ha a kartellregister mindenestül nyilvánosság elé adását mondanók 
ki, az üzleti titkaikat féltve őrző kartelleket egyenesen rászorítjuk, 
hogy hiányos vagy téves adatokat szolgáltassanak; így a registerünk 
sem lesz megfelelő, moraliter is rontjuk a helyzetet. 

Helyes megoldása ennek, hogy minden kartellbejegyzés 
kettős jegyzékbe vezettessék, a bejelentési anyag, megállapított módon, 
két csoportba jegyeztessék és a kartellek által üzleti titok gyanánt 
tekintetni kért és a szabályok szerínt is annak tekinthető adatok álta- 
lában nyilvánosságra ne bocsáttassanak. Csupán per folyamán, a 
kartelibíróság rendelhesse el, hogy ezek is kiadhatók nyilvános hasz- 
nálatra, egyébként csak hivatalos tájékozódásra szolgálnak. 

A kartellek bejelentéseinek átvételére, azok elbírálására, regis- 
terbe vezetésére, nyilvántartására, továbbá általában a kartellmozgalom 
és az egyes kartellek figyelemmel kísérésére szakszerű kartellhivatal 
szervezendő. E kartellhivatalnak teljesen önállónak és függetlennek 
kell lennie. Oly nagyfontosságú érdekeknél, mint amelyek a kartell- 
kérdésnél érintve vannak, a költség-kérdés tekintetbe nem jöhet; van 
elég hivatalunk, melyre századrésznyi szükség sincsen.^ Nem szabad 
takarékossági szempontból pl. valamelyik minisztérium egy osztályára 
ruházni e munkakört, mert ezzel egyrészt gyakran sodornánk magát a 
kormányt lehetetlen helyzetekbe, másrészt nélkülözné a független 
önállóságot. 

E kartellhivatal fölött csupán a törvények helyes végrehajtása 
és alkalmazása tekintetében gyakoriandó ellenőrzési és felügyeleti jog 
adandó a kereskedelemügyi miniszternek. 

Az esetben, ha a kartellhivatal a bejegyzést megtagadja, az azt 
kérő kartell felebbezéseinek, valamint általán a kartellpereknek lefoly- 
tatására kartellbíróság szervezendő. A középfokú bíróságok kihagyá- 
sával, e kartellbíróság két tagozatban szervezhető és pedig centrali- 
zálva, az egész ország területére, hogy így az egységes joggyakoriat 
kifejlődése biztosíttassék, továbbá azért is, mert a bíróságokat rend- 
kívüli magasfokú közgazdasági szakképzettséggel is bíró jogászokkal 



* Kicsinyes szempont és sajátságos felfogás tehát az, mely (egyik 
szemlénkben nemrég megjelent cikkben) a karteli-szabályozást „megint egy új 
hivatal felállításának'' látja csupán. 

8* 

kell ellátni, ilyenek pedig sokkal kevesebb számmal vannak, hogysem 
a decentralizáltan lefolytatás által ícivánt módon a nagyszámú törvény- 
székekhez kellő számban juthatnának.^ 

Ez a kartellbíróság lesz tehát hívatva egyrészt a kartellhivatal 
által visszautasított bejelentéseket felülvizsgálni és eldönteni, másrészt 
pedig a kartellek ellen indított, továbbá a kartellszerződés alapján a kar- 
tellnek a tagok ellen, a tagoknak a kartell ellen vagy a tagoknak 
egymás ellen indított pereiben ítélkezni. 

A veszélyeztetett magánérdekeltek maguk is, ezenkívül a veszé- 
lyeztetett közérdekek részéről, a közveszélyes, káros hatású kartellek 
ellen vádat indítani, a törvényben megállapítandó visszaélések esetében 
és megállapítandó módon, a kartell megszüntetéséért, megrendszabá- 
lyozásáért keresetjog adandó a kartellhivatalon, mint hívatásos ellen- 
őrzőn kívül a kereskedelemügyi, pénzügyi és a belügyi minisztereknek, 
keresk. és iparkamaráknak, hogy így lehetőleg a termelő, forgalmazó, 
fogyasztó és a munkásosztály érdekei lehetőleg egyaránt szószólóra 
találjanak. Azonban nem ruházandó a vádemelés a közvádlókra, mert 
az csak jogi kezelésre vezet, maguk a gazdasági élet érdekei háttérbe 
szorulnának a jogi szempontok, formaszerüségek mellett. 

Ami a kartelltörvényben előírt kötelességek teljesítését elmu- 
lasztó kartellekkel, úgyszintén a visszaéléseket elkövető kartellekkel 
szemben alkalmazandó büntetőjogi eszközöket, elvi szempontból illeti, 
azok használata ellen emelt kifogások, szerintünk, nem állhatnak meg, 
azok használata helyes és szükséges. E kifogásokból két fontosabbat 
emelnek ki, egyrészt, hogy indokolatlan zaklatás lenne a büntető jogi 
sankció, másrészt pedig, hogy büntetőjogi eszközökkel eredményt 
elérni a kartellszabályozásnál nem lehet, ezt bizonyítják a kartelljogban 
alkotott, érvénytelennek maradt tilalmak hatálytalan büntetései. 

Mindkét ellenvetés könnyen megerőtleníthető. A „zaklatás" 
kifogásával hosszabban foglalkoznunk sem kell ; e büntetőjogi eszközök 
törvényben megállapított esetekben lesznek alkalmazhatók és ha zaklatok 
lesznek is, csak azokat fogják zaklatni, akik erre rászolgáltak. Az 
előírottakat teljesítő, visszaéléseket el nem követő kartellekre egyálta- 
lában semmi „zaklató hatásuk" nem lesz, sőt ellenkezőleg javukra 
válnak azáltal, hogy a visszaéléseket elkövető, ezáltal a kartellmoz- 
galmat is komprommitáló kétes elemeket visszaszorítják. 

Hogy pedig a büntetőjogi eszközök itt hatálytalanok marad- 
nának? — erre nézve nyilvánvaló, hogy a régi szabályozások bünte- 
téseitől, melyek egy lehetetlen, érvényesíthetetlen tilalmazást erősza- 
koltak, lényegében külömbözik az általunk alkalmazandó büntetőjogi 
sankció, mely nem lehetetlen megsemmisítési célokat, hanem megva- 
lósítható rendezést van hívatva szolgálni. (Hogy nem lesznek hatály- 
talanok, mutatják a kartellszerződésekben megállapított és azok alapján 
saját hatáskörükben alkalmazott kartellbírságok sikeres alkalmazásai is.) 



^ A centralizált vagy decentralizált kartellbiráskodás mérlegelését 1. még 
a következő szakaszban részletesebben. 

És e rendezés megvalósítására nélkülözhetlenek is a bűntetőjogi 
eszközök. Ha az államnak ily nagyarányú erömomentumokkal bíró 
gazdasági jelenségek szabályozását, esetleg megrendszabályozását tesz- 
szük feladatává, akkor ne tegyük nevetségessé, ne vigyük lehetetlen 
helyzetbe, ne adjunk a kezébe — fakardot. Mert ilyen lenne például, 
ha Klein-nak a 27-ik német jogászgyülésen fölvetett eszméjét fogadnánk 
el. Az indokolatlan áremelésekkel elkövetett visszaéléseknél mondja, 
hogy az esetben, ha az ügy megvizsgálására és ítélkezésre hívatott 
autonóm bízottság („árbíróság") megállapította, hogy az árak abnor- 
misul felcsigáztattak és ennek dacára a kartellek a kárhoztatott árakhoz 
ragaszkodnak, ügy a bízottságnak joga lenne a kartelltagokkal szem- 
ben becsületbüntetéseket alkalmazni, őket megfosztani bizonyos tiszte- 
letbeli hivatalok viselhetésének jogától.^ 

. Nem tagadhatjuk meg, hogy Klein e javaslata legjobb szán- 
dékból és ideálisan tiszta gondolkozásból ered. De, aki azt hiszi, 
hogy ez eszközökkel, a tiszteletbeli állások viseléséhez fűződő erkölcsi 
dekórum sülyával, az itt szóba kerülő nagyarányú vagyonérdekeket 
ellensúlyozni, a tülcsapásokát, visszaéléseket megakadályozni lehet, 
merőben téved. Ha ez erkölcsi dekórumot komolyan értékelő embe- 
rekre gondolunk (és jól tudjuk, ezekre gondolt Klein) ezek az embe- 
rek a józan, helyes és tisztes kartellpolitika követői lesznek anélkül 
is, hogy szorítani kellene arra, saját erkölcsi érzetük vissza tartja 
őket a visszaélésektől ; ellenben azoknál, akik lelkiismeretlenségükben, 
kapzsiságukban mások megrontására és kizsákmányolására képesek, 
ugyancsak mitsem érők lesznek ily ethikai kényszerítő eszközök, 
azoknak előttük súlya, belső nyomása nem volna; sőt még, ha az 
emberi hiúság gyarióságára építnők (elég sajátszerű hazárd-ötlettel) 
számításainkat, úgy is tévednénk, mert ilyen nagy vagyonérdekekkel 
szemben a hiúság is háttérbe szorul. 

Büntetőjogi sankcióval és pedig ismételt és fokozható kirovás- 
sal súlyosbítható és kellő nyomás gyakoriására alkalmas mértékű 
pénzbüntetéssel kell biztosítani a kartellek bejelentési kötelezettségei- 
nek teljesítését. Továbbá pénzbüntetéseken kivűl szabadságvesztés 
büntetéssel kell szankcionálni a kartellekkel szemben védelemre szoruló 
csoportok (fogyasztók, közvetítők, munkások, előző v. követő termelők, 
kivfilálló vállalatok stb.) ellen elkövethető visszaélések tilalmazását. 
Szükséges és elkerülhetetlen a szabadságvesztési büntetések alkalma- 
zása is nagyobb visszaélések meggátlására, mert a pénzbüntetések 
olykor nem volnának elég erős korlátok azok föltartására. 



^ Hogy ilyen nagyarányú, gazdasági tartalmú elhatározásokat és 
cselekvéseket nem lehet ethikai kötelékekkel megfékezni, azt bizonyítja 
az is, hogy a kartellek jogilag érvényesíthetők nem lévén, maguknak kellett 
gondoskodniok megállapodásaik és belső rendjük megtartásáról és erre vonatko- 
zólag eleinte a szerződésnél adott becsületszóra és ez alapon gyakorolható 
erkölcsi presszióra támaszkodtak ; mihamar át kellett azonban térniök a bírságok 
alkalmazására, biztosítéki óvadékok és váltók letételére stb. 

Mondottuk föntebb, hogy a szabályozásnál nem állapodhatunk 
meg a jogpolitikai eszközöknél, hanem gazdaságpolitikai eszközöket 
is kell keresnünk és alkalmaznunk. A jogi szabályozás végtére is a 
kartellmozgalomnak külső rendezése, nagyobbára gátak és védművek 
építése. Keresnünk kell azonban oly eszközöket, melyek segítségével 
magába a gazdasági jelenségek belső fejlődésébe nyúlhassunk és arra 
befolyást gyakorolhassunk. Ilyenek csak gazdaságpolitikai eszközök 
lehetnek.^ 

Gazdaságpolitikai szabályozás gyanánt legtöbben ajánlják a 
vámpolitikai eszközök alkalmazását. Javasolják, hogy egyrészt a vám- 
tarifák megalkotásánál a védvámok ne állapíttassanak meg a kartel- 
leknek oly kedvező magas tételekben, másrészt a visszaéléseket elkö- 
vető kartell megtörésére azon vámtételt ideiglenesen fölfüggeszteni 
vagy mélyen leszállítani kellene. ^ Javasolták továbbá, hogy egyes ese- 
tekben kiviteli vámok, esetleg kiviteli tilalmak által is nyomás gyako- 
koroltassék a visszaélő kartellekre.^ 

Az mindenesetre tény, hogy a vámtétel leszállításával a bebo- 
csátott külföldi verseny által igen erős nyomást gyakorolhatunk a 
kartellekre. Úgyszintén a kivitel megnehezítésével vagy épen megtiltá- 
sával is. 

Olyan esetekben tehát, mikor valamely visszaéléseket elkövető 
kartell, szerfölött elhatalmasodva az államhatalmi szabályozásnak ellene 
szegülne, megfékezésére ily eszközöket is alkalmazni kell. Azonban 
eltekintve az ily legabnormisabb esetektől, általában az ily vámpoli- 
tikai operáció lehetőleg kerülendő. 



^ Söt ujabban többen kívánják, hogy a jogi szabályozást teljesen mellőzve, 
csupán gazdaságpolitikai eszközöket alkalmazzon a kartellszabályozás. Grunzel 
szerint csupán gazdaságpolitikai eszközökkel lehet a kartelitörvényhozás kérdését 
helyesen megoldani. 

A 27-ik német jogászgyűlés számára adott véleményében Dove hangsú- 
lyozza, hogy elegendő a gazdaságpolitikai eszközök alkalmazása (Verhandlungen 
des 27. deutschen Juristentages. Gutachten. Bd. IL) 

A 27-ik német jogászgyűlésnek teljes ülésében hozott véghatározatban 
tényleg beszövödik e motivum, amennyiben kimondják, hogy a kartellkérdés 
rendezése főleg a közgazdasági törvényhozáshoz tartozik. 

^ A kartellek és a vámok kölcsönhatásával igen értékes monográfiában 
foglalkozik Liefmann (Schutzzoll und Kartelle. Jena. 1903.) 

^ Például az osztrák Industrie und Landmrtschaftsrath által 1901-ben 
előterjesztett kertelltörvénytervezet 15. §. a) pontja szerint: „Kartell tárgyát ké- 
pező áruk vámja rendeletileg bizonyos időre megszüntethető vagy mérsékelhető, 
amíg másoknak a kartellek által való károsítása és kizsákmányolása meg nem 
szűnik." Ugyanazon szakasz b) pontja: „Kartell tárgyát képező árukra rendeleti- 
leg kiviteli vám vagy kiviteli tilalom állapítható meg." Továbbá az f) pont alatt: 
„Oly áruk tekintetében melyek kartell tárgyát képezik, a vámvisszatérítési eljárást 
rendeletileg a legszabadelvttbb módon ki lehet tágítani." Mindezen represszaliák 
akkor nyerhetnek alkalmazást, ha a kartellek monopolukat úgy használják ki, 
hogy „másokat az árúk beszerzésénél, forgalombahozásánál vagy készítésénél 
jelentékeny, gazdasági helyzetüket vagy szolgáltatási képességüket nagy mérvben 
korlátozó módon károsítanak." (Közp. Ért. 1901. 27. sz, közölt szövegből.) 

Mert közérdekből tekintve is kétélű fegyver, mely csak 
végső esetben és igen óvatosan használandó. Na^on kétes értékű 
eredmény ugyanis az, ha általuk a kartellek megtörését érjük el, 
minthogy könnyen lehet ^ a kartellekben egyúttal saját nemzeti terme- 
lésünket törjük le vagy gyöngítjük meg nagy mértékben pl. a rázüdí- 
tott külföldi verseny erejével, vagy fejlődésében megakasztjuk a kivi- 
teltől elzárás által. ^ 

Nem helyeselhetjük azt a javaslatot, hogy a kereskedelmi és 
vámszerződésekbe vétessék fel egy kartellklauzula, melyben az álla- 
mok a kartellek ellenében együttes, vagy legalább egyöntetű eljárásban 
állapodnának meg. Mert eltekintve attól, hogy a folyton ujabb súrlódá- 
sokat előidéző okok számát gyarapítanók ez egyezményeknek amúgy 
is igen veszedelmes talaján, — egyáltalában alapjában téves lenne 
ez a módszer, a tilalmi rendszer korába és felfogásába való; mikor 
még a kartellek elnyomásáról gondolkoztak, akkor támadt ez az ötlet, 
hogy nemzetközi megállapodásokkal, egyesűit erővel talán sikerűi, 
ami az egyes államoknak nem sikerűit. Nos, az nem sikerülne az 
összes államoknak sem, mert természetes fejlődési tendenciát megsemmi- 
síteni egyáltalában nem lehet. Ha pedig -a kartelleket helyes irányban 
vezető, túlzásoktól visszatartva szabályozó modern kartellpolitika 
eszközéül ajánlják, arra sem való. 

Mert a kartellszabályozásnak nem szabad nemzetközinek lenni, 
annak a nemzeti gazdaságpolitika öntudatos megnyilatkozásának kell 
lennie. A kartellek a nemzeti gazdasági élet szervezetei, a külfölddel 
vívott gazdasági harcban a nemzet legmodernebb és legifontosabb harci 
eszközei közül valók. Ezen jelentőségüket mindinkább általánosan 
elismerik. Már most a nemzetek gazdasági életfejlődése, viszonyai és 
érdekei különbözők; különbözők és nemzetenként eltérők lesznek a 
kartelltendencia megnyilatkozásai is, ha lényegben azonosak is, jelent^ 
kezesük, működésük ktílön sajátosságai oly mérvűek, hogy azokra 
figyelemmel nem lenni és a kartellszabályozást nemzetközileg egy- 
formára faragott sablonba szorítani képtelen eszme. 



Ezzel szemben nagyon helyes Grunzel-nek azon felszólalása, hogy a vámtételek 
alakításának jogát rendeleti szabályozás tárgyává átengedni nagyon veszedelmes. 
Az csak törvényhozásilag történhetik. Hozzátehetjük még, hogy viszont ha a 
vámtételek törvényhozási alakításával akarunk a kartellekre hatni, akkor, — ismerve a 
törvényhozási aktusok hosszadalmas és zajos lefolyását, — olyan lesz ez, mintha : 
dobbal akarnánk verebet fogni. Itt gyors intézkedés, gyors közbelépés szükséges ; 
csekély halogatás is óriás károkat okozhat, viszont az elkésve alkalmazott vám- 
tételmódosítás, nagyon lehet, már többet árt, mint használ. 

^ Azonkívül arról sem szabad megfeledkezni, hogy ahol a visszaélést 
elkövető kartellen kivülállő vállalatok is vannak, azon szakban a kartell ellen 
alkalmazott vámfelfüggesztés vagy vámleszállítás által bezúdított külföldi verseny 
árját e kívülálló vállalatok is keservesen megszenvedik, azokra teljesen méltat- 
lanul hoznánk esetleg végső pusztulást, elvonva megillető és szükséges vámvé- 
delmüket. 

Kellő óvatossággal használandók az adópolitika köréből ajánlott 
eszközök is; nem oszthatjuk teljesen Ráth-nak ahoz fűzött remény- 
ségeit, mindazonáltal a kartellek nyereségvágyának mérséklésére és 
így sok visszaélés meggátlására alkalmasnak találjuk a nyereség egy 
bizonyos részének, a rendes, közönséges nyereség mértékén felüli 
összegeknek erős progressziv tételekkel megadóztatását. Nincs igaza 
Messinger-n^ky^ mikor ez ellen azt hozza fel, hogy „ez csak általános 
rendelkezés lehetne, mely a forma miatt súlytana minden megállapodást 
az ipari értékesítés terén még akkor is, midőn csak ugyanoly árak 
állapíttatnak meg, aminőket a szabad verseny mellett is megterem- 
tettek volna a konjunktúrák és aminőket a kartellen kivűl állók is 
élveznek." 

Nem áll meg ez érvelés, mert ezek a fokozatosan növekedő 
adótételek nem sülyosülnának általában minden kartellre, csupán 
azokra a kartellekre, kik a szokásos u. n. tisztes polgári hasznot 
meghaladó nyereségre törekednek, de még nem csaptak át a ki- 
zsákmányolás, uzsoraszerü jellegű áralakítás terére ; mert az ily kartellek 
ellen már a fönntebb tárgyalt represszáliák alkalmazandók és különben 
is erkölcstelen dolog volna a visszaélésekre adóforrást alapítani. 

Mindenesetre azonban, óvatosan kezelendő e gazdaságpolitikai 
eszköz; az u. n. „tülnyereség" progresszív adóztatásának nem szabad 
olyan túlságosan súlyosnak és szigorúnak lennie, hogy egy bizonyos 
mértéken felül szinte már a nyereség teljes elkobzásával fenyegetve, 
kiölje a kartellekből a haladásra, a gazdaságosabb, teknikailag töké- 
letesebb termelésre és forgalmazásra törekvést is. 

Sokkal könnyebben, gyorsabban és kevesebb veszedelemmel 
alkalmazható és sikeres gazdaságpolitikai eszközöket találunk a szállí- 
tási-tarifapolitika terén. A legtöbb országban a vasutak és hajózási 
vállalatok fuvardíjszabásának alakítására az államnak nagy befolyása 
van; a vasutak nagy része államosítva is van. A fuvardíjszabásoknak 
alakításával, akár egyes tételekben, egyes viszonylatokban is módosí- 
tásával tehát igen alkalmas eszközét kapjuk a ícartellszabályozásnak, 
melylyel gyorsan, esetekhez alkalmazottan és könnyen gyakorolhatunk 
igen erős hatást á visszaéléseket elkövető, vagy épen renitens kartel- 
lekre, minthogy ezek által a kartellel szemben verseny támasztható, 
másrészt a kartell, például kivitelében korlátozható és igen erős nyo- 
mással megterhelhető.^ 



^ Dr. Messinger Simon : A kartellek és a magyar törvénytervezet. (Keres- 
kedelmi Jog. 1904. 3. szánv 64—65. old.) Ezen, egyébként igen értékes cikkso- 
rozatnak különben még több tételével nem érthetünk egyet, különösen a szabá- 
lyozás kérdéseit illetőleg. 

2 Pl. az osztrák Industrie u. Landmrtschaftsrath említett tervezete 15. §-a 
c) pontjában: „Kartell tárgyát képező árúk versenytermékeinek behozatalára 
rendeletileg a rendesnél alacsonyabb díjszabások léptethetök életbe, úgyszintén a 
kartell tárgyát képező árúk kivitelére a rendesnél magasabb díjszabások állapít- 
hatók meg. 

Erős hatást gyakorolhat az állam a kartellekre a közszállítások 
körében is, a szállításokból kizárással, ami a visszaéléseket elkövető 
kartell magánjogi érvénytelenítése után, még az összes vagy csak 
egyes, a visszaélésekért felelős kartelltagokat, további megtorlás gya- 
nánt sújthatja; már magában alkalmazhatóságának tudata is sok 
esetben a visszaélések elkövetésétől visszariasztó hatást fog gyako- 
rolni. Még erősebb e rendszabály, ha a közszálljtások egységes ren- 
dezésével ily eljárás nemcsak az állami, hanem egyéb pl. törvény- 
hatósági közszállításoknál is alkalmaztatni fog. 

Ultima-ratio-nak tekintendő gazdaságpolitikai eszköz és csak 
végső esetben alkalmazandó pl. a tulhatalmasodott kartellel szemben: 
verseriyvállalatoknak, esetleg állami üzemben támasztása; sőt a 
közérdek nagymérvű veszélyeztetése esetén a visszaéléseket elkövető 
és ellenszegülő vállalatoknak kényszerkisajátítással államosítása. 

Azonban az előzőktől egészen eltérő, más irányban találjuk 
fel a gazdaságpolitika leghatásosabb eszközét a kartellek okozta bajok 
elhárítására. Tudjuk, hogy e bajok, veszélyek és károsítások tülnyo- 
mólag arra vezethetők vissza, hogy egyelőre még a kartellképződés 
nincs minden irányban egyenlően elterjedve, kifejlődve ; tehát a szer- 
vezettségükben erősebb, kartelláit csoportokkal szemben a nem kar- 
tellált csoportok, mint gyöngébb felek állanak, akik egyes lelkiisme- 
retlen kartellek elnyomási, kizsákmányolási kíséríetei ellen kellő véde- 
kezésre nem képesek. 

Ha tehát a visszaélések lehetőségét akarjuk csökkenteni, elosz- 
latni, akkor ez erőviszony-aránytalanságot kell megszüntetnünk. 

Hogy ezt elérhessük, rövidlátó politikát követnénk, ha ez erő- 
tényezők arányát ügy akarnók helyreállítani, hogy jogi és gazdaság- 
politikai eszközökkel a kartellek meggyöngítésére, erejük megtörésére 
igyekeznénk. Nem a szervezettség, egyesülés által erősebbé lett kar- 
telleknek a többiekhez hozzágyöngítése, hanem a gyöngébb csopor- 
toknak hasonló erőtényezőkké segítése, hozzájuk erősítése lesz a 
helyes gazdaságpolitika. 

Korántsem jelenti ez azt, hogy az állam vegye kezébe a kartell- 
képzés általánossá, egyetemessé fejlesztését; szó sincsen itt, mint 
fönntebb is megemlítettük, valami közkötelezőleg keresztülviendő kény- 
szer kartellképzésről, melyről láttuk, hogy a kartellek lényegével ellen- 
kező, abszurd ötlet. 

Hanem az a teendője az államnak, hogy a gyöngébb csopor- 
toknak hasonló szervezkedését, kartellszerü egyesüléseit, pl. a mun- 
kások szakszervezkedéseit, közvetítőknek, fogyasztóknak stb. szövet- 
kezeteit, általában az erők egyesítését, a társias összemüködést minél 
inkább lehetővé tegye és elősegítse. 

A kartellképződésnek minden irányban általánosan kifejlődése 
fogja a kartellkérdés valódi megoldását adni; a mi szabályozásunk 
az átmeneti állapotban, a ma még aránytalanul, egyenlőtlenül szemben 

álló erők mérkőzésében a gyöngébbeknek visszaélések ellen megvé- 
désére törekszik, de a helyes egyensúlyt, a visszaélések eltörlését 
csak a kartellképzés általánossá tétele fogja létrehozni. Az egyformán 
szervezett, egyenlő erőtényezők gyanánt egyensülyozódó csoportok 
viszonyában valóra válik Ráth jövendőlése: „akkor monopol lesz 
ugyan az egész vonalon, de olyan, mely az ellentétes érdekek legtel- 
jesebb kielégítésén, összeegyeztetésén alapúi."* Pr. Rdth Zoltán: A 
monopol kérdéséhez. Közg. Szemle, 1901. 498. old.) 

VL A kartellek szabályozása hazánkban. 



A kartellmozgalom hazánkban is szabályozatlan. Még a kartellek 
magánjogi érvényessége, elismerésük tekintetében is ingadozó véle- 
ményeket találunk. Láttuk, hogy egyes tételes jogszabályainkból a 
kartellek elismerése olvasható kj, bírói gyakorlatunk azonban, bár a 
legutóbbi években lényegesén enyhült merevsége, ezzel ellentétes 
állást foglal el. De nemcsak hogy a kartellek vannak e miatt bizony- 
talan, kiközösített helyzetben, de a szabályozás e teljes hiányát gyakorta 
megszenvedik az egyes, visszaéléseket elkövető kartellekkel szemben 
a megkárosítottak, kik sérelmeikért jogorvoslást gyakran hiába keres- 
nek, minthogy „megfelelő jogalap, alkalmazható jogtétel" nincsen. 

Jogrendszerünk e hiányosságát érezve és különösen az akkor 
közreadott osztrák kartell-törvény tervezetnek hatása alatt 1897-ben 
Dániel Ernő báró kereskedelemügyi miniszter vette először nálunk 
kezébe ez ügyet. Körlevélben véleményadásra hívta fel a kereskedelmi 
és iparkamarákat és a kereskedelmi, ipari és mezőgazdasági szakegye^ 
sületeket, különösen a kartellek által gyakorolt hatásokra nézve, to- 
vábbá, hogy szükséges-e az ügy törvényhozási szabályozása, a beje- 
lentési rendszer, a kartellszerződés megvizsgálása és esetleg az egyes 
kartellegyezmények végrehajtásának eltiltása stb. 

Az érdekképviseleti egyesülések e fölhívásra adott válaszaikbari 
olyan eltérő és homlokegyenest ellenkező adatokat és kívánságokat 
hordtak össze, hogy — eltekintve egyes kivételektől — mindenekfölött 
annak adták kétségtelen tanúbizonyságát, hogy nálunk a kartell meg- 
figyelésével, megismerésével még vajmi kevesen és vajmi kevéssé 
törődtek. 

A vélemények ezen gomolygó ellentétei közt mégis mintha az 
a vélemény került volna felül, hogy a kartellek szabályozna felesleges, 
maradjon minden, ahogy van. 

A szabályozás kérdése részint ez okból, de sokkal inkább, 
mert a politikai küzdelmek leszorították, két évig megakadt. Csak 

1899-ben, a győri kamarának a kartellek visszaéléseit támadó fölter- 
jesztése, melyet csakhamar több kamara is^ támogatott, élesztette 
föl üjolag. 

Ez évben Hegedűs Sándor kereskedelemügyi miniszter megbí- 
zást adott dr. Ráth Zoltán kassai kir. jogakadémiai tanárnak, hogy 
az összegyűjtött anyag alapján egy tervbe vett kartellenquettera előadói 
tanulmányt készítsen. A tanulmány: „Emlékírat a kartellekröl'' cimmel 
meg is jelent és egyike szakirodalmunk legkiválóbb monográfiáinak. 

Sajnos azonban, hogy a tervbe vett kartellenquette és a sza- 
bályozás ismét csak a politikai küzdelmek miatt, megint elmaradt. A 
közvélemény azonban ez idő óta nem szűnt meg annak újra felvételét 
sürgetni. Külömböző érdekképviseleti egyesülések előterjesztéseiben^ 
az irodalomban, szemlék, lapok cikkeiben e kívánság folyton is- 
métlődik. • 

Végre 1904. év elején ismét ráterelődött a figyelem, bizonyára 
a németországi nagyszabású előkészületek hatása alatt, a kartellek 
szabályozására. Hieronymi Károly kereskedelemügyi miniszter megbí- 
zásából Mandel Pál ügyvéd orszgy. képviselő kartelltörvény tervezetet 
készített, melyet szeptember hó elején közreadott. 

Hivatalos megbízásból készült tervezet lévén, kartellszabályozásunk 
ügyének további fejlődésére minden bizonnyal erős hatással lesz a 
Mandel-tervezet ; ehhez képest alapos megfontolás és bírálat alá 
veendő minden egyes részletében. 

Szükségesnek látom éhez, a tervezet készítőjének szíves enge- 
delmével, egész szövegében, indokolásával együtt, fölvenni. 



A tervezet. 

1. §. Szerződés, amelylyel a felek az üzleti termelés, vagy forgalom sza- 
badságának önkéntes korlátozásában kölcsönösen kötelezöleg állapodnak meg^ 
(kartellszerzödés), amennyiben a jelen törvényben eltérő intézkedések nem fog- 
laltatnak, a szerződésekre vonatkozólag általában fennálló törvényes intézkedések 
alá esik. 

2. §. A kartellszerzödés érvényességéhez megkívántatik, hogy írásba fog- 
laltassék és hogy tartalmazza: 

a) a kartell tagjainak nevét és lakhelyét és ha a kartell tagjai cégek, 
ezeknek megnevezését és üzleti telepök helyének megjelölését ; 

b) a szerződés tartamát és amennyiben a szerződés a naptári fdő szerint 
kitűzött tartamának lejárata előtt is megszűnhetnék, ezen megszűnés eseteinek 
felsorolását; 

c) a szerződés tárgyát képező vállalat megjelölését, amelyre nézve a 
szerződés kötve lett; 



* Ez alkalommal már azon kamarák is, melyek első ízben a szabályozást 
ellenezték, már egy kivitelével valamennyien a szabályozás mellett nyilatkoztak. 

d) azon módozatok megjelölését, amelyeket a felek a szerződés céljának 
(1. §.) elérése végett megállapítottak; 

e) azon szervezet esetleg kereskedelmi társaság (1875. XXXVII. t.-c. 61. §.) 
vagy más képviselet megjelölését, amelyre a kartellügyek kezelése bízva lett, 
amennyiben a felek ilyen megbízásra nézve megállapodtak; 

f) a szerződés keltét. 

3. §. A kartellszerzödésre vonatkozólag tett minden változtatásra vagy tol- 
dásra, amennyiben a 2. §-ban előadott kellékekre vonatkoznak, — a változtatást 
nem szenvedett kellékek ismétlésének szüksége nélkül — a 2. §. intézkedései 
szintén alkalmazandók, valamint általában a változtatások és toldások az alap- 
szerződéssel egyenlő tekintet alá esnek. 

4. §. Hazai vállalatnak vagy kartellegyesűlésnek külföldi vállalattal vagy 
kartellegyesüléssel kötött kartellszerződése, ezen törvény intézkedése alá esik. 

5. §. A kartellszerződések törzskönyvbe jegyeztetnek be és e végből a 
kereskedelmi miniszternek mutattatnak be. 

A kereskedelemügyi miniszter a bemutatott szerződést, ha az a 2. §-ban 
megszabott kellékeknek mindenben megfelel, a kartelltörzskönyvbe bejegyezteti és 
a bejegyzés megtörténtét a hivatalos lapban kihirdeti. 

A törzskönyv rovataiba és a hirdetménybe a kartellszerződésnek a 2. 
§-ban felsorolt adatai igtattatnak be. 

6. §. írásbeli kérvényre a kereskedelemügyi miniszter a kartellszerződésről 
bárkinek másolatot adat ki. 

7. §. A kartellügyek kezelésével megbízott cég, vagy esetleg kereskedelmi 
társaság cégének (25. e. pont) bejegyzésére nézve, a kereskedelmi törvény azon 
intézkedései, amelyek a cégek bejegyzésére vonatkoznak, a kartellszerződésnek a 
törzskönyvbe való bejegyzése által változást nem szenvednek. 

8. §. A kartellszerződésnek a törzskönyvbe történt bejegyzése és kihir- 
detése, a szerződés megtámadását és a kártérítési követelést ki nem zárja. 

9. §. A kartellszerződés hatályba csak akkor lép, ha az a kartelltörzs- 
könyvbe bejegyezve és a bejegyzés kihirdetve lett. 

10. §. A törzskönyvezés és meghirdetés bekövetkeztéig a kartellszerződés 
aláírói által, vagy azok által, a kik a kartellügyek kezelésével megbízattak (2. §. 
e. pont), a kartellszerződés tárgyát képező vállalatok keretében, harmadik sze- 
mélyekkel kötött szerződések, ezen harmadik személyekkel szemben szintén hatály- 
talanok. 

Ezen szakasz intézkedése az alaptalan gazdagodás címén esetleg szárma- 
zott követelés érvényesítését ki nem zárja. 

11. §. A már hatályba lépett kartellszerzödésre vonatkozólag létrejött 
változtatások vagy toldásokra vonatkozólag a 3-ik és 5. §§-ban foglalt intézke- 
dések elmulasztása esetében, maga az alapszerződés is, amelyre a változtatások 
vagy toldások vonatkoznak, hatályát veszti; alkalmaztatván a 10. §-ban foglalt 
intézkedések is. 

12. §. Megtámadható a kartellszerződés, ha : 

a) oly kikötés foglaltatik benne, amelylyel a kartellfelek más, a kartell- 
szerződésben részt nem vett feleknek a versenyből való kirekesztésére alkalmas 
módon, kivételes, a forgalmi áraktól feltűnően külömböző árak alkalmazását, 
vagy árúk szállításának megtagadását állapítják meg; 

b) a kartellfelek a forgalmi árakat, a közönség kizsákmányolására alkal- 
mas módon, az árak képződésére kiható egyéb rendkivüli körülmények hiányá- 
ban, maguk szabályozzák vagy befolyásolják oly mérvben, hogy a termelési 
önköltség és a forgalmi ár közötti különbözet feltűnően aránytalan mértékben 
haladja túl a közönségesen szokásos hasznot. 

13. §. Kártérítési kötelezettség áll be, ha: 

a) a kartellfelek egyes esetekben valamely forgalmi cikk árát, az árak 
képződésére kiható egyéb rendkivüli körülmények hiányában, egyes versenyzők 
versenyének kirekesztésére alkalmas módon annyira leszállítják, hogy a verseny 
a közönségesen szokásos haszon mellett lehetetlenné válik; 

b) a kartellfelek az általuk termelt és további feldolgozásra vagy elárú- 
sításra szánt árú szállitását, egyes féllel szemben, ennek vagyoni megrontására 
alkalmas módon, csak tetemesen felemelt árak mellett teljesítik, vagy éppen 
megtagadják. 

c) a kartellfelek a feldolgozásra szánt áruk bevásárlását, egyes féllel 
szemben, ennek vagyoni megrontására alkalmas módon csak tetemesen leszállí- 
tott árban teljesíitik, vagy éppen megtagadják. 

14. §. A kartellszerződés megtámadása irányúi a kartellszerződés hatályon 
kivül való helyezésére, valamint a kartellfelek által esetleg alakított szervezet 
cégének kitörlésére. 

15. §. A megtámadást a kereskedelemügyi miniszter hivatalból intézi és 
e végből képviseletével a kir. ügyészt bízza meg. Horvát és Szlavonországokra 
nézve a horvát-, sziavon- és dalmátországi bánt keresi meg, meghatalmazásához, 
illetve megkereséséhez a kartellszerződést másolatban csatolja. 

16. §. A 12. §. a) pontja alapján a megtámadás, a kartellszerződés 
törzskönyvvezetésének kihirdetése napjától számítandó három hó alatt indítandó 
meg. Később ez alapon a szerződés többé meg nem támadható. 

17. §. A megtámadás keresettel érvényesítendő. Az eljárásban a keres- 
kedelmi eljárás szabályai alkalmazandók. 

Illetékes azon törvényszék, amelynél a kartellügyek intézésére alakított 
közkereseti vagy betéti társaság, szövetkezet vagy részvénytársaság bejegyezve van. 

Ha ilyen szervezete a kartellnek bejegyezve nincs, akkor illetékes azon 
törvényszék, amelynek területén a kartellszerződés aláíróinak egyike mint keres- 
kedő vagy iparos bejegyezve van. 

Ha egyik sincs a magyar állam területén bejegyezve, akkor illetékes azon 
törvényszék, amelynek területén az aláírók egyike lakik, vagy üzleti telepe létezik. 

18. §. A 13. §. eseteiben a kartellszerződés azon aláírói, akik a tettet 
közvetlenül elkövették, vagy ahhoz beleegyezésüket adták, valamint a kartell- 
ügyek intézésével megbízott személy vagy cég, közkereseti vagy betéti társaság, 
szövetkezet vagy részvén)rtársaság teljes kártérítéssel egyetemleg tartoznak. 

Ezen kártérítési kötelezettség fennáll akkor is, ha a kartellszerződés, a 
törvény értelmében megállapított alaki kellékek mellőzésével köttetett, vagy be- 
mutatva, törzskönyvelve és hirdetve nem lett. 

19. §. Kártérítést követelni jogosítva van azon fél, aki a 13. §. eseteinek 
valamelyike folytán közvetlenül károsítva lett. 

20. §. A törvényszék az illetékességébe utalt perekben szakértőket hall- 
gathat meg. Budapesten és Zágrábban állandó szakértő-bizottságok alakítandók. 

amelyek a bíróság által eléjük terjesztett kérdésben véleményt adni kötelesek. 
Ezen bizottságok elnökeit és tagjait az igazságügyi miniszter, Horvát- ésSzlavon- 
országokra nézve Horvát- Sziavon- és Dalmátországok bánja 6 évre nevezi ki. 
A bizottsági tagok egyszer s mindenkorra esküt, vagy ezt pótló fogadalmat 
tesznek. A bizottság véleményét a biróság által közölt adatok és a bizottság tag- 
jainak saját tapasztalatai alapján adja meg. Véleményét az indokolással és esetleges 
különvéleménynyel együtt írásba foglalja és a biróság elnökének átadja. A bizott- 
ság üléseire minden tag meghívandó. Érvényes határozat hozatalához az elnökkel 
együtt legalább hét tag jelenléte szükséges. A bizottság ügyrendjét az igazságügyi 
miniszter, Horvát- és Szlavonországokra nézve Horvát- Sziavon- és Dalmát- 
országok bánja állapítja meg. A bizottsági tagoknak megjelenésökért díj jár, 
amelyet a bíróság esetröl-esetre állapít meg. 

21. §. A kartelltörzskönyv kezelésének, a kartellszerződés levéltári elhe- 
lyezésének és másolat kiadásának módját, valamint a törzskönyvbe való bejegy- 
zésnek, másolat kiadásának és a hirdetmény kibocsátásának díját és a díj besze- 
dési módozatait a kereskedelemügyi miniszter rendeleti úton állapítja meg. 

22. §. A jelen törvény életbeléptetési időpontjának legkésőbb a törvény- 
tárban leendő kihirdetése napjától számított egy évi határidőn belül való 
meghatározásával és végrehajtásával a kereskedelemügyi miniszter, törvénykezés 
tekintetében pedig az igazságügyminiszter, illetőleg Horvát- és Szlavonországra 
nézve a horvát-szlavon-dalmátországi bán bizatik meg. 

A tervezethez csatolva a következő indokolást találjuk: 

Részletes indokolás. 

1. §. A kartellszerződések közvetett célja ugyan mindig az, hogy a felek 
befolyást gyakoroljanak az árak képződésére. 

Ezt a célt azonban a felek nem mindig fejezik ki a szerződésben, de 
mindig kitűzik célúi a termelés vagy forgalom szabadságának önkéntes korláto- 
zását. Jellege tehát a szerződésnek és kifejezett célja ez a korlátozás. 

A szerint aztán, amint a felek e célra az eszközöket megválasztják, a 
kartellszerződések, amint erre az általános részben rámutatva lett, rendkívül 
különbözők. 

A kartellszerződés fogalmának megállapításánál tehát amaz általános 
jellegre kell szorítkoznunk, hogy abban minden lehető kartell, akármelyek legye- 
nek a megválasztott eszközök és minden lehető kartell, amely a termelés és 
forgalom bármely nemében előfordulhat, bennfoglalva legyen, akár vonatkozzék 
a szerződés az őstermelés, akár az ipar vagy kereskedelem cikkeire, vagy bár- 
mily üzleti vállalatra. 

Kiterjed tehát a fogalom a mezőgazdaság, bányászat, kézműipar vagy 
gyáripar minden termékére, valamint a fuvarozási és a biztosítási üzletre. 

Nem terjed azonban ki a munkaadó és munkás közötti viszonyra. 

A törvényjavaslat csak azon szabályokkal foglalkozik, amelyeket a kar- 
tellszerződés külön sajátságai tesznek szükségessé. Kiemelendőnek látszott tehát 
a szakaszban, hogy egyéb tekintetben a szerződésre a kötelmi jog szabályai 
alkalmazandók. 

2. §. A nyilvántartás okából intézkedni kellett, hogy a kartellszerződések 
írásba foglalandók és ugyanazon okból a kartellszerződés részletes kellékeit is 
törvényesen kellett megállapítani. 

Ezen kellékek megállapításánál tekintettel kellett lenni a kartellek nyil- 
Ivántartásának azon céljára, hogy a felek könnyen nyerhessenek tájékozást az 

egyes kartellek tárgyáról, tagjairól és eszközeiről, per esetére pedig a perjog 
szerint megkívántató adatokról. 

A szakasz e pontjára vonatkozólag már előadatott az általános részben, 
hogy a kartellfelek a maguk egyesülésének a legkülönbözőbb szervezetét adják. 

Nem forog ugyan fenn ok arra, hogy a felekre bármily alakja az e^e- 
súlésnek rákényszeríttessék ; a javaslat alapelveinél fogva azonban a nyilvántartás 
érdekében szükséges, hogy a mennyiben a kartelltagok ügyeik kezelése céljából 
bármily alakú kereskedelmi társaságot mégis létesítettek, vagy bármílyea közös 
képviseletet kijelöltek, ezt a szerződésben jelöljék meg. 

3. és 4. §§. A 3. és 4. §. külön indokolást nem kivan. 

5—8. §§. Azon intézkedések, amelyek a kartellszerződések nyilvántar- 
tása érdekében szükségesnek látszanak, a javaslat szerint abban állanak, hogy a 
kartellszerződések a kereskedelmi miniszternek mutattatnak be, aki azokat a 
második szakaszban előadott alaki kellékeikre nézve megvizsgálja, törzskönyvez- 
teti és ennek megtörténtét a hivatalos lapban kihirdeti. 

Más irányban, mint arra nézve, hogy a bemutatott kartellszerzödés tar- 
talmazza-e a 2. §-ban előadott kellékeket, a miniszter a kartellszerződést azért 
nem vizsgálja, mert a javaslat szerint minden kartellszerzödés, tartalmára nézve, 
a biróság előtt perrel megtámadható lévén, ellentétes határozatok keletkezhetnének. 
Ugyanezen okból lett felvéve a 8. §-ba azon rendelkezés, hogy a kartell- 
szerzödés törzskönyvezése nem fedezi a szerződés tartalmát, a szerződés ellen 
netalán keletkező támadások vagy kártérítési követelésekkel szemben. 

N törzskönyvezés és kihirdetés egyáltalában csak közigazgatási intézkedés 
a kartellszerződések nyilvántartása végett, harmadik személyek jogainak minden 
korlátozása nélkül. 

A 7. §. felvétele a törvényjavaslatba azon célszerűségi okból vált szük- 
ségessé, hogy a felek kellőén tájékozva legyenek arra nézve, miszerint a kartell- 
szerzödés törzskönyvezése és kihirdetése a kartellügyek kezelése végett esetleg 
alkotott új cégnek birói bejegyzését mellőzhetővé nem teszi. 

9. és 10. §§. Egyik sarkelve a javaslatnak, hogy a kartellszerzödés nyil- 
vántartás végett a kereskedelmi miniszternek bemutatva, általa törzskönyvezve és 
ennek megtörténte kihirdetve legyen. 

A közérdek szempontjából lehetőteg biztosítékokat kellett szerezni arra 
nézve, hogy a kartellfelek a törvénynek erre vonatkozó rendelkezéseit követni is 
fogják. 

Ezen biztosítékok szerzését célozza a 9. és 10. §§. . 

Hogy erre. sem büntetőjogi szabályok, sem bírságok nem alkalmasak, 
már az általános részben volt előadva. 

Azon magánjogi intézkedések, amelyeket a Javaslat 10. §-a tartalmaz, 
mint már az általános részben szintén kifejtetett, mélyen belenyúlnak ugyan a 
magánjog alapelveibe, azonban a szerződések nyilvántartásának fontos érdeke 
mellett a 9. §. intézkedéseire szorítkozni alig lehet. 

11. §. A kartellszerződésen tett változtatások, vagy az ahhoz tett toldások 
lényegében és nevezetesen a 2. §-ban felsorolt kellékeire nézve érinthetik az 
alapszerződést ; azért kellett biztosítékot szerezni arra nézve, hogy a változtatások 
vagy toldások is az alapszerződéssel egyenlő módon kezeltessenek. Ezen bizto- 
sítékot nyújtani van hívatva a 11. §. 

12. és 13. §§. A megtámadás és kártérítési kötelezettség az általános 
részben volt már fejtegetve. 

A megtámadás és a kártérítési kötelezettség eseteit tárgyazzák a 12. és 
a 13. §§. 

Az eseteket részletezni és tüzetesen meghatározni kellett azért, mert a 
megtámadás lehetőségének és a kártérítési kötelezettségnek csak általános elvi 
kijelentése a jogbiztonságot veszélyeztetné. 

14—19. §§. Az e szakaszokban foglalt intézkedések az általános részben 
kifejtett álláspontból önként következnek. 

A 12. §-ban foglalt megtámadási esetek a közérdék jellegével bírnak és 
a kereskedelmi miniszter felügyeleti jogkörébe esnek; azért van a kereskedelmi 
miniszter kizárólag hívatva a megtámadás végett intézkedni. 

Míg ellenben a 13. §-ban foglalt kártérítési esetek a károsított magán- 
feleket érdeklik. 

A concret károsítás! eset nem látszott alkalmas oknak a kartellszerződés 
megtámadására általában ; a magánfélnek pedig, károsodása esetében, a kártérítés 
teljes elégtételt nyújt. 

A jogbiztonság érdekének szolgál a 18. §. Nem lehet a feleket a meg- 
támadás lehetőségének határtalan ideig kitenni. Közérdekből elég, ha a kitűzött 
határidőben volt módja a miniszternek a megtámadás iránt intézkedni. 

A 18. §-ban kétség kikerülése végett kellett nyíltan kifejezni, hogy a 
kártérítési kötelezettségtől nem menekülnek a felek azzal, hogy szerződéskötésnél 
a törvényesen megállapított kellékeket, vagy a nyilvántartás végett megállapított 
törvényes intézkedéseket mellőzik. 

A kártérítés kötelezettségét pedig az ilyen esetben is fenn kellett tartani, 
nehogy azok a felek, akik a törvény rendelkezéseit mellőzték, esetleg jobb hely- 
zetben legyenek, mint azok a felek, akik a törvény rendelkezéseit híven követik. 

20. §. A 20. §. a szerzői jogról szóló 1884. XVI. t.-c. hasonló rendel- 
kezéseinek felel meg, azon különbséggel azonban, hogy míg ama törvény szerint 
a szakértőbizottság tagjait a vallás- és közoktatásügyi miniszter nevezi íci, addig 
a javaslat az igazságügyminisztert jogosítja erre fel. 

A kereskedelemügyi minisztert nem látszott helyesnek erre feljogosítani 
'^zért, mert megtámadás esetében ő lesz a felperes. 

Az igazságügyminiszter, mint az igazságszolgáltatás országos őre, leg- 
inkább van hívatva, tekintettel a közgazdaság minden ágára és az érdekelt összes 
közgazdasági körökre, közbizodalmi és lehetőleg semleges egyénedet a szakértő- 
bizottságba kinevezni. 

22. §. A kartellszerződések dolgában fennálló jogállapotunkra és a jog- 
életünkben általában mutatkozó tájékozatlanságra való tekintettel, a törvény vég- 
rehajtására, határidő kitűzése látszott célszerűnek.'' 

Mielőtt a tervezet bírálatába kezdenénk, mindenekelőtt le kell 
számolnunk azon elvi kifogásokkal, amelyek szerint nálunk még kar- 
telitörvényre egyáltalában nincsen szükség, másrészt pedig, hogy 
Ausztriával fennálló gazdasági közösségünk mellett a kartellszabályozást 
önállóan nem valósíthatjuk meg s ha önállóan mégis megvalósítjuk, 
a magyar iparra veszedelmeket hozunk. 

Először is az első ellenvetés egyáltalán meg nem állhat. Lát- 
tuk, hogy hazánkban nagy számmal vannak és működnek kartellek, 
azokat jogbizonytalanságban, egyes kartellek visszaéléseivel szemben 
pedig a veszélyeztetett érdekeket védelem nélkül hagyni nem lehet. 
Valóban, nem tudom, miért nem állana ránk is AT/em-nak a 27. német 
jogászgyűlésen derültséget keltett, de mindenkép döntő igazságú meg- 
jegyzése, hogy várhatunk-e mi is addig az őrködéssel „míg a tehenet 
kihajtják az ólból?" várhatunk-e mi is a szabályozással addig, míg a 
szabályozatlanságukban túlzásokba csapott, a visszaélésekben meggyö- 
keresedatt kartellekkel szemben már csak a mainál sokkal nehezeb- 
ben keresztül vihető szabályozással boldogulhatunk. 

Komolyabb elvi jelentősége van azoknak az elvi ellenvetések- 
nek, amelyek Ausztriával közösségünkre utalnak. 

Azt mondják, hogy a kartellek szabályozását közösségi kapcso- 
latunk folytán egyoldalulag nem valósithatjuk meg, mert az esetben, 

ha Magyarszágban a kartellekre a szabályozás korlátozásai nehezed- 
nek Ausztriában pedig attól mentesek maradnak, vagy csak, ha bizo- 
nyos szempontokból is a miénknél enyhébb szabályozás alá kerülnek, 
az osztrák iparnak a magyar iparra züdúló támadását többé el nem 
viselhetjük, az alatt iparunk összeroppan. Javasolták tehát, hogy 
Ausztriával egyezményesen szabályozzuk, egyöntetűleg^ a kartelleket ; 
söt akadt olyan vélemény is, hogy Ausztriával közösen alkossunk 
kartelitörvényt, állítsunk közös kartellhivatalt és kartellbíróságot. 

Első sorban is, Ausztriával ujabb közös ügyet alkotni semmi- 
féle kívánságunk nincs. A kartellkérdés közös szabályozására pedig 
egyáltalában ok és szükség sincsen. Közjogilag teljesen szabadon 
alkothatjuk meg külön kartelitörvényünket, teljesen tetszésünk szerint; 
az egyezményes kartelltörvényre legfölebb a szükségesség szoríthatna. 
Azonban ily szükségesség nem forog fenn. A magyar kartelltörvény 
hatályának ki kell terjednie nemcsak a magyar kartellekre, hanem a 
működésükben Magyarországra is kiterjeszkedő osztrák vagy magyar- 
osztrák kartellekre szintén ; mert gazdasági kiegyezéseink csak az 
„egyforma elbánást" biztosítják az osztrák alattvalóknak a hazaiakkal, 
de nem kivételes helyzetet. Nem lesz tehát az osztrák ipar a magyar 
iparral szemben előnyösítve, ha a magyar kartellszabályozó törvényt 
teljesen önállóan alkotjuk is meg, nem lesz „ismét egy törvény, mely 
az osztrákoknak saját hazánkban nagyobb kedvezményeket biztosít, 
mint amilyen magunknak van,"^ mint ahogy a tervezet közreadásakor 
több oldalról hangosan panaszolták. 

Micsoda „kedvezményekről" van itt szó tulajdonkép. A magyar 
kartelltörvény, előreláthatólag a modern, helyes kartellpolitikát követve, 
a kartelleket jogilag el fogja ismerni, a kartelleket oknélkül és fölös- 
legesen meg nem terheli, erős nyomást, szigorú megrendszabályozást 
csak a visszaélésekkel szemben fog alkalmazni. Hol lesz itt kedvez- 
ményezve az osztrák kartell? Még az is több, mint bizonyos, hogy 
Auszfriában is (talán még elébb, mint nálunk) kartellszabályozó tör- 
vény létesül. Az általános keretek, általános szabályok nagyjában 
azonos keretek közt fogják az oszfrák kartelleket is tartani, mint 
nálunk. A visszaélések ellen pedig korlátozásaink ép ügy tiltó gát 
gyanánt fognak emelkedni az osztrák és a közös kartellekkel szemben 
is, mint a magyar kartellekkel. 



^ A Gazdasági Egyesületek Orsz. Szövetsége például indítványozta 1900. 
márciusi nagygyűlésének fölterjesztésében, hogy: „Az 1903-ig megújítandó 
vám és kereskedelmi szövetségről szóló egyezményben kölcsönös megállapodás 
alapján kötelezze magát a két kormány arra, ha kartellek működését közös elveken 
nyugvó törvényhozási szabályozással állami felügyelet és állandó ellenőrzés alá 
helyezi." 

Az Országos Magyar Gazdasági Egyesület kodífikációs bizottsága 1904. 
évben is azt kívánja, hogy a két állam me^elelő szabályozásban megegyezzen. 

2 /. A.: A kartelljavaslat. Magyarország. 1904. szept. 16. számában. 

Az tény, hogy az osztrák ipar ellen a magyar ipar kartellszer- 
vezkedésben többnyire könnyebben védekezhet. De éhez nincs szük- 
sége, amit Vágó^ kívánja „a legszabadabb kartellgazdálkodásra'', 
nincs szüksége arra, hogy a kartell viszaéléseket kövessen el. Az a 
sötétre festett kép pedig, melyben ugyancsak Vágó a magyar ipar 
megromlását mutatja be: „egy-egy érvénytelenített kartell egy-egy 
iparág tönkretételét vonhatná maga után" — csak akkor lenne való- 
sággá, szabályozásunk alapján érvénytelenítések csak akkor mondatnak 
ki, ha arra visszaélések adnak okot. Az pedig, jól mondja Ráthy 
M valóban szomorú volna, ha ipari haladásunk azon akadna meg, hogy 
a törvényhozás a kartellek jogviszonyait tisztázó és azok esetleges 
visszaéléseit lenyeső intézkedéseket léptet életbe." (A monopol kérdé- 
séhez. K. Szemle. 1901. 497. old.) Különben a közös, vagy egyez- 
mény szerint szabályozás eszméjével szemben nagyon is figyelembe 
veendő Ráth azon megjegyzése: „felmerülhet az a kérdés is, hogy 
nem lehetne-é a kartellek szabályozása révén gátakat emelni az osztrák 
árú beözönlése ellen, amint azt egy más téren legutóbb a megrende- 
lések gyűjtésére vonatkozó rendelkezésekkel tudva és akarva tettük is." 

Addig is, míg teljes gazdasági önállóságunkat visszaállíthatjuk, 
már ez okból is célszerűbb, teljesen szabadon, saját igényeink és 
érdekeink szerint alkotni meg kartelltörvényünket. És keressük a mó- 
dokat, melyek által a kartellszabályozást valóban az osztrák verseny 
ellenében védgát gyanánt alkothatnók meg. 

Vegyük most már a Mandel-tervezetet részletesen vizsgálat 
alá; kerülve a szószaporítást, fölösleges kitéréseket, az amúgy is 
egész bírálat-özönben megforgatott tervezetet egyszerűen mérjük hozzá 
a megelőző szakaszban megállapított alapelvekhez, egyes tételei 
mennyiben felel meg azoknak és mily gyakoriati megvalósítha- 
tóságot és mily eredményeket remélhetnek. 

Az /. §.y mely a kartellszerződéseknek a teljes magánjogi érvé- 
nyességet adja meg, elvileg kifogástalan, helyes alapon áll. Azonban 
a kartellszerzödés definiálása ellen nagyon sok kifogás emelhető. így 
például : sok olyan szerződésre is kiterjeszthető, melyek nem kartellek, 
más irányban pedig több kartell e definíció alá nem sorolható. 

„Szerződés, amelylyel a felek az üzleti termelés vagy forgalom 
szabadságának önkéntes korlátozásában kölcsönösen kötelezőleg álla- 
podnak meg (kartellszerzödés) ..." mondja az 1. §. 

Tény, hogy az üzleti termelés és forgalom önkéntes koriáto- 
zásainak számos esete képzelhető, melyek kartellnek nem tekinthetők. 
Hogy csak egy igen egyszerű és gyakori példát vegyünk fel, valamely 
gyáros árúit bizományba adja egy kereskedőnél, ezzel kapcsolatban 
szerződésbe teszik, hogy a kereskedő hasonló árúkat mástól bizo- 
mányba nem vesz, viszont a gyáros azon városban (vagy esetleg 
egyáltalában is) más kereskedőnek bizományt nem ad. Itt kölcsönösen 



* Vágó József: A kartell törvényjavaslat. (Honi ipar. 1904. szept. 15.) 

kötelezöleg önkéntes korlátozást állapítnak meg üzleti szabadságukra^ 
ez a szerződés a fenti definíció alá vonandó lenne, holott egyáltalában 
nem kartell.^ 

Másrészt, ha az Árkövy^ kifogása, hogy ez a definíció egyál- 
talán nem foglalja magában az ár-kartelleket, egészében nem is áll 
meg; mindazonáltal tényleg több áralakítással dolgozó kaftell e defi- 
níció körén kívül maradná. Mindenesetre azonban a laza definíció 
ez irányban is precízebbé teendő. 

Nincsen okunk ilyen színtelen és laza jjefínícióval mintegy 
takarni a kartellek tulajdonképeni mivoltát. Definíciónk kereken kimond- 
hatja a kartellről, hogy: szerződés, amelyben a tagok versenykorláto- 
zásra és így nyert monopoluk erejével a termelés, forgalombahozatal 
és a fogyasztás viszonyainak rendezésére törekednek. 

Igen veszedelmes fogyatékossága a tervezetnek, hogy elmu- 
lasztja a kartellek magánjogi recípíálásánál azonnal hozzátenni, hogy 
a ring (Schwanze, corner stb.) spekulációk a kartellek közé számí- 
tásra, elismerésre egyáltalában nem számíthatnak. Ha elmulaszthatjuk 
a ringek e kizárását, sőt egyenes tilalmazását, előre látható, hogy 
azok elszaporodnak és általuk a visszaéléseket elkövetni kívánók is 
az egész kartellszabályozást megkerülhetik.^ 

A 2. §. szerint a kartellszerződés érvényességéhez megkíván- 
tatik, hogy írásba foglaltassák; előírta e szakasz, hogy mily pontokat 
kell feltétlenül tartalmaznia. E pontozatoknál az a) pontnál a tagok 
üzemképessége, munkásai létszáma átlagosan fölveendő szerintünk, 
úgyszintén a tagok jogainak és kötelességeinek megjelölése is. Vala- 
mint a d) pont elején kiegészítendő így: „a kartell célját és azon 
módozatok megjelölését ..." stb. 

Kétségtelenül fogyatékos a tervezet 4. §-a, mely szerint: „hazai 
vállalatnak, vagy kartellegyesüléshek külföldi vállalattal, vagy kartelí- 
egyesüléssel kötött kartellszerződése, ezen törvény intézkedése alá 
esik." Ez csak a közös kartelleket vonja be; tekintettel különösen 
Ausztriával kapcsolatunkra, ennyi nem elég, a nálunk is működő 
osztrák kartellek sem kerülhetik el a szabályozás alá vonást. Figye- 
lembe ajánlható e tekintetben az osztrák Industrie-Rath 190 l-es javas- 



^ Több ilyen esetet sorol fel dn Messinger Simon, (Keresk. Jog. 1904. 
nov. 15. szám), melyek közűi azonban némelyik példa tényleg kartelL így ha a 
jelek abban állapodnak meg, hogy regie-kiadásaikat leszállítandó a nagymérvű 
hirdetésektől, körlevelektől, naptárak, ajándékok osztogatásától tartózkodni fognak. 

2 Dr. Árkövy Richárd: Das Ungarische Kartell Gesetz. Kartell Rundschau. 
1905. januári füzet. 

^ Ebben nagyon igaza van Árkövynek: „Es würde ein wlrres Chaos 
von wirtschaftlich gerechtfertigten Kartellen und rein spekulativen Interessen- 
Vereinigungen entstehen: und es gábe keinen Richter und keine Regierung, die 
sich in diesen Chaos auskennen und Gerechtigkeit walten lassen könnten.* 
(Kartell Rundschau 1905. januári füzet 3. old.) 

latának 1. §-ából a következő kijelentés: „Állami felügyelet alá tar- 
toznak azok a kartellek is, melyek bár külföldi székhelylyel bírnák, 
működésüket a belföldre is kiterjesztik . . .^ 

Az 5. §. egészében téves; a kartellek bejelentését a kereske- 
delemügyi miniszterhez utasítja, ki a bemutatott szerződést, ha az 
alaki kellékeknek meg felel, a kartelitörzskönyvbe vezetteti. £z a. sza- 
kasz, valamint a 21. §-ban a bejegyzés, kezelés módozatainak rende- 
leti megállapítására adott felhatalmazás azt mutatja, hogy a kartell- 
szabályozás egész közigazgatási funkció-köre a kereskedelemügyi 
minisztérium által intéztetnék. Másrészt pedig azt is látjuk, hogy a 
bejelentések vizsgálata csak alaki, formaszerű lenne, de tartalmi okok- 
ból a bejegyzés nem volna megtagadható. 

Mindkét tétel ellenkezik megállapított alapelveinkkel. 

A kartellszabályozás közigazgatási részének teljesítésére (beje- 
lentések átvétele, megvizsgálása ; bejegyzések eszközlése, kartellek 
nyilvántartása; állandó ellenőrzés stb.) egy teljesen külön, önálló, 
független kartellhivatal szervezendő.^ Ez a kartellhivatal, melynek 
hatásköre és helyzete a kartelltörvényben állapítandó meg, a bejegy- 
zésre bejeiéntett kartellszerződéseket aztán nemcsak a formaszerűség, 
alaki kellékek szempontjából, de tartalmilag is vizsgálja és tartalmi 
okokból (pl. egyes határozatok közérdekellenessége miatt) is vissza- 
utasíthatja azt. 

A kartellhivatalra a kereskedelemügyi miniszter csak személyi, 
ügykezelési ellenőrzést gyakorolna, de az ügyek érdemi elintézésébe 
irányítólag nem folyna be. 

A 6. §-nál a „kereskedelmi minister" helyett szerintünk : a kar- 
tell-hivatal a kartelszerződésekről bárkinek másolatot adhat. Ennél a 
pontnál azonban megfontolás tárgyává kell tennünk, hogy a kartell- 
szerződésekbe kötelezőleg felveendő pontok közül több oly termé- 
szetű, hogy űzleti-titok gyanánt tekintésük meg nem tagadható. Meg 
kellene tehát állapítani, hogy a bejelentések anyaga két csoportot 
Icépez; egyik felükről bárki másolatot kaphat; a másik csoport azon- 
ban csak a kartellhivatal, illetve a kartellbiróság használatára szolgál, 
kiadásuk csak perben, bíróilag mondható ki. 

A 9. és 10. §-ok volnának hívatva a tervező szerint, (ki a 
büntetőjogi eszközöket alkalmazni nem véli helyesnek) hogy kénysze- 
rítsék a kartelleket a bejelentésre. Azonban erre e szakaszókat mi 
nem tartjuk alkalmasaknak. 

A 9. §., mely kimondja, hogy a bejegyzés és kihirdetés előtt 
a kartellszerződés nem hatályos, elvileg helyes és kimondandó; de, 
hogy a titkos kartellek bekényszerítésére nem elég alkalmas, azt a tervező 



1 Közp. Ért. Nem Hiv. Rész. 1901. 25. szám. 

2 Ezáltal a kereskedelemügyi miniszter is egy reá, mint az Ipari kereske- 
•delmi érdekek legfőbb őrére gyakran lehetetlen és kényes feladattól szabadul. 

maga is elismeri ; mert a kartellek, amint eddig módját tudták taíálni^ 
hogy megállapodásaikat a tagokkal szemben érvényesítsék, ezután is 
sikerülne az birói segítség nélkül. 

Sokkal erösebb, söt tülerős a 10. §. magánjogi kényszere. Ez 
t. i. kimondja, hogy a bejegyzés és közzététel előtt a kartellszerzödés 
aláírói által, vagy azok által, akik a kartellügyek kezelésével megbí- 
zattak, a kartell-szerzödés tárgyát képező vállalatok keretében, hárma- 
dik személyekkel kötött szerződések, ezen harmadik személyekkel 
szemben szintén hatálytalanok. E szakaszra vonatkozólag írja Mandel 
egy későbbi cikkében, hogy a bejegyeztetést elmulasztóknak „egész 
forgalmukat megakasztja. Minden kötés hatályos velük szemben, ügy- 
feleikkel szemben: nem. Az általuk már szállított árúkért vételárt nem 
követelhetnek, hanem csak az illetéktelen gazdagodást és ez nem 
azonos a vételárral, sem a jogcím, sem az összeg tekintetében, ennél- 
fogva egészen más elbírálás alá esik, mint a vételár."^ 

Nagyon súlyos szabály ez, azt elismerem Mandel-nek; de az 
a baj, hogy sokkal súlyosabb, mint szükséges, gyakran pedig épen 
igazságtalanul sújtana.^ Vegyük például a következő esetet: valamely 
kartell, melynek létrejötte és gyors, azonnali működésbe hozatala azon 
űzletágazatnak életkérdése, megalakul, szerződését be is mutatja, be- 
jegyeztetést kér; azonban szerződésében alaki hiányok vannak; pótlás 
végett visszakapja; továbbá a kartellszerzödés tartalmi elbírálása is 
esetleg nagyobb munkát és időt kíván, így a bejegyeztetés húzódik 

Nem szükséges hosszú időre gondolnunk, aki jártas az üzleti 
életben, azonnal belátja, hogy olykor napok, esetleg egy-két hét is ez 
esetben rendkívüli bajokat szerezhet. Mert az ideig, ha a 9. §. sze- 
rint nem hatályos is a kartell, az még nem baj, egymás közt rendbe 
jönnek; de, hogy azon ideig a kartell összes aláíró harmadik szemé- 
lyekkel szemben hatályos szerződéseket ne köthessenek — ez abszur- 
dum. Ez a magánjogoknak olyan rendkívüli felforgatása, amely az 
üzlet-életben szerfölötti zavarokat idézhetne elő. 

Holott erre szükség sincsen. A titkos kartellek bekényszeríté- 
sére, a bejelentéseket elmulasztók vagy tudva hamis adatokat beje- 
lentök megbüntetésére megfelelő eszközök : a pénzbüntetés, súlyosabb 
esetekben: szabadságvesztés büntetések. 

A pénzbüntetés ellen azt hozza fel Mandel is, mint felhozták 
már többen, hogy horribilis tételeket nem lehet kiróni, kisebb pénz- 
büntetéseket pedig meg sem érez a kartell. Véleményünk szerint 
2—10,000 koronás büntetések, csekélyebb esetekben nem lesznek 



1 Honi ipar. 1905. 20. szám. 

2 Még Árkövy is azt mondja róla: „Ich glaube, in ganz Európa wird 
sich kein einziger Untemehmer finden, der sich einer derartig radikalen Massre- 
gelung unterwerfen möchte" (Das ung. Karteli-Gesetze. Kartell Rundschau. 
1905, jan.). 

súlytalanok, ahol pedig hatástalanok maradnak, nem lesz hatástalan a 
szabadságvesztés büntetés. Vezetőinek fogságba jutását végre is ügy 
üzleti, mint morális szempontból bizonyára kerülni fogja minden 
kartell. 

A büntetőjogi eszközökre nézve nem oszthatom Mandel felfo- 
gását, mely szerint: „minél műveletlenebbek az állapotok valamely 
országban, annál nyersebbek és vadabbak büntetőtörvényei és nem a 
büntetőtörvények szelídítették az erkölcsöket, hanem az erkölcsök 
művelődése hatott szelidítőleg a büntetőtörvényekre."* A tervezet 
általános fejtegetéseiben (21. oldal) pedig többek közt azt olvassuk 
erről: „Büntető jogszabályok, ha azok bármily enyhék lennének is, a 
a feleket elijesztenék a kartellszerződések megkötésétől.*" 

Ezekre azt felelhetjük: „nyersnek és vadnak** tekinthető lenne, 
ha a. régi francia coalitio-tilalom felállításával kegyetlen büntetéseket 
állítanánk fel. Itt azonban csak egy oly kötelességnek teljesítéséről 
van szó, mely közérdekből elengedhetetlen és amelynek teljesítését a 
tisztes kartellek minden hüzódozás nélkül teljesíthetik, elkerülésére, 
így az állam ellenőrzése alul kibúvásra csak a visszaélésekre vágyó 
kartellek igyekeznek, ezek kapzsi vezetői pedig sokkal „kegyetlenebb" 
megrendszabályozást is megérdemelnének, mint a megállapítandó 3 
legföllebb 6 havi fogházbüntetés. 

És épen, mivel csak ezeket, a bizonyára az egész mozgalom 
csekély hányadát tevő illoyalis kartelleket fogják e büntetőjogi rend- 
szabályok terhelni, nem áll a Mandel félő jóslata, nem fogják a „feleket 
a kartellszerződések kötésétől elijeszteni". Ott van a példa rá, a 
Kereskedelmi törvény 218. §-ában megállapított 3 hónapig terjedhető 
fogság, mely a részvénytársaságoknál és a szövetkezeteknél egyes 
megállapított mulasztások vagy visszaéléseket esetében az igazgató- 
ságra, alapítókra, felügyelőbizóttságra stb. nyer alkalmazást. Igazán 
csodálatos, hogy ez a „nyers és vad" büntetőjogi eszköz nem ijesz- 
tette el a feleket és ma annyi ezer részvénytársaságunk, szövetkeze- 
tünk él és működik. 

A 12., 13., 14. §§-ok vannak hivatva az egyes visszaélésekre 
hajlandó kartellek ellenében a veszélyeztetett érdekek védelmét meg- 
adni. Ezt azonban több irányban fogyatékosan, egyes irányokban 
pedig egyáltalában nem látják el. 

A 12. §. megtámadhatónak mondja ki a kartellszerződést, ha : 
oly kikötés van benne, mely a kartellen kivűl állóknak a versenyből 
teljes kirekesztésére (árak aránytalan leverése által közvetlen, egyes 
szállítások megtagadásával közvetve) vonatkozik; továbbá, ha a kar- 
tellek a fogyasztó közönség kizsákmányolására alkalmas módon ala- 
kítják az árakat oly mértékben, hogy a termelési költség és a for- 
galmi ár közti diferencia a szokásos hasznot aránytalanul felülhaladja. 



Honi ipar. 1905. 20. számában. 

Ez a pont módosításra és kiegészítésre szőrül. Megtámadható 
kell legyen a kartell, nemcsak, ha a szerződésben foglaltatik a fenti 
kikötés, hanem egyáltalában, ha elkövetnek vagy megkísérelnek ily 
visszaéléseket. Továbbá a megtámadási okok kipótlandók. Nemcsak a 
meglevő, kivülálló vállalatok, hanem a keletkezendő vállalatok érdeke 
is védendő; a kartell közveszélyes, ha erőszakosan rügyben letöri a 
keletkező üj vállalatokat. Továbbá megtámadási okul veendő fel, ha 
a kartell a megelőző termelésre a nyersanyagok, félgyártmányok árá- 
nak alakításánál, pl. a terület-rayonálással visszaélés révén kizsákmá- 
nyolólag hat. Megfelelő védelem céljából ideiktatandó a közvetítők^ 
kereskedők érdeke, de különösen fel kell szólalnunk a miatt, hogy a 
tervezet kifejezetten mellőzi a munkásérdekek védelmét. Azok után, 
amiket a hatások vizsgálatánál megismertünk, nem mellőzhetjük e vé- 
delmet. Még pedig egyenesen itt, a megtámadási okoknál kell fel 
venni, hogy amely kartell munkásainak a bérek lenyomásával, mun- 
kaviszonyok megrontásával "kizsákmányolására munkauzsorát űz, meg- 
támadható és érvénytelenítendő. 

A 13. §. nagyon helyesen kártérítési kötelezettséget állapít 
meg : az outsider-vállalatoknak a versenyből teljes kirekesztésére alkal- 
mazott árpocsékolás esetében ; a kartell által termelt árúk szállításának 
egyes felekkel szemben megtagadása vagy csak tetemesen emelt árak 
mellett szállítása esetére; a megelőző termelők rovására tetemesen 
levert árak által okozott károsítások esetében. 

A 18. §. nagyon helyesen hozzáadja éhez, hogy a kartellszer- 
ződés azon aláírói, ^kik a tettet közvetlen elkövették, vagy ahoz 
beleegyezésük adták, valamint a kartellügyek vezetésével megbízott 
személy, cég vagy társaság a teljes kártérítéssel egyetemleg tartoznak, 
még akkor is, ha a kartell szerződés az alaki kellékeket nélkülözi, beje- 
gyezve, kihirdetve nincs. És e kártérítésért minden károsított fél 
közvetetlenűl felléphet. 

A 14. §. szerint a kartellszerződés megtámadása a kartell ha- 
tálytalanítására, esetleg a keretén belül alakított szervezet cégének 
töriésére irányulhat. Szerintünk ez kevés. Nem tagadjuk, hogy igaza 
van Mandel-nek: büntetőjoggal ipart fejleszteni nem lehet. Tény 
azonban itt nem iparfejlesztésről, hanem súlyos visszaélések, torzki- 
növések visszanyeséséről van szó. Azt pedig életlen késsel nem lehet 
megcselekedni. E visszaélések megtoriására, megakadályozására, a 
súlyosabb esetekben büntetőjogi sanctiót kell kívánnunk. 

A 15. §. a megtámadási kereset intézését a kereskedelemügyi 
miniszter hivatalos tisztévé teszi, ki azt a kir. ügyész útján gyakorolja. 
Alább a kir. ügyészek e szerepére külön kitérve, itt csak azt kívánjuk 
hangsúlyozni, hogy szerintünk, amint a kartellek nyilvántartását és 
ellenőrzését külön, önálló kartell hivatalra kívánjuk ruháztatni, termé- 
szetesen a megtámadási keresetek indítására is legközvetetlenebbül 
hívatottnak a kartellhivatalt tartjuk. Részint saját észlelete alapján, 
részint az érintett, illetve károsított magánfelek indokolt panasza foly- 
tán tapasztalt visszaélések miatt megtámadási kereset emelésére jogot 

kellene részére adni; azonkívül a kereskedelemügyi, a pénzügy- és a 
belügyminisztereknek, úgyszintén a kereskedelmi és iparkamaráknak is. 

A 16. §. szerint a 12. §. a) pontja alapján, t. i. ha a kartell- 
szerzödésben foglaltatik az outsidereknek a versenyből teljes kire- 
kesztésére alkalmas módozat megállapítása, — a kartell csak a kihir- 
detéstől három hónapig támadható meg, később nem. Ezt a rendel- 
kezést többen helytelenítették és nem félreértésből, mint Mandel a 
bírálatokra válaszolva mondja. 

Szerintünk ily módozat megállapítása vajmi ritkán kerül a 
kartell-szerződésbe, vagy ha igen, ügy olyan burkolt alakban, hogy 
tulajdonképeni célja többnyire észre sem vehető, mindaddig, míg 
valósággá nem válik. Nagyon helytelennek találjuk, hogy a megtáma- 
dási kereset ez ok miatt csak akkor legyen megindítható, ha a kar- 
tellszerződésben állapíttatott meg, akkor is csak 3 hónapon belül. A 
megtámadhatóságot, szerintünk, ahoz kell kötni, hogy ily visszaélések 
elkövettetnek, illetve megkíséreltetnek. 

Semmiesetre sem oszthatjuk a tervezet álláspontját a kartell- 
perek birói fórumainak megállapításánál. A 17. §. ugyanis a rendes 
bíróságok és pedig a törvényszékek elé utasítja a me^ámadási kere- 
seteket. Felebbvítelről nem intézkedik. A tervezet készítője erre vonat- 
kozólag meglehetősen szűkszavúan jár el. A tervezethez csatolt álta- 
lános megjegyzések XIV. szakaszában ezt olvassuk: „Külön kartell 
bíróság alakítása feleslegesnek látszik." És hogy az ügyek a köztör- 
vényi bíróságokhoz utaltatnak. De, hogy miért felesleges külön speciális 
kartellbíróság és miért legyenek a rendes bíróságok a kartellperek 
fórumai, arra nem találunk semmiféle indokolást. Csak a tervezet 
bírálataira^ írott válaszában olvassuk a következőket: „A tervezet 
azon szempontból indult ki, hogy az elegyes közgazdasági ágazatokat 
nem kellene külön szaggatni, sőt igyekeznünk kell a különböző köz- 
gazdasági ágazatok tervezeteit egybefoglalni, hogy az azokban lap- 
pangó életerő a közérdeket ápolva, egységes közszellemben, egységes 
országos érdekké olvadjon össze. Annak az életerőnek, amely a köz- 
gazdaság különböző ágazataiban a közérdeket ápolni hivatva van és 
az ebből fejlődött közszellemnek fentartása a bírói hatáskörnek egyik 
lényeges alkatrészét képezi. Hadd szálljon tehát ez a közszellem át a 
bíróságokon, mint az államtest erein át a népéletbe és működjék 
közre ebben egységesen minden törvényszék. A külön szakbíróság 



^ A bírálatok meglehetős vegyes érzelmekkel fogadták a rendes bíró- 
ságok elé utalást. A „Soziale Praxis" bírálata is, melyet a tervező egy későbbi 
cikkében különösen támogatása gyanánt hoz fel, inkább tekinthető ellene nyi- 
latkozásnak. 

Érdekes, hogy pl. Árkövy is, a bírálók közül úgyszólván egyetlen, ki a 
rendes bíróságokhoz utalást „teljesen megnyugtató "-nak és a törvényszékeket a 
kartellperekben ítélkezésre „kétségtelenül hívatott hatóságoknak"* mondja {Köztelek. 
1904, évi 91. számában; úgyszintén a: Kartell-Rundschau 1905. januári füzetében.) 
még nemrég a rendes bíróságokat erre alkalmatlanoknak találta. Hogyan lettek 
egyszerre leghívatottabbakká, erről nem kapunk tájékoztatást. 

ki lévén szakítva a népélet egyetemességéből, a maga elszigetelt 
állapotában úgy az általános jogfejlődéstől, mint a gyakorlat minden- 
napi mozzanataitól sokkal távolabb áll, mint a rendes bíróság, amely 
szétszóródva és az ország különböző rétegeibe magát beékelve, tudo- 
mányosan kimívelt szellemének e rétegekbe lemélyesztett gyökérszá- 
lain át táplálja gyakorlati érzékét. "* 

Elismerem, hogy e gondolatsornak első része szép és emel- 
kedett gondolkozás. De nem ismerem el igaznak a második részt és 
a következtetést. 

Nem kívánok elméleti politikai vitákba bocsátkozni, de meg 
kell jegyeznem, hogy „a népélet egyetemességéből" a szakbiróság 
épügy nincs kiszakítva, mint a rendes bíróság, mindkettő egyaránt 
annaíc orgánuma, egyaránt nem lehetnek, egészséges fejlődés mellett 
attól és az általános jogfejlődéstől, a gyakorlati élet mozzanataitól 
elszigetelve. Különben, ha az „egységes közszellemet, egységes orszá- 
gos érdeket '', — melynek Mandel „a bíróságokon, mint az állam test 
erein a népéletbe" vitelét hozza fel indokul, — tényleg a bíróságok 
által közvetlenül akarjuk a népéletbe vinni, akkor nem is a rendes 
bíróságokat kellene megtennünk a kartell perek fórumaiul, hanem — 
egyenesen az eskűdtbíróságot, amely aztán tényleg közvetlen kapcso- 
latban van a népélet egyetemességével. De már azf hiszem, ekkora 
abszurdumot senki sem fog kívánni. 

A tervező indokai sehogyan sem szerencsések e ponton. 

A kartell bíróságnak első sorban és legfőbb feladata, hogy 
tudniillik — igazságot szolgáltasson és védelmet adjon a megtáma- 
dott és veszélyeztetett érdekeknek. Első és legfőbb érdek tehát meg- 
szervezésénél, hogy erre minél alkalmasabbá^ minél képesebbé tegyük. 
Ha e célját sikeresen szolgálja, akkor a kartell-judikaturában kifejeződő 
szellem amúgy is feltétlen utat tör magának és az általa képviselt 
egységes, országos közérdeknek is a népélet közszellemében, legyen 
bár a kartellbíróság centralizáltan, külön önálló szakbíróság vagy 
pedig a rendes bíróságok közt decentralizálva. 

Azt kell tehát összemérnünk, hogy a kartellbíróság tulajdon- 
képeni céljának, melyik felel meg: szakbíróság-e vagy a rendes 
bíróságok ? 

Nem az a legfőbb kifogás, mely ellen a tervező védekezik ; t. i. 
a rendes bíróságok lassúsága, mely kivált nagyobb anyagot és bonyolul- 
tabb szakkérdéseket magukbaölelő perekben, köztudomású. És e miatt 
tényleg bekövetkezhetne az a visszás helyzet is, hogy amikorra a 
kartellperben döntésre kerül a sor, akkorra már a megtámadott, pana- 
naszolt viszonyok rég megváltoztak, a veszélyeztetett érdekek akár 
végkép elpusztultak, akkorra már a közbelépésnek csak annyi h^zna 
van, mint a köpönyegnek eső után. 

Sokkal erősebb kifogást tehetünk azon címen, hogy szakszerű- 
ség tekintetéből rendes bíróságaink nem lehetnek olyan alkalmasak 
a kartellperek elintézésére, mint egy szakbíróság. 

Mert megadjuk a tiszteletet a magyar biróí-kar tudásának; 
képzett és derék jogászokból áll bíróságunk. Azonban jól tudjuk és 
ezt senki sem tagadhatja, hogy elenyésző csekély kivétellel az köz- 
gazdasági szakképzettséget nélkülözik. Egy szakbirósághoz még 
inkább válogathatunk ki olyanokat, akik tudásuk mellett a kartellpe- 
reknek oly szövevényes és annyi elméleti, gyakorlati közgazdasági 
tudást és. ismeretet kivánó megoldásához szükséges speciális szak- 
képzettséggel birnak. De, hogy valamennyi törvényszékünknél ehhez 
értő birák legyenek, az ma és még jóidéig egy a lehetetíenséggel. 
Nem is kívánhatjuk, hogy összes bíráink jogi képzettségük mellett 
ily mélyreható közgazdasági tanulmányokat végezzenek, ily nagyfokú 
közgazdasági képzettséget szerezzenek. Pedig ezt általában, előkép- 
zettség gyanánt kellene megtenniök, mert a kartellperek égetően 
sürgős elintézésének érdeke nem engedi meg, hogyha bíró az egyes 
előforduló esetekben — majd beledolgozza magát. 

És, ha kívánnánk, hogy bíróink mélyebb közgazdasági tudást 
szerezzenek, ugyan hol adjuk azt nekik. A közgazdaságtan a jogi 
oktatásban ma a Hamupipőke szerepét játsza nálunk. 

Az eredmény tehát az lesz, hogy abiró az esetek legtöbbjében, 
a legjobb akarata dacára is, közgazdasági érzék és képzettség hiá- 
nyában kizárólag jogászi szempontból tekintené az ügyet, ami a köz- 
gazdasági érdekek teljes szem elől tévesztésére és elejtésére fog 
vezetni. 

Tudjuk továbbá, hogy mai nap is, legnormalisabb, egyszerű 
perkérdésekben az egyes törvényszékek döntései között mily nagy 
eltérések vannak, a felsőbb bíróságoknak menyiszer kell az eltérések 
összeegyeztetésére, a jogegység helyreállítására föllépniök. A kartell- 
perekben, melyeknél csak ép a kereteket megszabó, legáltalánosabb 
tételeket kimondó kartelitörvény alapján, tekintve az ezerágazatü gaz- 
dasági viszonyok különféleségét, a legkülönbözőbb magyarázatokat 
várhatjuk, kivált a nem szakértő bíróságoktól; ami pedig valóságos 
jogbizonytalanságot teremtene, annál inkább, mert a tervezet nem 
intézkedik sem felebbvítelről, sem az ily ellentmondások összeegyez- 
tetéséről. 

Továbbá, nagyon valószínű, hogy egyes törvényszékeknél (sőt 
egyelőre a legtöbb ilyen lesz) kartellper csak nagy ritkán kerülne 
elő; így azok nem lesznek abban a helyzetben, ho^ az esetek gya- 
korisága által bizonyos mélyebbreható, intenzívebb bírói-gyakorlatuk 
fejlődhessen ki, az egyes előkerülő ügyek mindég meglepetésszerűen 
találják őket, így annál járatíanabbúl, gyakorlatíanabbúl nyúlnak 
hozzájá'<. 

A szakképzettség hiányán nem fog segíteni a tervezet szerint 
<20. §.) a bíróság mellé véleményadás céljából szervezendő szakértő 
bízottság sem. Már általában véve is jól tudjuk, a hogy legjobb 
szakvélemény sem segít semmit, nem ér semmit, ha magában a bíró- 
ságnak nincs meg azon tárgyban annyi szakképzettsége, hogy a 
szakvéleményt teljesen átérteni, elbírálni és alkalmazni tudja. 

De egyébként is sok kifogásunk leiiet e szakértő-bizottsági 
intézmény ellen. Igazat adunk abban Messinger-neky hogy kartell- 
ügyekben független szakértőt találni nagyon nehéz. „Minden szakem- 
ber vagy kartellben, vagy kartellen kivűl van; és minthogy a legtöbb 
sőt mondhatni csaknem az összes kartellviták a kartelíáltaic és kartel- 
lenkivűliek harcából származnak, minden szakember vagy az egyik^ 
vagy a másik részen érdekelt lesz. Ezen pedig nem segít az, ha a 
tervezet 20. §-a szerint állandó szakértő bízottságok alakíttatnak, mert 
eltekintve attól, hogy ezek a kartellben levő iparágak nagy számánál 
és különféleségénél fogva a tagok sokasága szempontjából párjukat 
ritkító monstrumok lennének, vagy csupa kimustrált, a gazdasági 
élettel már közvetlen érintkezésben nem lévő, rokkant alakokat kel- 
lene besorozni, vagy ismét az érdekelt egyének közül válogatni 
Tehát vagy érdektelen, de nem szakember, vagy szakférfi, de ér- 
dekelt . . ." 

Véleményünk szerint tehát ne hozzuk rendes bíróságainkat lehe- 
tetlen visszás helyzetbe, a kartellperek lefolytatására a törvény- 
székek helyett külön szakbíróságot jelöljünk ki. Ha teljesen önálló, 
külön kartellbíróságot nem szervezünk is, eleget tehetünk a szakbíró- 
sághoz kötött szükségességnek, ha: 

a budapesti kereskedelmi és váltótörvényszéknél szervezünk egy 
külön osztályt a kartellügyek intézésére, ez működnék első fokü fórum 
gyanánt, mint: kartell-törvényszék. 

A gyorsabb elintézés céljából a közbenső fokot kihagyva, felebb- 
viteli fórum gyanánt a kir. Cüriánál szerveztetnék egy osztály: a 
kir Cúria kartelltanácsa. 

Minthogy nem lenne a kartelibíráskodás a törvényszékekre de- 
centralizálva, magától elesne annak a szükségessége, hogy a vád 
képviseletével a kir. ügyészek bízassanak meg. Az ügyészek e szerepe 
ellen különben ugyanazon kifogások nagyobbrészt szintén felhozhatók, 
melyeket a rendes bíróságoknál fölhoztunk. 

Ha már a megtámadási perekben a hivatalos vádat ügyészek- 
kel kívánjuk elláttatni, sokkal könnyebb lesz az egységes szakbíróság 
két fokozatához külön, kellő közgazdasági szakképzettséggel bíró 
ügyészeket beállítanunk, mintha azt kívánjuk, hogy általában a kir. 
ügyészekre rójunk egy képzettségükön, hivatásukon túlmenő, őket 
untalan visszás helyzetbe hozó feladatot. 

Végül a tervezet hiányosságául kell még tekintenünk, hogy a 
kartellszabályozásnál oly nagy fontosságú gazdaság politikai eszközökre 
nem is gondol, azok alkalmazásainak eseteiről és módozatairól egyálta- 
lában nem intézkedik. 

Teendőink* 

Egészben véve tehát, a Mandel-tervezetet ez alakjában nem fogad- 
hatjuk el kartelltörvény alkotás alapjául. Mindenesetre elismerés illefi a 
tervezőt munkájáért, nemcsak, mert tervezete a további tárgyalásoknál,. 

előkészítésnél hasznos szolgálatot tehet, de már azért is, hogy közre- 
adott javaslatával, maid a tömegesen megindult bírálatokra írt hosszabb 
válaszával az érdeklődést szélesebb körökben pezsdítette meg. De bár- 
mily elismeréssel vagyunk is iránta, több tétele ellen egyenesen, ha- 
tározott elvi kifogásokat kellett emelnünk. 

Különben szerintünk, a tervezet fogyatékossága több irányban 
arra vezethető vissza, hogy a nálunk nem szokatlan módon, kellő 
előkészítés nélkül keletkezett. 

Mielőtt tervezet alkotásához kezdenénk tehát, szerény vélemé- 
nyünk szerint a következő teendők várnak reánk : 

Mindenekelőtt nagyszabású kartellstatisztikai adatgyűjtés vég- 
zendő ; e teendőt a kereskedelemügyi minisztérium vezetése és irá- 
nyítása alatt kivált a keresk. és iparkamarák és az ipari-kereskedelmi 
érdekeltség egyesülései, társulatai végezhetik legsikeresebben. 

Az igy összegyűjtött, a magyar és magyar-osztrák, valamint a 
nálunk is működő külföldi kartellek viszonyainak mélyreható ismeretét 
biztosító anyaghalmaznak megbirálására, feldolgozására és a szabá- 
lyozás alapelveinek megállapítására a legkülönbözőbb érintett érdek- 
köröknek, az elmélet és gyakorlat szakembereinek részvételével Arar/e//- 
enguette-ek tartandók. 

Csak ez alapon lehet aztán a tervezet elkészítésére megbízást 
adni akár egy szakembernek, akár egy kisebb bizottságnak. 

Az a tervezet, miután a keresk. és iparkamaráknak és minden 
irányú egyéb érdekképviseleti szerveknek ahhoz hozzászólásra alkalom 
és mód nyújtatott, lehet aztán olyan alap, melyen törvényhozásunk a 
lehetőséghez képest tökéletes és sajátos hazai viszonyainknak meg- 
felelő, a kartellszabályozás nagy kérdését sikeresen megoldó karteli- 
törvényt alkothat. 

Bárha szomorú politikai helyzetünk ne akadályozná meg ismét 
ez égetően sürgős, szerfölött fontos törvény megalkotását! 

